പാഴാക്കാനുള്ളതല്ല ഈ വീട്ടിലിരിപ്പുകാലം | lockdown\nപാഴാക്കാനുള്ളതല്ല ഈ വീട്ടിലിരിപ്പുകാലം\nApr 26, 2020, 10:19 PM IST\nസമയമാണ് ഒരിക്കലും തിരികെക്കിട്ടാത്ത വിഭവം. എങ്കിലും ഏറ്റവും അലക്ഷ്യമായി നാം വിനിയോഗിക്കുന്നതും അമൂല്യമായ സമയത്തെയാണ്\nശരാശരി പത്തുമണിക്കൂറെങ്കിലും വീട്ടിനു പുറത്തുകഴിഞ്ഞിരുന്നവർക്ക് ഒരു മാസത്തിലേറെയായി വീട്ടിൽനിന്ന് പുറത്തിറങ്ങാൻ അനുവാദമില്ല. കോടീശ്വരനായാലും കൂലിപ്പണിക്കാരനായാലും സിനിമാതാരമായാലും വീട്ടുജോലിക്കാരിയായാലും വീട്ടിനുള്ളിൽ സർവ സൗകര്യങ്ങളുമുണ്ടെങ്കിലും ഒരു സൗകര്യമില്ലെങ്കിലും കൈവശം പണമുണ്ടെങ്കിലും ഇല്ലെങ്കിലും ആഴ്ചകളോളം നീളുന്ന വീട്ടിലിരിപ്പെന്ന അവസ്ഥയോട് പൊരുത്തപ്പെടുക ആയാസരഹിതമല്ല. വായന, എഴുത്ത്, സംഗീതം, കലകളിലും കൈത്തൊഴിലുകളിലുമുള്ള അഭിരുചി, ഉദ്യാനപാലനം, കൃഷി എന്നിവയൊക്കെ വീട്ടുതടങ്കലിന്റെ രൂക്ഷത കുറെയൊക്കെ ലഘൂകരിച്ചേക്കാം. എന്നാൽ, ബഹുഭൂരിപക്ഷം ആളുകൾക്കും ഇത് വിരസതയുടെയും മുരടിപ്പിന്റെയും (മുറുമുറുപ്പിന്റെയും) പരീക്ഷണ ദിവസങ്ങളാണ്. ഓരോവ്യക്തിയും ഈ അവസ്ഥയോട് ഇണങ്ങിച്ചേരുന്ന സ്വകാര്യ സമവാക്യം കണ്ടെത്തുകയേ നിവൃത്തിയുള്ളൂ. ഈ നിർബന്ധഗൃഹവാസം ശിക്ഷയല്ല, അവസരമായി കാണാൻ സന്നദ്ധമാവുമ്പോൾ ഒരു പുതിയ നടപ്പാത മുന്നിൽ തെളിയും.\nലോക്ഡൗൺ സകലർക്കും വരുമാനനഷ്ടവും അവസരനഷ്ടവും സമയനഷ്ടവും വരുത്തി. അതിന്റെമേൽ നമുക്ക് സ്വാധീനമോ നിയന്ത്രണമോ ഇല്ല. ജീവിതത്തിൽ എന്തു സംഭവിക്കുന്നുവെന്ന് ആത്യന്തികമായി തീരുമാനിക്കാൻ നമുക്ക് കെൽപ്പില്ല. പക്ഷേ, എന്തു സംഭവിച്ചാലും എങ്ങനെ പ്രതികരിക്കണമെന്ന് തീരുമാനിക്കാനുള്ള കെൽപ്പ് നമുക്കുണ്ടുതാനും. ‘നമുക്ക് നാമേ പണിവതു നാകം നരകവുമതുപോലെ’ എന്ന കവിവാക്യത്തിനു ഒരിക്കലും മങ്ങലേൽക്കുന്നില്ല.\nസാമ്പത്തികനഷ്ടങ്ങളെക്കാൾ ലോക്ഡൗൺ നമ്മുടെ പരിചിത ജീവിതക്രമത്തെ അട്ടിമറിച്ചതാണ് പലരുടെയും ഗുരുതരമായ വൈകാരികപ്രശ്നം. കൃത്യമായ ഒരു വ്യവസ്ഥയുടെ (order) സ്ഥാനത്ത് ആകസ്മികമായി കടന്നുവന്ന അവ്യവസ്ഥ (Chaos) നേരിടാൻ നമ്മൾ സജ്ജരായിരുന്നില്ല. വ്യവസ്ഥയിൽ എപ്പോഴും അവ്യവസ്ഥയുടെ ബീജവും അവ്യവസ്ഥയിൽ പുതിയൊരു ക്രമത്തിന്റെ വിത്തും ഉണ്ടല്ലോ. (പെട്ടെന്നുണ്ടാകുന്ന മാറ്റങ്ങളോട് പൊരുത്തപ്പെടാൻ സ്ത്രീകൾക്ക് പുരുഷന്മാരെക്കാളും കഴിവുണ്ട്. അത് സ്ത്രീപ്രകൃതിയുടെ സഹജവാസനയും കഴിവുമാണ്. ഏതു സൃഷ്ടിക്ക് മുമ്പും കുറച്ചു അവ്യവസ്ഥകളുണ്ടെന്നു അംഗീകരിക്കാൻ സ്ത്രീക്കുള്ള ഉൾക്കാഴ്ച പാവം പുരുഷനില്ലല്ലോ.) സാഹചര്യങ്ങൾ മാറുന്നതനുസരിച്ച് നമുക്ക് മാറാൻ കഴിയാതെ വരുമ്പോഴാണ് വിരസതയുടെയും നിസ്സഹായതയുടെയും നിരാശയുടെയും മാനസിക പിരിമുറുക്കത്തിന്റെയും വിഷാദ രോഗത്തിന്റെയുമൊക്കെ ആവിർഭാവം. നീണ്ട പകലുകളും രാത്രികളും വീട്ടിൽത്തന്നെ കഴിയേണ്ടി വന്നതുകൊണ്ട് പരാജിതന്റെയോ തടവുപുള്ളിയുടെയോ മ്ലാനതയോടെയും നിരുന്മേഷ ശരീര ഭാഷയോടെയും ചടഞ്ഞിരിക്കുന്ന ഒരു വ്യക്തി വീട്ടുകാരുടെ മുഴുവൻ സന്തോഷവും കെടുത്തിക്കളയുന്നു.\nനിസ്സഹായതാബോധവും വിരസതയും അടക്കിയ അമർഷവും ഒത്തുചേർന്നാൽ ഏതൊരു മനുഷ്യന്റെയും മാനസികനില ദുർബലമാകും. അകാരണമായ കുറ്റപ്പെടുത്തലായി, അനിയന്ത്രിതമായ രോഷപ്രകടനമായി, അടിസ്ഥാനമില്ലാത്ത അക്രമത്വരയായി, ഗൃഹാന്തരീക്ഷത്തെ കലുഷിതമാക്കും. നേരത്തേത്തന്നെ ചില്ലറ ദൗർബല്യങ്ങളും ചാഞ്ചല്യങ്ങളുമുണ്ടെങ്കിൽ മനസ്സു ദുർബലമാവുന്ന ഘട്ടത്തിൽ അവ വിപത്കരമായ പ്രവൃത്തികളായി പുറത്തുവരും. അവനവനെപ്പറ്റിയുള്ള നിർവചനപരിമിതിയാണ് മനസ്സിന്റെ മൂടിക്കെട്ടലിനു മുഖ്യകാരണം. ചെയ്യുന്ന തൊഴിൽകൊണ്ടാണ് നാമൊക്കെ സ്വയം നിർവചിക്കുന്നത്. തങ്ങൾ പ്രവർത്തിക്കുന്ന ആവാസവ്യവസ്ഥയിൽനിന്ന് (ecosystem) നിർബന്ധപൂർവം മാറ്റിനിർത്തപ്പെട്ട്, വീട്ടുകാർക്കൊപ്പം രാപകൽ കഴിയേണ്ടി വരുമ്പോൾ ചില വൈകാരികപ്രശ്നങ്ങൾ ഉണ്ടാകാതിരിക്കില്ല. അവയുടെ ആവിഷ്കാരം പ്രതിജനഭിന്നമായിരിക്കുമെങ്കിലും.\nചെയ്യുന്ന തൊഴിലിന്റെ പേരിൽ മാത്രം ആത്മസ്വത്വം സ്ഥാപിക്കാനാണ് നമുക്ക് ശീലം. ജോലി മാത്രമല്ലല്ലോ ജീവിതം; അതുമാത്രമായി നാം ജീവിതത്തെ ചുരുക്കാറുണ്ടെങ്കിലും. ആ ചുരുങ്ങലിൽ നിന്ന് മുക്തി നേടാനും അപ്രകാശിതമോ അല്പപ്രകാശിതമോ ആയ നമ്മളിൽ സന്നിഹിതമായിട്ടുള്ള കഴിവുകളെ കണ്ടെത്താനുമുള്ള സമയമാണിത്.\nനമ്മുടെ ഉള്ളിൽ നാംപോലും അറിയാതെ നിശ്ശബ്ദനായി പാർക്കുന്ന എഴുത്തുകാരനെയോ വായനക്കാരനെയോ ബന്ധുവിനെയോ മിത്രത്തെയോ സന്നദ്ധ പ്രവർത്തകനെയോ കണ്ടെത്തി വെളിച്ചത്തിലേക്കാനയിക്കാൻ ഇതിനെക്കാൾ മികച്ച അവസരമുണ്ടോ? ആ കണ്ടെത്തൽ നമ്മുടെ വ്യക്തിത്വത്തിന് നേടിത്തരുന്ന സൂക്ഷ്മലാവണ്യം പരിചിതർ തിരിച്ചറിയാതിരിക്കില്ല. മാറിയ സാഹചര്യങ്ങളെ പഴിക്കുന്നതിലും എത്രയോ ചേതോഹരമാണ് ഈ പരിണാമം!\nവീട്ടിലടച്ചിരിക്കുന്ന തന്റെ അവസ്ഥ എത്ര പരിതാപകരമാണെന്നു വിഷാദിക്കുമ്പോൾ, വീടുതന്നെ ഇല്ലാത്തവരെക്കുറിച്ചു ഓർക്കാം. ഹോട്ടൽ ഭക്ഷണം കഴിച്ചിട്ട് എത്ര ദിവസമായെന്നും വീട്ടുഭക്ഷണത്തിനു വൈവിധ്യം പോരെന്നും തോന്നിത്തുടങ്ങുമ്പോൾ, ഭക്ഷണത്തിനു ബുദ്ധിമുട്ടുന്ന മനുഷ്യരെ മറക്കാതിരിക്കാം. സ്നേഹിതരുമായി സമയം ചെലവിടാൻ കഴിയാത്തതിൽ ഖേദിക്കുമ്പോൾ ഐസൊലേഷൻ വാർഡിൽ കിടക്കുന്ന കോവിഡ് രോഗികളെയും ക്വാറന്റൈനിൽ കഴിയുന്നവരുടെയും വിരസതയെക്കുറിച്ച് ഓർമിക്കാം. ഈ മഹാമാരി രണ്ടുലക്ഷത്തോളം മനുഷ്യരുടെ ജീവൻ അപഹരിച്ച ലോകത്താണ് നമ്മൾ സുരക്ഷിതരായി കഴിയുന്നത് എന്നോർക്കാൻ ശ്രമിക്കാം. അനുഗ്രഹങ്ങൾ മറക്കാതിരിക്കാനുള്ള പരിശീലനകാലമായി ഇതിനെ മാറ്റാം. ഹൃദയത്തിൽ കൃതജ്ഞതയുടെ പ്രകാശകിരണങ്ങൾ തെളിയിക്കാനുള്ള പ്രഭാതമായും.\nസമയമാണ് ഒരിക്കലും തിരികെക്കിട്ടാത്ത വിഭവം. എങ്കിലും ഏറ്റവും അലക്ഷ്യമായി നാം വിനിയോഗിക്കുന്നതും അമൂല്യമായ സമയത്തെയാണ്. ‘നേരംകൊല്ലുക’, ‘സമയം കളയുക’ എന്നീ പ്രയോഗങ്ങൾ എത്ര അക്ഷന്തവ്യങ്ങളാണ് ! ഓരോ ദിവസവും അനന്യമാണെന്നറിയാൻ കഴിഞ്ഞാൽ പിന്നെ സമയം കൊണ്ട് എന്തുചെയ്യാമെന്ന് തലപുകയ്ക്കേണ്ടി വരില്ല. പ്രഭാതത്തിലെ ഇളം വെയിലിനെയും അപരാഹ്നത്തിലെ നിഴൽച്ചിത്രങ്ങളെയും സായാഹ്നത്തിലെ ആകാശനിറക്കൂട്ടിനെയും സവിസ്മയം, സാദരം നോക്കിയിരിക്കാം, കണ്ണുനിറയെ. അങ്ങനെ കൃതജ്ഞതാബന്ധുരമായ മനസ്സിനുള്ളിലേക്ക് വിരസതയും നിസ്സഹായതയും അമർഷവും കാലുകുത്തുകയില്ല.\nഎല്ലാമുണ്ടെങ്കിലും ജീവിതത്തിന് അർഥമാണ് മനുഷ്യനാവശ്യം. മഴയ്ക്കുശേഷം മൺചുവരിൽ പടരുന്ന ഈർപ്പം പോലെ ശൂന്യതാബോധം എപ്പോൾ വേണമെങ്കിലും ആരുടെ ജീവിതത്തെയും ഗ്രസിക്കാം. ആർജിച്ചെടുത്ത അർഥം കൊണ്ടു മാത്രമേ ഇതിനെ പ്രതിരോധിക്കാനാവൂ. ‘അർഥം കൊടുത്തു പൊലിപ്പിച്ചെടുക്ക നാം’ എന്ന് അയ്യപ്പപ്പണിക്കർ പറഞ്ഞതോർക്കുക. സമസ്തചെയ്തികളിലൂടെയും അടിസ്ഥാനപരമായി നാം അന്വേഷിക്കുന്നത് ജീവിതത്തിന്റെ അർഥമാണ്. അതുണ്ടാകണമെങ്കിലോ താൻ ആരാണെന്ന സ്വന്തം നിർവചനത്തിന്റെ കൊച്ചുകൂട്ടിൽനിന്ന് നിരുപാധിക സ്വാതന്ത്ര്യം പ്രഖ്യാപിക്കണം. നമ്മളിലെ കാണാത്ത നമ്മളെ പുതിയ വിശാലതകളിലേക്കു സ്വയം വിന്യസിക്കണം.\nജീവിതത്തിന് അർഥമുണ്ടാകുന്നത് എപ്പോഴും മഹാകൃത്യങ്ങൾ മാത്രം ചെയ്യുന്നതുകൊണ്ടല്ല. കൊച്ചുകൊച്ചു ചിന്തകളിലൂടെയും പ്രവൃത്തികളിലൂടെയും സന്തോഷങ്ങളിലൂടെയും അത് അനുഭവിക്കാം. സ്നേഹിക്കാനും സൗന്ദര്യം ആസ്വദിക്കാനും അനുതപിക്കാനുമുള്ള സഹജവാസന പ്രകടിപ്പിക്കാനുള്ള സങ്കോചത്തിന് വിരാമമിടാൻ കൈവന്ന സുകൃതസന്ദർഭമാണ് വീട്ടിലിരിപ്പിന്റെ ഈ അത്യപൂർവദിനങ്ങൾ.\nContent Highlights: k jayakumar writes about lockdown period\n(മുതിർന്ന സിവിൽ സർവീസ് ഉദ്യോഗസ്ഥനും മലയാളം സർവകലാശാലയുടെ പ്രഥമ വി.സി.യുമായിരുന്നു ലേഖകൻ)


ഇന്ത്യയ്ക്കുള്ളിലെ യാത്രാ നിർദേശങ്ങൾ അറിയാം | Check the Covid 19 Travel Rules in India\nഇന്ത്യയിലെ ഇൗ സ്ഥലങ്ങളിലേക്ക് പോകുന്നതിന് മുമ്പ് അറിഞ്ഞിരിക്കേണ്ട കാര്യങ്ങൾ\nJuly 09, 2021 12:47 PM IST\nലോക്ഡൗണിൽ ഇളവുകൾ വന്നതോടെ നിയന്ത്രണങ്ങള് പാലിച്ചുള്ള യാത്രകളും തുടങ്ങികഴിഞ്ഞു. പല വിനോദസഞ്ചാര കേന്ദ്രങ്ങളും സഞ്ചാരികൾക്കായി തുറന്നു കൊടുത്തിട്ടുണ്ടെങ്കിലും പ്രവേശനം നിയന്ത്രണവിധേയമാണ്. ഇന്ത്യയിലെ ഇൗ സ്ഥലങ്ങളിലേക്ക് യാത്ര പുറപ്പെടുന്നതിനു മുമ്പ് അറിയേണ്ട കാര്യങ്ങൾ ശ്രദ്ധിക്കാം.\nകേരളത്തിലും തമിഴ്‍നാട്ടിലും കർണാടകയിലുമായി സ്ഥിതി ചെയ്യുന്ന പർവത നിരയായ നീലഗിരി പശ്ചിമഘട്ടം മലനിരകളുടെ ഒരു ഭാഗമാണ്. നീലക്കുറിഞ്ഞികൾ പൂക്കുന്ന നീലഗിരി മലനിരകൾ നാടുകാണി ചുരം കയറി ഗൂഡല്ലൂർ വഴി ഊട്ടിയിലേക്ക് പോകുമ്പോൾ ഏറ്റവും മനോഹരമായി കണ്ടാസ്വദിക്കാനാകും.\nഊട്ടിയിലേക്കോ കൂനൂരിലേക്കോ പോകണമെന്ന് ആഗ്രഹിക്കുന്നുണ്ടോ? കർണാടക, കേരളം തുടങ്ങിയ സംസ്ഥാനങ്ങളിൽ നിന്ന് നീലഗിരിയിൽ പ്രവേശിക്കുകയാണെങ്കിൽ സഞ്ചാരികൾക്ക് ഇ-പാസ് ആവശ്യമാണ്. ഒപ്പം ആർ ടി പിസി ആർ നെഗറ്റീവ് സർട്ടിഫിക്കറ്റും കരുതണം.\nരാജ്യത്തിന്റെ മറ്റു ഭാഗങ്ങളിൽ നിന്നു വാക്സിനേഷൻ സ്വീകരിച്ച സഞ്ചാരികൾക്ക് സിക്കിം സന്ദർശനം അനുവദിച്ചിട്ടുണ്ട്. വാക്സിനേഷൻ സർട്ടിഫിക്കറ്റുകൾ ചെക്ക്പോസ്റ്റുകളിൽ കാണിച്ചതിന് ശേഷം പ്രവേശിക്കാം. രണ്ടു ഡോസ് പ്രതിരോധ കുത്തിവയ്പ്പെടുത്ത സഞ്ചാരികൾക്ക് കിഴക്കൻ സിക്കിമിലെ റാംപോ, തെക്കൻ സിക്കിമിലെ മെല്ലി വഴി സംസ്ഥാനത്ത് പ്രവേശിക്കാം.\nകൊവിഡ് പ്രോട്ടോക്കോളുകൾ കർശനമായി പാലിച്ചുകൊണ്ട് 50% ജീവനക്കാരെയും ഉൾക്കൊള്ളിച്ചുകൊണ്ട് ഹോട്ടലുകൾ, ഹോംസ്റ്റേകൾ, എന്നിവ പ്രവർത്തിപ്പിക്കാൻ സിക്കിം സർക്കാർ അനുമതി നൽകിട്ടുണ്ട്. സുരക്ഷാ മാനദണ്ഡങ്ങൾ കർശനമായി പാലിച്ച് ഷോപ്പിങ് മാളുകൾ, ഷോറൂമുകൾ, ഷോപ്പുകൾ എന്നിവ പൂർണ്ണ ശേഷിയിൽ പ്രവർത്തിക്കാനും സംസ്ഥാനം അനുവദിച്ചിട്ടുണ്ട്.\nകർണാടകയിലെ പല ജില്ലകളും ലോക്ഡൗൺ മാറിയെങ്കിലും കൂർഗിലേക്കുള്ള പ്രവേശനം നിരോധിച്ചിരിക്കുകയാണ്. ജൂലൈ 19ന് ശേഷം മാത്രമേ കൂർഗ് വിനോദ സഞ്ചാരികൾക്കായി തുറന്നു കൊടുക്കുകയുള്ളൂ. കാപ്പിയുടെ സുഗന്ധമുള്ള മഞ്ഞിന്റെ ഈ നാട്ടിലേക്ക് പോകാൻ കുറച്ചുദിവസങ്ങൾ സഞ്ചാരികൾ കാത്തിരിക്കേണ്ടി വരും.\nമറ്റു സംസ്ഥാനങ്ങളില് നിന്നു കേരളത്തിലേക്ക് പ്രവേശിക്കുന്നതിന് 72 മണിക്കൂറിനുള്ളിൽ എടുത്ത ആർ‌ടി-പി‌സി‌ആർ നെഗറ്റീവ് ടെസ്റ്റ് റിപ്പോർട്ട് ഹാജരാക്കണം. ഒപ്പം കേരളത്തിലേക്ക് പ്രവേശിക്കുന്നതിന് ഇ-പാസിനും അപേക്ഷിക്കണം. മൂന്നാറിൽ റിസോർട്ടുകൾക്കും ഹോട്ടലുകൾക്കും തുറന്ന് പ്രവർത്തിക്കാനുള്ള അനുമതി സർക്കാർ ഇപ്പോൾ നൽകിയിട്ടുണ്ട്. മുൻകൂറായി ബുക്ക് ചെയ്യുന്നവർക്ക് മാത്രമാണ് ഈ സൗകര്യം ഏർപ്പെടുത്തിയിരിക്കുന്നത്.\nമഹാബലേശ്വറും പഞ്ചഗാനിയും, മഹാരാഷ്ട്ര\nഇവിടേക്ക് പ്രവേശിക്കാൻ കോവിഡ് ടെസ്റ്റ് നടത്തേണ്ടതില്ല. അല്ലാതെ തന്നെ നിങ്ങൾക്ക് മഹാബലേശ്വറും പഞ്ചാഗ്നിയും കാണാം. എന്നാൽ ഹോട്ടൽ, റിസോർട്ട്, ഹോംസ്റ്റേ, ഫാം ഹൗസ് എന്നിവിടങ്ങളിൽ രാത്രി താമസിക്കാൻ ഉദ്ദേശിക്കുന്നുണ്ടെങ്കിൽ, നിർബന്ധമായും ഒരു റാപ്പിഡ് ആന്റിജൻ ടെസ്റ്റ് അല്ലെങ്കിൽ ആർ ടി പി സി ആർ പരിശോധന നടത്തണം. 72 മണിക്കൂറിനുള്ളിൽ ചെയ്യണമെന്നില്ല.\nഉത്തരാഖണ്ഡിലേക്ക് യാത്ര ചെയ്യുന്നവർ സ്മാർട്ട് സിറ്റി പോർട്ടലിൽ രജിസ്റ്റർ ചെയ്യുകയും എത്തിച്ചേരുന്നതിന് 72 മണിക്കൂറിനുള്ളിൽ എടുത്ത റാപ്പിഡ് ആന്റിജൻ ടെസ്റ്റ് അല്ലെങ്കിൽ ആർ‌ടി-പി‌സി‌ആർ ടെസ്റ്റ് റിപ്പോർട്ട് കൈവശം വയ്ക്കുകയും വേണം. കുറച്ച് നിയന്ത്രണങ്ങളോടെ ഉത്തരാഖണ്ഡ് ലോക്ഡൗൺ ജൂലൈ 13 വരെ നീട്ടിയിരിക്കുകയാണിപ്പോൾ.\nഉത്തരാഖണ്ഡിലെ പ്രശസ്തമായ പൂക്കളുടെ താഴ്‌വര എന്നറിയപ്പെടുന്ന വാലി ഓഫ് ഫ്ളവേഴ്സ് സഞ്ചാരികൾക്കായി തുറന്നിട്ടുണ്ട്. സാധാരണയായി എല്ലാ വർഷവും ജൂൺ ഒന്നിന് ആണ് ടൂറിസത്തിനായി തുറക്കാറുള്ളത്. എന്നാൽ ഇത്തവണ കോവിഡ് 19 വ്യാപകമായ സാഹചര്യത്തിൽ തുറക്കാൻ വൈകുകയായിരുന്നു. സഞ്ചാരികൾക്ക് ഇവിടേക്ക് പ്രവേശിക്കണമെങ്കിൽ 72 മണിക്കൂർ മുമ്പ് എടുത്ത കോവിഡ് നെഗറ്റീവ് സർട്ടിഫിക്കറ്റ് നിർബന്ധമാണെന്ന് വാലി ഓഫ് ഫ്ളവേഴ്സ് ഡയറക്ടർ അമിത് കൻവർ പറയുന്നു.\nജൂൺ 14 മുതൽ ഹിമാചൽ പ്രദേശ് സർക്കാർ കൊവിഡ് -19 നിയന്ത്രണങ്ങൾ ഇളവ് ചെയ്യുന്നതായി പ്രഖ്യാപിച്ചിരുന്നു. ഏറ്റവും പുതിയ മാർഗനിർദ്ദേശങ്ങൾ അനുസരിച്ച് യാത്രക്കാർക്ക് സംസ്ഥാനത്ത് പ്രവേശിക്കാൻ ആർടി-പിസിആർ പരിശോധന നെഗറ്റീവ് റിപ്പോർട്ടുകൾ ആവശ്യമില്ല. ഷോപ്പുകൾ ഇപ്പോൾ രാവിലെ9മുതൽ രാത്രി 8 വരെ തുറക്കാനും റെസ്റ്റോറന്റുകൾ രാത്രി 10 വരെ തുറന്നിരിക്കാനും അനുവദിച്ചിട്ടുണ്ട്. മാത്രമല്ല, സംസ്ഥാനത്ത് സഞ്ചാരികൾക്ക് പ്രവേശിക്കുന്നതിനായുള്ള നിർബന്ധിത ഇ-പാസും സർക്കാർ നീക്കം ചെയ്തു.\nലഡാക്ക് വീണ്ടും സഞ്ചാരികളെ സ്വാഗതം ചെയ്യുകയാണ്.എന്നാൽ അവിടേക്ക് യാത്ര ചെയ്യുന്നവർ ആർ‌ടി-പി‌സി‌ആർ പരിശോധന നിർബന്ധമാണ്. ലേയിലേക്കോ കാർഗിലിലേക്കോ എത്തുന്നതിനുമുമ്പ് 96 മണിക്കൂറിനുള്ളിൽ പരിശോധന നടത്തണം. ലേയിൽ എത്തുമ്പോൾ സഞ്ചാരികൾക്ക് റാറ്റ് പരിശോധനയും നടത്തേണ്ടിവരും.\nജമ്മു കശ്മീരിലേക്ക് പോകുന്ന എല്ലാ യാത്രക്കാർക്കും ആർ‌ടി-പി‌സി‌ആർ പരിശോധന ആവശ്യമാണ്. സംസ്ഥാനത്തെ റെസ്റ്റോറന്റുകളിലും ബാറുകളിലും വാക്സിനേഷൻ ലഭിച്ച ഉപഭോക്താക്കൾക്കോ 48 മണിക്കൂർ മുമ്പ് എടുത്ത നെഗറ്റീവ് ആർ‌ടി-പി‌സി‌ആർ അല്ലെങ്കിൽ റാറ്റ് ടെസ്റ്റ് നടത്തുന്നവർക്കോ പ്രവേശിക്കാം. കതുവ, പൂഞ്ച്, രാജൗരി, ജമ്മു, സാംബ, ബന്ദിപോര, ബാരാമുള്ള, ബുഡ്ഗാം, ഗണ്ടർബാൽ, ഷോപിയൻ തുടങ്ങിയ ജില്ലകളിലെ വാരാന്ത്യ കർഫ്യൂ ജമ്മു കശ്മീർ നീക്കിയിട്ടുണ്ടെങ്കിലും ദിവസവും രാത്രി 8 മുതൽ രാവിലെ7വരെ രാത്രി കർഫ്യൂ ഇപ്പോഴും നിലവിലുണ്ട്.\nEnglish Summary: Planning A Getaway In The Hills? Know The Entry Rules For these Destinations


ബലാല്‍സംഗത്തിന് വധശിക്ഷയുമായി സര്‍ക്കാര് - Janayugom Online\nHome / Latest News / ബലാല്‍സംഗത്തിന് വധശിക്ഷയുമായി സര്‍ക്കാര്\nPosted on November 27, 2017, 10:14 am\nകൂട്ടബലാല്‍സംഗത്തിനും 12 വയസ്സോ അതിന് താഴെയോ പ്രായമുള്ള പെണ്‍കുട്ടികളെ ബലാത്സംഗം ചെയ്യുന്നതിനും വധശിക്ഷ നല്‍കാന് മധ്യപ്രദേശ്. ഇതുമായി ബന്ധപ്പെട്ട് സര്‍ക്കാര് പുതിയ നിയമം കൊണ്ടുവരുന്നു. ഇതുസംബന്ധിച്ച നിര്‍ദേശം മന്ത്രിസഭ അംഗീകരിച്ചു.\nസംസ്ഥാന ധനമന്ത്രി ജയന്ത് മലയ്യയാണ് ഇക്കാര്യം അറിയിച്ചത്. കൂട്ടബലാത്സംഗ കേസുകളിലും വധശിക്ഷ നല്‍കും. ബലാത്സംഗ കേസിലെ കുറ്റവാളികളുടെ ശിക്ഷയിലും പിഴയിലും മാറ്റം വരുത്തുന്നതിനായി ഇന്ത്യന് ശിക്ഷാനിയമത്തില് ഭേദഗതി വരുത്താനും കാബിനറ്റ് അംഗീകാരം നല്‍കി.നാഷണല് ക്രൈം റിക്കോര്‍ഡ്‌സ് ബ്യൂറോയുടെ കണക്കുകള്‍പ്രകാരം രാജ്യത്ത് ഏറ്റവും അധികം ബലാല്‍സംഗം നടക്കുന്ന സംസ്ഥാനമാണ് മധ്യപ്രദേശ്. 2016ല്‍പുറത്തുവിട്ട കണക്കുകള്‍പ്രകാരം 2015ല്‍മാത്രം 4391 ബലാല്‍സംഗക്കേസുകള് റിപ്പോര്‍ട്ട് ചെയ്തിരുന്നു. 2014ല് ഇത് 5076 കേസുകളായിരുന്നു.\nപുതിയ നിയമനിര്‍മാണത്തിനുള്ള ബില് ഇന്ന് ആരംഭിക്കുന്ന നിയമസഭയുടെ ശീതകാല സമ്മേളനത്തില് അവതരിപ്പിക്കും. ബില് നിയമസഭ പാസാക്കിയാല് രാഷ്ട്രപതിയുടെ അംഗീകാരത്തിനായി അയക്കും.\nപത്മനാഭന് അമിക്കസ് ക്യൂറി വക 50 ലക്ഷത്തിന്റെ പൂജാപാത്രങ്ങള്


തമിഴകം പുറംന്തള്ളിയ ചിന്‍മയിയെ സ്വാഗതം ചെയ്ത് മലയാള സിനിമാ ലോകം - BIGNEWSLIVE | Latest Malayalam News\nതമിഴകം പുറംന്തള്ളിയ ചിന്‍മയിയെ സ്വാഗതം ചെയ്ത് മലയാള സിനിമാ ലോകം\nപൃഥ്വിരാജ് പ്രധാന വേഷത്തിലെത്തുന്ന ആടുജീവിതത്തിലാണ് ചിന്‍മയി പാടുന്നത്\n‘മീ ടൂ’ ക്യാംപെയ്‌നിലൂടെ തമിഴ് കവിയും ഗാനരചയിതാവുമായ വൈരമുത്തുവിനെതിരെ ലൈംഗികാരോപണം നടത്തിയതിന് തമിഴകം അവസരം നിഷേധിച്ച ഗായിക ചിന്മയിക്ക് അവസരം നല്‍കി മലയാള സിനിമാലോകം. പൃഥ്വിരാജ് പ്രധാന വേഷത്തിലെത്തുന്ന ആടുജീവിതത്തിലാണ് ചിന്‍മയി പാടുന്നത്. സംഗീത സംവിധായകന് എആര് റഹ്മാന് തന്നെ ഇക്കാര്യം അറിയിച്ചതായി ചിന്‍മയി സമൂഹമാധ്യമങ്ങളില് കുറിച്ചു.\nസ്വിറ്റ്‌സര്‍ലന്റില് വെച്ച് ഒരു പരിപാടിക്ക് ശേഷം വൈരമുത്തുമായി സഹകരിക്കാന് പരിപാടിയുടെ സംഘാടകന് ആവശ്യപ്പെട്ടുവെന്നാണ് മീ ടൂവിലൂടെ ചിന്‍മയി വെളിപ്പെടുത്തിയത്. ട്വിറ്ററിലൂടെയായിരുന്നു ചിന്മയി ഈ വിവരം ലോകത്തെ അറിയിച്ചത്.\nഇതേ തുടര്‍ന്ന് തമിഴ് സിനിമാ ലോകം ചിന്‍മയിക്കെതിരെ തിരിഞ്ഞിരുന്നു. ഡബ്ബിങ്ങ് ആര്‍ട്ടിസ്റ്റ് യൂണിയനില് നിന്നും ഇതിന്റെ പേരില് ചിന്‍മയിയെ പുറത്താക്കിയിരുന്നു. തനിക്ക് സിനിമയില് അവസരങ്ങള് നിഷേധിക്കുകയാണെന്ന ചിന്മയിയുടെ വെളിപ്പെടുത്തലിനു പിന്നാലെയാണ് ഇന്നലെ എആര് റഹ്മാന് താന് സംഗീത സംവിധാനം നിര്‍വ്വഹിക്കുന്ന മലയാള ചിത്രം ആടുജീവിതത്തില് ചിന്മയി ഗാനം ആലപിച്ചിരിക്കുന്നതായി അറിയിച്ചത്. ഒരു മാധ്യമത്തിനു നല്‍കിയ അഭിമുഖത്തിലാണ് റഹ്മാന് ഇക്കാര്യം വെളിപ്പെടുത്തിയത്.\nബെന്യാമിന് എഴുതിയ നോവലിനെ ആസ്പദമാക്കി ബ്ലെസ്സി സംവിധാനം ചെയ്യുന്ന ചിത്രമാണ് ആടുജീവിതം. ചിത്രത്തില് പൃഥ്വിരാജാണ് പ്രധാന വേഷത്തില് എത്തുന്നത്.\nവര്‍ഗീയ ധ്രുവീകരണം ഉണ്ടാക്കാനാണ് ശ്രമം, പഞ്ചസാരയില് പൊതിഞ്ഞ പാഷാണമാണ് വനിതാ മതില്; രമേശ് ചെന്നിത്തല\n'മിസ്റ്റര് പോസ്റ്റ്മാന്, ഇത് സ്വര്‍ഗത്തിലുള്ള എന്റെ ഡാഡിക്ക് പിറന്നാള് ദിനത്തില് കൊടുക്കാമോ?' വൈറലായി ഏഴുവയസ്സുകാരന്റെ കത്ത്; 'കത്ത് വായിച്ചു' വൈകാതെ കുട്ടിയെ തേടി മറുപടിയും എത്തി\nമോഡിയും കേന്ദ്രസര്‍ക്കാരും ചേര്‍ന്ന് യുഎഇയുടെ 700 കോടി ഉള്‍പ്പടെയുള്ള വിദേശ സഹായങ്ങള് ഇല്ലാതാക്കി; എന്തിനെന്ന് അറിയില്ലെന്നും മുഖ്യമന്ത്രി


മുംബൈ സ്‌ഫോടനക്കേസ്: സഞ്ജയ് ദത്തിനെ പോലെ സൈബുന്നിസയും മാപ്പര്‍ഹിക്കുന്നു; മാര്‍കണ്ഡേയ കഠ്ജു\n'ദി റിലക്ടന്റ് ഫണ്ടമെന്റലിസ്റ്റ്'; ഇതുവരെ ആരും പറയാത്ത പാക്കിസ്ഥാന്റെ കഥ: മീര നായര്\nWednesday 27th March 2013 11:36am\nമുംബൈ സ്‌ഫോടനം: സഞ്ജയ് ദത്തിനെ പോലെ സൈബുന്നിസയും മാപ്പര്‍ഹിക്കുന്നു; മാര്‍കണ്ഡേയ കഠ്ജു\nWednesday 27th March 2013 11:00am\nമുംബൈ: 1993 ലെ മുംബൈ സ്‌ഫോടനക്കേസില് കുറ്റാരോപിതയായ സൈബുന്നിസ ഖാസിയയ്ക്ക് പിന്തുണ പ്രഖ്യാപിച്ച് പ്രസ് കൗണ്‍സില് ഓഫ് ഇന്ത്യ ചെയര്‍മാന് മാര്‍കണ്ഡേയ കഠ്ജു.\nകേസില് അഞ്ച് വര്‍ഷം തടവ് ശിക്ഷയ്ക്ക് വിധിക്കപ്പെട്ട ബോളിവുഡ് താരം സഞ്ജയ് ദത്തിനും സൈബുന്നിസയ്ക്കുമെതിരെ സമാന കുറ്റങ്ങളാണ് ചുമത്തിയിരിക്കുന്നത്. നേരത്തേ സഞ്ജയ് ദത്തിന് പിന്തുണ പ്രഖ്യാപിച്ച് മാര്‍കണ്ഡേയ കഠ്ജു രംഗത്തെത്തിയിരുന്നു.\nസഞ്ജയ് ദത്തിനെ പോലെ എഴുപത്കാരിയായ സൈബുന്നിസ ഖാസിയയും മാപ്പര്‍ഹിക്കുന്നുണ്ടെന്നാണ് മാര്‍കണ്ഡേയ കഠ്ജു പറഞ്ഞിരിക്കുന്നത്. കേസില് ആയുധങ്ങള് കൈവശം വെച്ചെന്ന കുറ്റമാണ് സഞ്ജയ് ദത്തിനും സൈബുന്നിസ ഖാസിയയ്ക്കുമെതിരെയുള്ളത്.\nതനിക്ക് മാപ്പ് നല്‍കണമെന്നാവശ്യപ്പെട്ട് സൈബുന്നിസ മഹാരാഷ്ട്ര സര്‍ക്കാറിന് കത്തയച്ചതിന് പിന്നാലെയാണ് മാര്‍കണ്ഡേയ കഠ്ജു സൈബുന്നിസയ്ക്ക് പിന്തുണയുമായി എത്തിയിരിക്കുന്നത്.\nതനിക്ക് സഞ്ജയ് ദത്തിനെ നേരിട്ട് അറിയില്ല. മാനുഷിക പരിഗണന നല്‍കിയാണ് അദ്ദേഹത്തിന് മാപ്പ് നല്‍കണമെന്ന് ആവശ്യപ്പെട്ടത്.\nസൈബുന്നിസ ഖാസിയയും ഇതേ മാനുഷിക പരിഗണന അര്‍ഹിക്കുന്നുണ്ട്. ഇക്കാര്യങ്ങള് ചൂണ്ടിക്കാട്ടി താന് ഉടന് തന്നെ ഗവര്‍ണര്‍ക്കും പ്രസിഡന്റിനും കത്തയക്കുമെന്നും കഠ്ജു വ്യക്തമാക്കി.\nകേസില് അഞ്ച് വര്‍ഷം ശിക്ഷ വിധിക്കപ്പെട്ട സഞ്ജയ് ദത്തിന് പിന്തുണയുമായി ബോളിവുഡ് താരങ്ങളുള്‍പ്പെടെ നിരവധി പേര് രംഗത്തെത്തിയിരുന്നു.\nഎന്നാല് സഞ്ജയ് ദത്തിന് മാപ്പ് നല്‍കണമെന്നാവശ്യപ്പെടുന്നവര് എന്ത്‌കൊണ്ട് എഴുപത്കാരിയായ തന്റെ മാതാവിന് മാപ്പ് നല്‍കണമെന്ന് ആവശ്യപ്പെടുന്നില്ലെന്ന ചോദ്യവുമായി സൈബുന്നിസയുടെ മകള് രംഗത്തെത്തിയിരുന്നു.\nഅലഹാബാദിനെ പ്രയാഗെന്ന് പുനര്‍നാമകരണം ചെയ്തതിനെ പരിഹസിച്ച് ജസ്റ്റിസ് മാര്‍ക്കണ്ഡേയ കട്ജു; യു.പിയിലെ 18 നഗരങ്ങള്‍ക്ക് പുതിയപേരുകള് നിര്‍ദേശിച്ചു\nMonday 15th October 2018 10:19pm\nരാജ്യത്തെ മുഴുവന് ക്ഷേത്രങ്ങളിലെയും മുസ്‌ലീം പള്ളികളിലെയും ആചാരങ്ങള് മാറ്റാന് നിങ്ങളെക്കൊണ്ടാവുമോ; സുപ്രീം കോടതി വിധിക്കെതിരെ കട്ജു\nThursday 4th October 2018 3:18pm\nTuesday 25th September 2018 2:51pm


സ്വാന്ത്വനം സീരിയല് ഏഷ്യാനെറ്റ് - കഥ , നടീനടന്മാര്, കഥാപാത്രങ്ങള്\nകേരള ടിവി ഏഷ്യാനെറ്റ് സ്വാന്ത്വനം സീരിയല് ഏഷ്യാനെറ്റ് – കഥ , നടീനടന്മാര്, കഥാപാത്രങ്ങള്\nLeaveaComment on സ്വാന്ത്വനം സീരിയല് ഏഷ്യാനെറ്റ് – കഥ , നടീനടന്മാര്, കഥാപാത്രങ്ങള്\nഏഷ്യാനെറ്റ് ഒരുക്കുന്ന ഏറ്റവും പുതിയ പരമ്പര സ്വാന്ത്വനം – ചിപ്പിയും രാജീവും മുഖ്യ വേഷങ്ങളില്\nസ്റ്റാര് വിജയ് ചാനലില് സംപ്രേക്ഷണം ചെയ്യുന്ന പാണ്ഡ്യന് സ്റ്റോര്‍സ് മലയാളത്തില് അവതരിപ്പിക്കുകയാണ് ജനപ്രിയ ചാനലായ ഏഷ്യാനെറ്റ്. വാനമ്പാടിക്കു ശേഷം അതെ ടീം ഒരുക്കുന്ന സ്വാന്ത്വനം സീരിയല്, തിങ്കള് 21 സെപ്റ്റംബര് മുതല് അവതരിപ്പിച്ചു തുടങ്ങും. ചിപ്പി രഞ്ജിത്ത്, രാജീവ് നായർ, ഗിരിജ പ്രേമൻ, ഗിരീഷ് നമ്പ്യാർ, സന്തോഷ് കുറുപ്പ്, അംബിക, ഗോപിക അനിൽ, ഗീതാ നായർ, ബിജേഷ്, അപ്‌സര എന്നിവരാണ് ഇതിലെ പ്രധാന കഥാപാത്രങ്ങളെ അവതരിപ്പിക്കുന്നത്.\nഅനന്തപദ്മനാഭനും ഭാര്യ ലക്ഷ്മിക്കും4ആണ്മക്കള് ആണ്, നാട്ടിന്‍പുറത്ത് ഒരു പലചരക്ക് കട നടത്തി സന്തോഷത്തിലും സമാധാനത്തിലും ജീവിക്കുകയാണ് അവര്. ലക്ഷ്മിയുടെ സഹോദരന് ശങ്കര്, ഭാര്യ അംബികയും കാരണം അനന്തപദ്മനാഭനു ചില കടബാധ്യതകള് ഉണ്ടാവുകയും ആ കുടുംബം തകരുകയും ചെയ്തു. സമ്പന്നരായി മാറിയ ശങ്കരനും ഭാര്യയും പിന്നീടു ആ കുടുംബത്തെ തിരിഞ്ഞു നോക്കുന്നില്ല. തകര്‍ച്ചയെ അതിജീവിക്കാന് ആവാതെ അനന്തപദ്മനാഭന് ആത്മഹത്യ ചെയ്യുന്നു, തന്‍റെ കഠിനാധ്വാനത്തിലൂടെ മൂത്തമകന് സത്യനാഥ് ജീവിതം തിരികെപ്പിടിക്കുന്നു. അച്ഛന്റെ മരണത്തോടെ രോഗശയ്യയില് ആവുന്ന അമ്മയെ പരിചരിക്കാന് ആണ് മക്കള്‍ക്ക് ബുദ്ധിട്ടാണ്ടാവുന്നു, സത്യനാഥ് തന്‍റെ സുഹൃത്തായ സേതുവിന്‍റെ സഹോദരി ശ്രീദേവിയെ വിവാഹം കഴിക്കുന്നു.\nബാനർ – അവന്തിക ക്രിയേഷൻസ്\nനിർമ്മാതാവ് – ചിപ്പി രഞ്ജിത്ത്\nസംവിധായകൻ – ആദിത്യൻ\nസ്ക്രിപ്റ്റ് – ജെ പള്ളാശ്ശേരി\nക്യാമറ – അലക്സ്\nഎഡിറ്റിംഗ് – പ്രദീപ് ഭാഗവത്\nസംഗീതം – സാനന്ദ് ജോർജ്\nSreedevi Family members\nചിപ്പി ശ്രീദേവിയുടെ വേഷം അവതരിപ്പിക്കുന്നു. സ്വാന്ത്വനം സീരിയലില് സത്യനാഥിന്റെ ഭാര്യ\nരാജീവ് നായർ – ശ്രീദേവിയുടെ ഭർത്താവ് സത്യനാഥായി രാജീവ് നായർ. അദ്ദേഹം ലക്ഷ്മിയുടെ മകനാണ്, ആദിത്യനും ശിവദാസും സഹോദരന്മാരാണ്.\nഗിരിജ പ്രേമൻ – ലക്ഷ്മി, സത്യനാഥ്, ആദിത്യൻ, ശിവദാസ് , അഭിലാഷ് എന്നിവരുടെ അമ്മയാണ്.\nഗിരീഷ് നമ്പ്യാർ – ആദിത്യൻ\nസജിൻ – ശിവദാസ്\nഅച്ചു – അഭിലാഷ്, സത്യനാഥിന്റെ ഇളയ സഹോദരൻ.\nപ്രമുഖ മലയാളം സീരിയല് താരം സന്തോഷ് കുറുപ്പ് ആണ് ശങ്കർ എന്ന കഥാപാത്രത്തെ അവതരിപ്പിക്കുന്നത്, ലക്ഷ്മിയുടെ സഹോദരനാണ് ഇദ്ദേഹം .\nഅംബിക – ദിവ്യ, ശങ്കറിന്റെ ഭാര്യ\nഗോപിക അനിൽ – അഞ്ജലി, ശങ്കറിന്റെ മകൾ. ബാലേട്ടൻ സിനിമയിൽ ബാലതാരമായി അഭിനയരംഗത്ത് എത്തിയ ഗോപിക കബനി സീരിയലില് പ്രധാന വേഷം ചെയ്തിരുന്നു.\nShankar family members\nഗീതാ നായർ – മഹേശ്വരി\nബിജേഷ് – സേതു, ഏഷ്യാനെറ്റ് സീരിയൽ സ്വന്താമിലെ മഹേശ്വരിയുടെ മകൻ\nജയന്തി – അപ്‌സര, മകൾ\nPrevious Article കോമഡി സ്റ്റാർസ് സീസൺ2റീലോഞ്ചിങ്ങ് ഇവന്‍റ് ഏഷ്യാനെറ്റിൽ സംപ്രേക്ഷണം ചെയ്യുന്നു\nNext Article ചാനല് റേറ്റിംഗ് ബാര്‍ക്ക് ആഴ്ച്ച 36 - ജനപ്രിയ മലയാളം വിനോദ, വാര്‍ത്താ ചാനലുകള്


അന്തർസംസ്ഥാന ബസുകളുടെ ഓട്ടം അനിശ്ചിതത്വത്തില്; പരീക്ഷണമായി ബസിനു പകരം ടെമ്പോ ട്രാവലര് – Malayorashabdam\nSunday, 25 October 2020 04:06:40 PM\nഅന്തർസംസ്ഥാന ബസുകളുടെ ഓട്ടം അനിശ്ചിതത്വത്തില്; പരീക്ഷണമായി ബസിനു പകരം ടെമ്പോ ട്രാവലര്\nയാത്രക്കാരുടെ കുറവും കനത്ത നികുതിയും കാരണം സർവീസ് പുനരാരംഭിക്കാനാവാതെ അന്തസ്സംസ്ഥാന ബസുകൾ. കേരളത്തിൽനിന്ന് ദിവസേന നൂറിലേറെ സ്വകാര്യ ബസുകൾ സർവീസ് നടത്തിയിരുന്ന ബെംഗളൂരു റൂട്ടിലേക്ക് ചില കമ്പനികൾ ടെമ്പോ ട്രാവലർ സർവീസ് തുടങ്ങിയിരിക്കുകയാണ്.\nകണ്ണൂരിൽനിന്നും തലശ്ശേരിയിൽനിന്നും ചില ബസ് കമ്പനികൾ പരീക്ഷണാർഥം ഇങ്ങനെ സർവീസ് തുടങ്ങി. 12 പേർക്കിരിക്കാവുന്ന ബസിൽ ഏഴും എട്ടും പേർ മാത്രമാണ് യാത്രചെയ്യാനുള്ളത്. കണ്ണൂരിൽനിന്ന് ബസിന് ഓർഡിനറിയിൽ 600 രൂപയാണ് ടിക്കറ്റ് നിരക്കെങ്കിൽ ട്രാവലറിൽ 1200 രൂപയാണ് വാങ്ങുന്നത്.\nഇപ്പോഴത്തെ നിലയിൽ സ്വകാര്യ ടൂറിസ്റ്റ് ബസുകൾക്ക് സംസ്ഥാനാന്തര സർവീസ് നടത്താനാവാത്ത സ്ഥിതിയാണ്. കേരളത്തിൽനിന്ന് കർണാടകത്തിലേക്കോ തമിഴ്നാട്ടിലേക്കോ ഉള്ള ബസിന് മൂന്നുമാസത്തേക്ക് മൂന്നുലക്ഷം രൂപയാണ് നികുതിയിനത്തിൽ അടയ്ക്കേണ്ടത്. ബസ്സിന് എല്ലാദിവസവും സർവീസ് നടത്താനാവുമെന്ന് ഉറപ്പില്ലാത്തതിനാൽ മുൻകൂർ നികുതിയടയ്ക്കുന്നതെങ്ങനെയെന്നതാണ് പ്രശ്നം.\nകൺടെയ്ൻമെന്റ് സോണുകളിൽ ബസിന്റെ ഓഫീസും ബുക്കിങ് സെന്ററുകളും പ്രവർത്തിക്കാനാവില്ലെന്നതാണ് ഒരു പ്രശ്നം. മുഴുവൻ സീറ്റിലും ആളില്ലാതെ സർവീസ് നടത്തിയാൽ വൻ നഷ്ടമാകുമെന്നതിനാൽ നികുതിയടച്ച് ബസ് സർവീസ് പുനരാരംഭിക്കാൻ കഴിയില്ലെന്നാണ് ഉടമകളുടെ നിലപാട്.\nകർണാടകത്തിലേക്കും തമിഴ്നാട്ടിലേക്കും സർവീസ് നടത്തുന്ന നാനൂറിലേറെ ബസുകളാണ് ആറുമാസത്തിലേറെയായി വെറുതെ കിടക്കുന്നത്. ബസുകൾ നിർത്തിയിടുന്നതിന് സ്ഥലവാടകയായി 200-250 രൂപ വരെ നൽകേണ്ട ദുസ്ഥിതിയുമുണ്ടെന്ന് ഇന്റർ സ്റ്റേറ്റ് ബസ് ഓണേഴ്സ് അസോസിയേഷൻ ജനറൽ സെക്രട്ടറി എ.ജെ.റിജാസ് പറഞ്ഞു.\nരണ്ടായിരത്തോളം തൊഴിലാളികൾ പൂർണമായും തൊഴിൽരഹിതരായിരിക്കുകയാണ്. ബസ് വെറുതെയിട്ടാൽ ബാറ്ററി നശിക്കുമെന്നതിനാലും തൊഴിലാളികൾക്ക് ചെറിയ തോതിലെങ്കിലും ജോലി നൽകുന്നതിനുമായി ബസുകൾ സംസ്ഥാനത്തിനകത്ത് ദീർഘദൂര സർവീസ് തുടങ്ങിയെങ്കിലും പരാജയമാണ്. 15-20 ശതമാനം സീറ്റിന് മാത്രമാണ് യാത്രക്കാർ.\nമിക്കവാറും ബസുകൾ ബാങ്ക് വായ്പയെടുത്ത് വാങ്ങിയതാണ്. രണ്ടുലക്ഷം രൂപയോളമാണ് പ്രതിമാസ അടവ്. ആറുമാസമായി അടവ് മുടങ്ങി. മൊറട്ടോറിയമുണ്ടെങ്കിലും പലിശയിളവില്ലാത്തതിനാൽ ഭാവിയിൽ വലിയ ഭാരമാണുണ്ടാവുക. വ്യവസായത്തെ സംരക്ഷിക്കാൻ കേന്ദ്ര-സംസ്ഥാന സർക്കാരുകളുടെ ഇടപെടൽ ആവശ്യമാണ് -ഓണേഴ്സ് അസോസിയേഷൻ ജനറൽ സെക്രട്ടറി പറഞ്ഞു.\nGallery image with caption: നിയമസഭയിലെ കൈയാങ്കളി; ഇടത് നേതാക്കളുടെ പരാതിയെ തുടര്‍ന്ന് സർക്കാർ അഭിഭാഷകയെ മാറ്റി


2013-ലെ ലോകത്തെ പ്രധാന സംഭവങ്ങള് പ്രവചിച്ചുകൊണ്ട് പ്രസിദ്ധ അമേരിക്കന് മാഗസിനായ ഫോറിന് പോളിസി തയാറാക്കിയ റിപ്പോര്‍ട്ടില് ഇതര അറബ് നാടുകളിലും 'അറബ് വസന്തം' ഉണര്‍വ് പകരുമെന്ന് വിലയിരുത്തി. '2013-ല് ലോകത്ത് നടക്കാനിടയുള്ള പ്രധാന മൂന്നു സംഭവങ്ങള്' എന്ന തലക്കെട്ടില് തയാറാക്കിയ വിശദമായ റിപ്പോര്‍ട്ടിലാണ് രണ്ടാമത്തെ പ്രധാന സംഭവമായി 'അറബ് വസന്ത'ത്തെക്കുറിച്ച പരാമര്‍ശം. മൂന്ന് പ്രധാന സംഭവങ്ങളുടെ പട്ടികയില് പ്രഥമ സ്ഥാനത്ത് പാശ്ചാത്യ നാടുകളിലെ സാമ്പത്തിക പ്രതിസന്ധിയാണ് (യുറോ പ്രതിസന്ധിയും സാമ്പത്തിക മാന്ദ്യവും). മൂന്നാമത്തേത്, ലോകത്ത് രാഷ്ട്രീയവും സൈനികവുമായ ഇടപെടല് വരുത്തിവെച്ച സാമ്പത്തിക ബാധ്യതമൂലം അമേരിക്ക ആഭ്യന്തരമായി കൂടുതല് ഒറ്റപ്പെട്ടേക്കുമെന്ന ഭീതിയും.\nവാഷിംഗ്ടണ് ഡി.സി കേന്ദ്രമായി പ്രവര്‍ത്തിച്ചുവരുന്ന ഇമൃിലഴശല ഋിറീാംലി ളീൃ കിലൃിേമശീിേമഹ ജലമരല എന്ന സംഘടനയുടെ അധ്യക്ഷ ജെസ്സിക്ക മാത്യൂസ് തയാറാക്കിയ റിപ്പോര്‍ട്ടില് 'അറബ് വസന്ത'ത്തിന്റെ ഉണര്‍വ് മൊറോക്കോ മുതല് ഇറാന് വരെ പ്രതിഫലിക്കുമെന്നും വിലയിരുത്തുന്നു. അറബ് ലോകത്ത് ഇസ്ലാമിസ്റുകള് പ്രതിപക്ഷത്തുനിന്ന് ഭരണപക്ഷത്തേക്ക് മാറുമെന്നും അതത് നാടുകളിലെ മതേതരവാദികള് ചെറുത്തുനില്‍ക്കുമെന്നും അത് 2013-ല് മിഡിലീസ്റിനെ ചൂടുപിടിപ്പിക്കുമെന്നും റിപ്പോര്‍ട്ടിലുണ്ട്.\nഈജിപ്തിലെ ഭരണകക്ഷിയായ 'മുസ്ലിം ബ്രദര്‍ഹുഡ്' താമതമ്യേന മധ്യ നിലപാട് സ്വീകരിക്കുന്നതു കാരണം രാജ്യം പ്രസിഡന്റ് മുര്‍സിയുടെ നേതൃത്വത്തില് രാഷ്ട്രീയ സ്ഥിരത നേടുമെന്നും ഈജിപ്ത് കൂടുതല് ഉയരങ്ങള് കീഴടക്കുമെന്നുമാണ് ജെസ്സിക്കയുടെ കണ്ടെത്തല്. എന്നാല്, ഇറാഖിലും സിറിയയിലും മേഖലയിലെ പല നാടുകളിലും വംശീയവും മത ഗോത്രപരവുമായ വിഭാഗീയതകള് തലപൊക്കുമെന്നും റിപ്പോര്‍ട്ട് ചൂണ്ടിക്കാട്ടി. അമേരിക്കയുടെ ബാഹ്യ സ്വാധീനം ഗണ്യമായി കുറയുമെന്നും ഇറാന് യുറേനിയം സമ്പുഷ്ടീകരണത്തിന്റെ പേരില് ഇസ്രയേലുമായി ഒരു ഏറ്റുമുട്ടല് സാധ്യത കുറവാണെന്നും റിപ്പോര്‍ട്ട് വ്യക്താക്കുന്നു.\nമാലിയിലെ ഫ്രഞ്ച് ഇടപെടല് അവസാനിപ്പിക്കുക\nമാലിയിലെ ഫ്രഞ്ച് ഇടപെടല്‍മൂലം നടന്നുവരുന്ന സംഘട്ടനങ്ങള്‍ക്ക് സമാധാനപരമായ പരിഹാരം വേണമെന്ന് അന്താരാഷ്ട്ര മുസ്ലിം പണ്ഡിത സഭ ആവശ്യപ്പെട്ടു. ആഫ്രിക്കന് രാജ്യമായ മാലിയില് ഫ്രാന്‍സിന്റെ സായുധ ഇടപെടല് അപലപനീയമാണെന്നും സഭ പറഞ്ഞു. രാജ്യത്തിന്റെ പുനരേകീകരണത്തിലൂടെ സമാധാനപരമായ പരിഹാരം കണ്ടെത്തുക മാത്രമേ നിലവിലെ സംഘട്ടനം അവസാനിപ്പിക്കാന് മാര്‍ഗമുള്ളൂവെന്നും ഇന്റര്‍നാഷ്നല് യൂനിയന് ഫോര് മുസ്ലിം സ്കോളര്‍ഴ്സ് (ഐ.യു.എം.എസ്) വിലയിരുത്തി. ദക്ഷിണ മാലിയില് ഇസ്ലാമിസ്റുകള് ശക്തി പ്രാപിക്കുന്ന സാഹചര്യത്തിലാണ് ഫ്രാന്‍സ് സൈനിക ഇടപെടല് നടത്തിയത്.\nമാലിയില് വിദേശ സൈനിക ഇടപെടല് മേഖലയിലെ സുരക്ഷയുമായി ബന്ധപ്പെട്ട് ദൂരവ്യാപകമായ പ്രത്യാഘാതമുണ്ടാക്കുമെന്ന് അന്താരാഷ്ട്ര മുസ്ലിം പണ്ഡിതസഭ മുന്നറിയിപ്പ് നല്‍കി. ഫ്രഞ്ച് അധിനിവേശം രാജ്യത്ത് കലാപം അഴിച്ചുവിടും. രാജ്യം കുരുതിക്കളമായി മാറുകയും അഭയാര്‍ഥി പ്രവാഹം അനിയന്ത്രിതമായി വര്‍ധിക്കുകയും ചെയ്യും. ഐക്യ രാഷ്ട്രസഭയുടെ കണക്കു പ്രകാരം മൂന്നു ലക്ഷത്തോളം പേര് ഇതിനകം തന്നെ കുടിയൊഴിപ്പിക്കപ്പെട്ടു കഴിഞ്ഞു. രാജ്യം അരക്ഷിതാവസ്ഥയിലേക്ക് നീങ്ങുന്നത് ഒഴിവാക്കാന് പുനരേകീകരണ ശ്രമത്തിന് തയാറാണെന്നും ശൈഖ് യൂസുഫുല് ഖറദാവിയുടെ നേതൃത്വത്തിലുള്ള അന്താരാഷ്ട്ര മുസ്ലിം പണ്ഡിതസഭ പറഞ്ഞു. ഒ.ഐ.സി യും ആഫ്രിക്കന് രാജ്യങ്ങളും മാലി പ്രതിസന്ധിക്ക് തൃപ്തികരമായ പരിഹാരം കണ്ടെത്താന് മുന്നോട്ടുവരണമെന്നും ഖറദാവി ആവശ്യപ്പെട്ടു.\nബ്രിട്ടനില് ചര്‍ച്ചുകളുടെ സ്വാധീനം കുറയുന്നുവെന്ന് പഠനം\nബ്രിട്ടീഷ് സമൂഹത്തില് ചര്‍ച്ചുകളുടെ സ്വാധീനം കുറഞ്ഞു വരുന്നതായി ഒല്യിൃ ഖമരസീി എീൌിറമശീിേ നടത്തിയ പഠനം വ്യക്തമാക്കുന്നു. എന്നാല്, ബ്രിട്ടനിലെ ഇസ്ലാമിക കൂട്ടായ്മയായ ഠവല ങൌഹെശാ ഇീൌിരശഹ ീള ആൃശമേശി സമൂഹത്തില് സ്വാധീനം വര്‍ധിപ്പിച്ച തായും റിപ്പോര്‍ട്ട് പറയുന്നു. ബ്രിട്ടീഷുകാര് മതാധ്യാപനങ്ങള്‍ക്ക് വന് പ്രാധാന്യം നല്‍കി വരുമ്പോള് തന്നെയാണ് ചര്‍ച്ചുകളുടെ സ്വാധീനം കുറയുന്നതെന്നും പഠനം തയാറാക്കിയ ഒമിിമ ടൌമൃ കണ്ടെത്തി. 2012-ല് വിവിധ മത സംഘങ്ങള് നടത്തിയ പ്രഭാഷണങ്ങളും മാധ്യമ പ്രചാരണങ്ങളും മറ്റും വിലയിരുത്തിയ പഠനം മത പ്രചാരണ രംഗത്ത് 67 ശതമാനം പ്രവര്‍ത്തനങ്ങളും ക്രിസ്തീയ സഭകളുടെതാണെന്ന് വ്യക്തമാക്കി. മുസ്ലിം കൌണ്‍സില് ഓഫ് ബ്രിട്ടന് 2012-ല് വിവിധ സാമൂഹിക വിഷയങ്ങള് പ്രതിപാദിക്കുന്ന 410 ഓളം പ്രഭാഷണങ്ങള് നടത്തിയിട്ടുണ്ട്. ഇസ്ലാമിനെതിരെ നിരവധി ആരോപണങ്ങളും കുപ്രചാരണങ്ങളും നടത്തിയിട്ടും 2012ല് യൂറോപ്യന് സമൂഹങ്ങളില് പൊതുവെ ഇസ്ലാമിന് പ്രിയം കൂടിയതായി റിപ്പോര്‍ട്ടുകള് സൂചിപ്പിക്കുന്നു. ബ്രിട്ടനില് ഇസ്ലാമിനെ പഠിക്കാന് കൂടുതല് ആളുകള് രംഗത്ത് വരുന്നുണ്ട്. പ്രാദേശികവും ദേശീയവുമായ വിവിധ സംഘടനകളും സ്ഥാപനങ്ങളും പള്ളികളും സ്കൂളുകളും മറ്റും അടങ്ങുന്ന 500 ഓളം വിവിധ സ്ഥാപനങ്ങളുടെ കൂട്ടായ്മയാണ് ഠവല ങൌഹെശാ ഇീൌിരശഹ ീള ആൃശമേശി. ബ്രിട്ടീഷ് പൊതുജീവിതത്തില് ആരോഗ്യകരമായ ഇടപെടലുകള് നടത്തുന്ന ങഇആ ഇസ്ലാമിക പ്രചാരണരംഗത്ത് നൂതന മാര്‍ഗങ്ങള് ഉപയോഗിച്ചുവരുന്നു.\nഇസ്ലാമിനെ പഠിക്കാന് ഗീനിയ-ബിസാഉ മുസ്ലിംകള്\nഇസ്ലാം സ്വീകരിക്കുന്നവരുടെ എണ്ണം വര്‍ധിച്ചുവരുമ്പോള് പൂര്‍വ്വ ആഫ്രിക്കന് രാജ്യമായ ഗീനിയ-ബിസാഉ മുസ്ലിംകള്‍ക്ക് ഇസ്ലാമിക ആദര്‍ശം പഠിപ്പിക്കാന് മതിയായ സൌകര്യങ്ങളില്ലെന്ന ആധിയും വര്‍ധിക്കുകയാണ്. നിരവധി വെല്ലുവിളികളെ അതിജീവിച്ച് പുതുതായി ഇസ്ലാം സ്വീകരിക്കാന് മുന്നോട്ടു വരുന്നവരെ അലട്ടുന്ന മുഖ്യ പ്രശ്നം ദാരിദ്യ്രവും അജ്ഞതയുമാണെന്ന് ആഫ്രിക്കന് മുസ്ലിം കമ്മിറ്റി ഉപാധ്യക്ഷന് അഹ്മദ് അബ്ദുല്ല പറയുന്നു. പുതുതായി ഇസ്ലാമിലേക്ക് കടന്നുവരുന്നവര്‍ക്ക് ഖുര്‍ആനും അറബി ഭാഷയും പഠിക്കാനുള്ള സംവിധാനം ആവശ്യമാണ്. എന്നാല്, മതിയായ സാമ്പത്തിക സഹായം ലഭ്യമല്ലാത്തത് ഇസ്ലാമിക പ്രചാരണ രംഗത്ത് പ്രതിസന്ധിയുണ്ടാക്കുന്നതായി ഗീനിയ-ബിസാഉ മുസ്ലിംകള് പരാതിപ്പെടുന്നു. കഴിഞ്ഞ വര്‍ഷം 3000 ത്തോളം പേര് പുതുതായി ഇസ്ലാം സ്വീകരിച്ചതായി റിപ്പോര്‍ട്ടുകള് വ്യക്തമാക്കി. കഴിഞ്ഞ വര്‍ഷം ഇസ്ലാം സ്വീകരിച്ചവരില് മുന് പ്രസിഡന്റ് കുംബയാലയും അദ്ദേഹത്തിന്റെ രാഷ്ട്രീയ ഉപദേഷ്ടാവ് എഡ്മോണ്ട് ഇവോറയും ഉള്‍പ്പെടും.\nപോര്‍ച്ചുഗീസ് ആധിപത്യത്തിലായിരുന്ന പൂര്‍വ്വ ആഫ്രിക്കന് രാജ്യമായ പോര്‍ച്ചുഗീസ് ഗീനിയ 1974-ല് സ്വാതന്ത്യ്രം നേടി ഗീനിയ-ബിസാഉ (ഏൌശിലമ ആശമൌൈ) റിപ്പബ്ളിക് എന്ന പേര് സ്വീകരിച്ചു. സെനഗല്, ഗീനിയ എന്നീ രാജ്യങ്ങളുമായി അതിര്‍ത്തി പങ്കിടുന്നു. 16 ലക്ഷത്തോളമാണ് ജനസംഖ്യ. ഗീനിയയുമായി സാമ്യം ഇല്ലാതിരിക്കാനാണ് തലസ്ഥാനമായ ബിസാഉവിലേക്ക് ചേര്‍ത്ത് ഗീനിയ-ബിസാഉ എന്ന പേര് സ്വീകരിച്ചത്. ആഫ്രിക്കന് പരമ്പരാഗത ആചാരങ്ങളും ഇസ്ലാമുമാണ് മുഖ്യ മതങ്ങള്. ക്രിസ്ത്യന് (കാത്തലിക്) വിഭാഗമാണ് പ്രമുഖ ന്യൂനപക്ഷം. സ്വാതന്ത്യ്രത്തിനു ശേഷം ഇതുവരെ രാജ്യത്ത് രാഷ്ട്രീയ സ്ഥിരത കൈവന്നിട്ടില്ല. പട്ടാള അട്ടിമറികളുടെ ചരിത്രമുള്ള ഗീനിയ -ബിസാഉയില് അഞ്ചുവര്‍ഷം തികച്ച ഒരു പ്രസിഡന്റും ഇതുവരെ ഉണ്ടായിട്ടുമില്ല.\nമനുഷ്യത്വം മരവിച്ചാല് മനുഷ്യരെയും വില്‍ക്കാം\nമനുഷ്യത്വം മരവിച്ചാല് മനുഷ്യരോട് ഏതു ക്രൂരതയു മാകാം. മ്യാന്‍മറിലെ ഭരണകൂട ഭീകരതയുടെ ഇരകളായി മരിച്ചൊടുങ്ങുന്ന റോഹിങ്ക്യ മുസ്ലിംകള് നിരവധിയാണ്. ജീവന് തിരിച്ചു കിട്ടിയവര് എങ്ങനെയെങ്കിലും രക്ഷപ്പെട്ട് തായ് തീരത്ത് എത്തിപ്പെട്ടാല് തായ് അധികൃതര് അവരെ മനുഷ്യക്കടത്തുകാര്‍ക്ക് വില്‍ക്കുന്നതായി ബി.ബി.സി തയാറാക്കിയ റിപ്പോര്‍ട്ട് പറയുന്നു. മരപ്പലക കൊണ്ട് കെട്ടിയുണ്ടാക്കിയ ബോട്ടില് കടല് മാര്‍ഗം രക്ഷപ്പെടാന് ശ്രമിക്കുന്നതിനിടെ തായ് പോലീസ് പിടികൂടി വില്‍പ്പന നടത്തുകയാണ് പതിവ്. ഇങ്ങനെ പിടികൂടുന്നവരുടെ ശിഷ്ഠ ജീവിതം മൃഗതുല്യമാണ്.\nമ്യാന്മര് ഭരണകൂടം ബുദ്ധിസ്റ് തീവ്രവാദികളുടെ സമ്മര്‍ദത്തിനു വഴങ്ങുന്നതുമൂലം റോഹിങ്ക്യ മുസ്ലിം വിഭാഗത്തെ അംഗീകരിക്കാന് ഇതുവരെ തയാറായിട്ടില്ല. റോഹിങ്ക്യകളെ മൂന്നാമതൊരു രാജ്യത്ത് പുനരധിവസിപ്പിക്കണമെന്ന് മ്യാന്മര് പ്രസിഡന്റ് ഠവലശി ടലശി കഴിഞ്ഞ ജൂലൈയില് ആവശ്യപ്പെടുകയുണ്ടായി.\nക്രൂരതയില് പിതാവിനെ കവച്ചുവെക്കുന്ന പുത്രന്\nപിതാവ് ഹാഫിദുല് അസദിന്റെ തെറ്റ് ആവര്‍ത്തിക്കുകയില്ലെന്ന് ബശ്ശാറുല് അസദ് മുമ്പ് തന്നോട് പറഞ്ഞിരുന്നുവെന്നും എന്നാല് പിതാവിനേക്കാള് ഭീകരമായ കൊലപാതകമാണ് മകന് നടത്തിക്കൊണ്ടിരിക്കുന്നതെന്നും തുര്‍ക്കി പ്രധാനമന്ത്രി റജബ് ത്വയ്യിബ് ഉര്‍ദുഗാന്. ഹിംസിലും ഹമാതിലുമായി 30,000 ത്തോളം മാത്രമേ ഹാഫിസ് അല്‍അസദ് കൊന്നൊടുക്കിയുള്ളൂ. എന്നാല്, മകന് ബശ്ശാര് സിറിയയുടെ മുക്കിലും മൂലയിലും ബോംബിട്ട് അതിന്റെ എത്രയോ ഇരട്ടി ഇതിനകം തന്നെ കൊന്നൊടുക്കിയെന്നും ഉര്‍ദുഗാന് പറഞ്ഞു. ബശ്ശാര് നടത്തുന്ന നരഹത്യക്ക് അദ്ദേഹം കടുത്ത വില നല്‍കേണ്ടിവരുമെന്നും ഉര്‍ദുഗാന് ഓര്‍മിപ്പിച്ചു. ഉര്‍ദുഗാന് രാജ്യത്തിനു നല്‍കിയ വിലപ്പെട്ട സംഭാവനകള് മാനിച്ച് ദക്ഷിണ തുര്‍ക്കിയിലെ ഗാസി അല്‍തബ് സര്‍വകലാശാല തനിക്ക് ഹോണററി ഡോക്ടറേറ്റ് നല്‍കുന്ന ചടങ്ങില് സംസാരിക്കുകയായിരുന്നു അദ്ദേഹം.\nഅസദിന്റെ പതനശേഷം സിറിയയില് നിലവില്‍വരുന്ന ജനകീയ സര്‍ക്കാറുമായി തുര്‍ക്കി ഊഷ്മളമായ ബന്ധം സ്ഥാപിക്കുമെന്നും അദ്ദേഹം പറഞ്ഞു. യുദ്ധഭൂമിയില്‍നിന്ന് രക്ഷപ്പെട്ട ആയിരക്കണക്കിന് സിറിയന് അഭയാര്‍ഥികള് കഴിയുന്ന ഗാസി അന്‍തബില് മാധ്യമങ്ങളോട് സംസാരിക്കവെ ഈ ദുരന്ത നാടകം അധികം നീളില്ലെന്നും ഉര്‍ദുഗാന് ആവര്‍ത്തിച്ചു.\nഇറാനിയന് ടി.വിക്ക് വിലക്ക്\nപാശ്ചാത്യ രാജ്യങ്ങള് ഇറാനിയന് ടി.വി ചാനലുകള്‍ക്ക് വിലക്കേര്‍പ്പെടുത്തുന്നതിലൂടെ ആവിഷ്കാര സ്വാതന്ത്യ്രവുമായി ബന്ധപ്പെട്ട അവരുടെ അവകാശവാദം കാപട്യമാണെന്ന് വ്യക്തമാവുന്നതായി ഇറാനിയന് മാധ്യമ വിഭാഗം മേധാവി ഇസ്സത്തുല്ല ദര്‍ഗാമി പറഞ്ഞു. സ്പെയിനില് ഇറാനിയന് ചാനലുകള്‍ക്ക് വിലക്കേര്‍പ്പെടുത്തുന്നതുമായി ബന്ധപ്പെട്ട് ഇറാനിയന് വാര്‍ത്താ ഏജന്‍സിയായ 'ഇര്‍ന'യോട് പ്രതികരിക്കുകയായിരുന്നു അദ്ദേഹം. സ്പെയിനിലെ കേബിള് നെറ്റ്വര്‍ക്കായ ഒകടജഅടഅഠ കമ്പനിയോട് ഇറാന്റെ 'ജൃല ഠഢ' യുടെ സംപ്രേക്ഷണം നിര്‍ത്തിവെക്കാന് സ്പെയിന് ഭരണകൂടം നിര്‍ദേശിച്ചത് അഭിപ്രായ സ്വാതന്ത്യ്രത്തിന്മുേള്ള കടന്നുകയറ്റമാണെന്നും ദര്‍ഗാമി പറഞ്ഞു. തഹ്റാന് കേന്ദ്രമായി 24 മണിക്കൂറും ലോകത്തുടനീളം ഇംഗ്ളീഷില് സംപ്രേക്ഷണം ചെയ്യപ്പെടുന്ന ഇറാനിയന് നെറ്റ്വര്‍ക്കാണ് 'പ്രസ് ടി.വി'. എന്നാല് സ്പെയിനിന്റെ തീരുമാനത്തെ ഹാര്‍ദ്ദവമായി സ്വാഗത ചെയ്ത അാലൃശരമി ഖലംശവെ ഇീാാശലേേല ഇറാനിയന് മാധ്യമ സ്വാധീനം കുറക്കാന് നടപടി സഹായകരമാകുമെന്ന് പ്രത്യാശ പ്രകടിപ്പിച്ചു. ഇറാനിയന് വാര്‍ത്താ മാധ്യമങ്ങളെ പരമാവധി നിയന്ത്രിക്കു ന്നതില് വിവിധ ലോക ജൂത സംഘടനകള് ബദ്ധശ്രദ്ധരാണ്.\nഅല്‍ജസീറ റിപ്പോര്‍ട്ടറുടെ രക്തസാക്ഷിത്വം\nസിറിയന് സര്‍ക്കാര് സേനയും പ്രതിപക്ഷ 'സ്വതന്ത്ര സേന'യും തമ്മില് രൂക്ഷമായ ഏറ്റുമുട്ടല് നടക്കുന്ന 'ദിര്‍അ'യില് യുദ്ധമുഖത്ത് രംഗം പകര്‍ത്തിക്കൊണ്ടിരിക്കെ അല്‍ജസീറയുടെ റിപ്പോര്‍ട്ടര് മുഹമ്മദ് അല്‍മുസാലമ സര്‍ക്കാര് സേനയുടെ ആക്രമണത്തില് വെടിയേറ്റ് മരിച്ചു. മുഹമ്മദ് അല്‍ഹൂറാനി എന്ന പേരില് പ്രശസ്തനായ അല്‍ജസീറയുടെ ഫ്രീലാന്‍സ് മാധ്യമ പ്രവര്‍ത്തകനായ ഈ 33 കാരന് യുദ്ധമുഖത്തുനിന്ന് അതിസാഹസികമായി നിരവധി രംഗങ്ങള് പകര്‍ത്തി ലോകത്തിനു മുമ്പാകെ എത്തിച്ചിട്ടുണ്ട്. സിറിയന് സേന തൊടുത്തുവിട്ട ഹ്രസ്വ ദൂര മിസൈലില്‍നിന്നുള്ള തീനാളങ്ങള് ദേഹത്ത് പതിച്ച് പിടഞ്ഞുവീഴുന്ന രംഗം ഞെട്ടലോടെയാണ് തല്‍സമയം സിറിയന് യുദ്ധഭൂമിയിലേക്ക് കണ്‍തുറന്നിരിക്കെ ലോകം കണ്ടത്. അല്‍ഹൂറാനിയുടെ കുടുംബവും യുദ്ധഭൂമിയില്‍നിന്ന് പാലായനം ചെയ്തവരില്‍പ്പെടും. സിറിയയുടെ പല ഭാഗത്തുനിന്നും അല്‍ഹൂറാനി പകര്‍ത്തി നല്‍കുന്ന യുദ്ധക്കെടുതിയുടെ നേര്‍ക്കാഴ്ചകള് ഏകാധിപതി ബശ്ശാറിനെയും സൈനിക കിങ്കരന്‍മാരെയും ചൊടിപ്പിച്ചിരുന്നു. മുഹമ്മദ് അല്‍ഹൂറാനിയുടെ രക്തസാക്ഷിത്വം യൂടൂബിലൂടെ പുറത്തുവന്നയുടനെ സിറിയന് ഏകാധിപതിക്കെതിരെ രോഷം അണപൊട്ടിയൊഴുകുകയാണ് സോഷ്യല് നെറ്റ്വര്‍ക്കുകളില്.\nഎന്നാല് ഇത്തരം നിഷ്ഠുരതകളൊന്നും ലോകത്തിന്റെ വിവിധ ഭാഗങ്ങളില് കഴിഞ്ഞ 16 വര്‍ഷങ്ങളായി പ്രതിബന്ധങ്ങളോട് മല്ലടിച്ച് സത്യം ജനങ്ങളിലേക്കെത്തിക്കുന്ന അല്‍ജസീറയുടെ ധീരരായ മാധ്യമ പ്രവര്‍ത്തകരെ തളര്‍ത്തുകയില്ലെന്ന് അല്‍ജസീറ വക്താവ് പ്രതികരിച്ചു. സത്യം പുറംലോകത്തെ അറിയിക്കാന് തങ്ങള് പ്രതിജ്ഞാബദ്ധമാണെന്നും അല്‍ജസീറ പറഞ്ഞു.


യുഡിഎഫിനും ബിജെപിക്കും ഒരേ വാക്കും വാചകവും : എ വിജയരാഘവൻ | Kerala | Deshabhimani | Friday Apr 16, 2021\nഒരേ വാക്കും വാചകവും മത്സരിച്ച് ഉപയോഗിച്ചാണ് സർക്കാരിനെയും മുഖ്യമന്ത്രിയെയും യുഡിഎഫും ബിജെപിയും കടന്നാക്രമിക്കുന്നതെന്ന് എൽഡിഎഫ് കൺവീനർ എ വിജയരാഘവൻ പറഞ്ഞു. യുഡിഎഫിന്റെ തെറ്റായ പ്രചാരണങ്ങളെ ബിജെപി ഏറ്റെടുക്കുകയാണ്. മുഖ്യമന്ത്രിയെ വ്യക്തിപരമായി തേജോവധംചെയ്യുന്ന രീതി പ്രതിപക്ഷനേതാവും കേന്ദ്ര സഹമന്ത്രിയും ഒരേപോലെ തുടരുന്നു. ഇവർ വഹിക്കുന്ന സ്ഥാനത്തിന്റെ ഗൗരവം പ്രസ്താവനകളിൽ നിഴലിക്കുന്നില്ലെന്നും വിജയരാഘവൻ വാർത്താസമ്മേളനത്തിൽ പറഞ്ഞു.\nതെരഞ്ഞെടുപ്പിന് ശേഷം പ്രതിപക്ഷനേതാവ് ഭ്രാന്തമായ രീതിയിൽ പ്രസ്താവനകൾ ആവർത്തിക്കുന്നു. ഇതിന്റെ അനുരണനമാണ് വി മുരളീധരന്റെ പ്രസ്താവനയിലും. മുഖ്യമന്ത്രിക്കെതിരെ ആക്ഷേപമുന്നയിക്കൽ വകുപ്പിന്റെ മന്ത്രിയായി മാറിയ മുരളീധരന്റെ ആരോപണങ്ങൾ മറുപടി അർഹിക്കുന്നില്ല. മുഖ്യമന്ത്രി കോവിഡ് പ്രോട്ടോക്കോൾ ലംഘിച്ചെന്നത് ആക്ഷേപം മാത്രമാണെന്നും വസ്തുതാപരമായി ശരിയല്ലെന്നും മാധ്യമപ്രവർത്തകരുടെ ചോദ്യത്തോട് വിജയരാഘവൻ പ്രതികരിച്ചു.\nഏറ്റവും കൃത്യമായി കോവിഡ് മാനദണ്ഡങ്ങൾ പാലിക്കുന്നയാളാണ് മുഖ്യമന്ത്രി. രാഷ്‌ട്രീയ ലക്ഷ്യത്തോടെയാണ് അദ്ദേഹത്തെ വ്യക്തിപരമായി അധിക്ഷേപിക്കുന്നത്. പാർടി നേതാവായതുകൊണ്ടാണ് അദ്ദേഹത്തെ ലക്ഷ്യമിടുന്നത്. മുമ്പും ഇത്തരത്തിൽ ഗൂഢാലോചന നടത്തിയിട്ടുണ്ട്. ഉമ്മൻചാണ്ടി ഉൾപ്പെടെയുള്ള യുഡിഎഫ് നേതാക്കളും ചില മാധ്യമപ്രവർത്തകരുമടക്കം അതിൽ പങ്കാളികളായിരുന്നു. എൻഎസ്എസുമായി ബന്ധപ്പെട്ട വിഷയത്തിൽ സിപിഐ എമ്മിന്റെ നിലപാടാണ് ദേശാഭിമാനി ലേഖനത്തിൽ വ്യക്തമാക്കിയത്. തന്നെക്കുറിച്ചടക്കം എല്ലാ കാര്യത്തിലും നിലപാട് പറയാൻ എൻഎസ്എസിന് അവകാശമുണ്ട്. വ്യക്തിജീവിതത്തിൽ മാന്യത പുലർത്തി മാതൃകാപരമായ പൊതുജീവിതം നയിക്കുന്നയാളാണ് കെ ടി ജലീൽ. പരാമർശം ഉണ്ടായപ്പോൾ ധാർമികത ഉയർത്തിപ്പിടിച്ചാണ് അദ്ദേഹം രാജിവച്ചത്. മുസ്ലിംലീഗിലെ പല എംഎൽഎമാർക്കെതിരെയും കള്ളപ്പണവും തട്ടിപ്പും സംബന്ധിച്ച കേസുകളുണ്ട്. ചിലർ ജയിലിലുമായി. ലീഗ് എത്തിച്ചേർന്ന ജീർണതയുടെ പ്രതിഫലനമാണിത്.\nവോട്ടർപട്ടികയിലെ വിവരങ്ങൾ വിദേശസെർവറുള്ള വെബ്‌സൈറ്റിലേക്ക് പ്രതിപക്ഷനേതാവ് കൈമാറിയ സംഭവത്തിൽ തെരഞ്ഞെടുപ്പ് കമീഷനാണ് നടപടിയെടുക്കേണ്ടത്. എൽഡിഎഫ് സർക്കാരാണ് വോട്ടർപട്ടിക ഉണ്ടാക്കുന്നതെന്ന ധ്വനിയിലാണ് പ്രതിപക്ഷനേതാവ് ആക്ഷേപമുന്നയിച്ചത്. വോട്ടർമാരുടെ സ്വകാര്യത ഹനിക്കപ്പെട്ട സംഭവത്തിൽ മറുപടി പറയേണ്ടതും പരിഹാരം കാണേണ്ടതും തെരഞ്ഞെടുപ്പ് കമീഷനാണ്.മാധ്യമരംഗത്തെ പ്രതിനിധികളെ രാജ്യസഭയിലേക്ക് മുമ്പും സിപിഐ എം അയച്ചിട്ടുണ്ടെന്ന് ചോദ്യത്തിന് മറുപടിയായി വിജയരാഘവൻ പറഞ്ഞു. അവരെല്ലാം മികച്ച പാർലമെന്റേറിയന്മാരായി പ്രവർത്തിച്ചു. അത്തരം അനുഭവങ്ങളുടെ പശ്ചാത്തലത്തിലാണ് തീരുമാനം. രാജ്യസഭാംഗമായി മികച്ച പ്രകടനം കാഴ്‌ചവച്ച കെ കെ രാഗേഷ് കർഷകപ്രക്ഷോഭത്തിലും മാതൃകാപരമായി ഇടപെട്ടയാളാണ്. പുതുതായി നിയോഗിക്കപ്പെട്ട രണ്ടുപേരും പാർലമെന്റിലും പുറത്തും അത്തരം പ്രവർത്തനം തുടരുമെന്നും വിജയരാഘവൻ വ്യക്തമാക്കി.


മലയാള സംഗീതലോകത്തിന്റെ സ്വകാര്യ അഹങ്കാരമായ സംഗീത സംവിധായകന് എം ജയചന്ദ്രന്റെ സാന്നിധ്യം കേരള സാഹിത്യോത്സവം അഞ്ചാം പതിപ്പിന്റെ വേദിയ്ക്ക് മാറ്റുകൂട്ടി. വേദി അക്ഷരത്തില് നടന്ന പാട്ടിന്റെ പാലാഴി എന്ന സെഷനിലാണ് എം ജയചന്ദ്രന് തന്റെ അനുഭവങ്ങള് പങ്കുവച്ചത്.\n150 ഓളം ചിത്രങ്ങളിലായി 600 ലധികം പാട്ടുകള്‍ക്ക് സംഗീതസംവിധാനം നിര്‍വ്വഹിച്ച എം. ജയചന്ദ്രന്, തന്റെ സിനിമാലോകത്തെ സംഗീതജീവിതത്തിന്റെ 25 വര്‍ഷങ്ങള് പിന്നിടുന്ന ഈ മുഹൂര്‍ത്തത്തില് അദ്ദേഹത്തിന്റെ സാന്നിധ്യം കാണികള്‍ക്കും വലിയ ആവേശമായി. കോഴിക്കോടിനെകുറിച്ചുള്ള തന്റെ ഓര്‍മ്മകള് പങ്കുവച്ച അദ്ദേഹം കോഴിക്കോടുവച്ചാണ് തന്റെ സിനിമാ ജീവിതം ആരംഭിച്ചത് എന്നും നിരുപാധികമായ സ്‌നേഹമാണ് കോഴിക്കോട് തനിക്ക് സമ്മാനിച്ചത് എന്നും ഓര്‍ത്തു. തന്നെ സിനിമയിലേക്ക് കൈപിടിച്ചുയര്‍ത്തിയ ഗിരീഷ് പുത്തഞ്ചേരിയെ കുറിച്ചുള്ള ഓര്‍മ്മകള് പങ്കുവെക്കാനും അദ്ദേഹം മറന്നില്ല.\nഏതൊരു കലാകാരനും തന്റെ പൈതൃകം എന്നും മനസ്സില് കാത്തുസൂക്ഷിക്കണം എന്നും ഭാവം ഇല്ലാത്ത സംഗീതം ഒരു മൃതശരീരം പോലെയാണെന്നും അദ്ദേഹം കൂട്ടിച്ചേര്‍ത്തു. നമ്മെ പാട്ടിലാക്കാന് സാധിക്കാത്ത ഒന്നും പാട്ടല്ല, സംഗീതം വിശ്വവിശാലമായ ഭാഷയാണെന്നും എം ജയചന്ദ്രന് കാണികളോടയി പറഞ്ഞു. തന്നെ സംബന്ധിച്ചിടത്തോളം സംഗീതം തന്റെ ജീവിതമാണെന്നും സംഗീതമാണ് തന്റെ മതം എന്നുമുള്ള ജയചന്ദ്രന്റെ വാക്കുകളെ നിറഞ്ഞ കയ്യടികളോടെയാണ് കാണികള് വരവേറ്റത്. കടല്‍കാറ്റിനൊപ്പം ഒഴുകിയെത്തിയ ജയചന്ദ്രന്റെ സംഗീതത്തില് വേദിയാകെ മതിമറന്നു. പ്രശസ്ത എഴുത്തുകാരനായ സച്ചിദാനന്ദന്റെ സാന്നിധ്യം സെഷനെ കൂടുതല് സുന്ദരമാക്കി.\nവിഷാദത്തില്‍നിന്നുള്ള വിമോചനമാണ് എഴുത്ത്: കെ.പി.രാമനുണ്ണി


EC to decide on pending complaints against Modi, Shah Says Supreme Court - പെരുമാറ്റചട്ട ലംഘനം; മോദിക്കും അമിത് ഷായ്ക്കുമെതിരായ പരാതികള് ഉടന് തീര്‍പ്പാക്കണമെന്ന് സുപ്രീം കോടതി\nEc To Decide On Pending Complaints Against Modi Shah Says Supreme Court\nരണ്ട് പരാതികളിൽ പ്രധാനമന്ത്രിക്ക് തിരഞ്ഞെടുപ്പ് കമ്മീഷന് നേരത്തെ ക്ലീന് ചിറ്റ് നല്‍കിയിരുന്നു\nMay 02, 2019 09:16:39 pm\nന്യൂഡല്‍ഹി: പ്രധാനമന്ത്രി നരേന്ദ്ര മോദിക്കും ബിജെപി അധ്യക്ഷന് അമിത് ഷായ്ക്കുമെതിരായ തിരഞ്ഞെടുപ്പ് പെരുമാറ്റചട്ട ലംഘന പരാതിയില് ഉടന് തീര്‍പ്പുണ്ടാക്കാന് തിരഞ്ഞെടുപ്പ് കമ്മീഷന് സുപ്രീം കോടതിയുടെ നിര്‍ദേശം. ചട്ടലംഘന പരാതിയില് ഞായറാഴ്ചയ്ക്കകം തീരുമാനമെടുക്കാനാണ് കോടതി നിര്‍ദേശം നല്‍കിയിരിക്കുന്നത്.\nമെയ് ആറ് തിങ്കളാഴ്ച കോടതി കേസ് വീണ്ടും പരിഗണിക്കും. മോദിക്കും ഷായ്ക്കുമെതിരായ ഒന്‍പത് പരാതികളിലാണ് തീര്‍പ്പ് കല്‍പ്പിക്കേണ്ടത്. പെരുമാറ്റചട്ട ലംഘനവുമായി ബന്ധപ്പെട്ട് ഇരുവര്‍ക്കുമെതിരെ 11 പരാതികളുണ്ടായിരുന്നു. ഇതില് രണ്ട് പരാതികള് തീര്‍പ്പാക്കിയതായി തിരഞ്ഞെടുപ്പ് കമ്മീഷന് കോടതിയെ അറിയിച്ചു.\nRead More: മോദിയും അമിത് ഷായും പെരുമാറ്റച്ചട്ടം ലംഘിച്ചു; കോൺഗ്രസ് സുപ്രീംകോടതിയിൽ\nRead More: മോദിയുടെ എതിരാളിക്ക് തിരിച്ചടി; തേജ് ബഹാദൂറിന്റെ നാമനിര്‍ദേശ പത്രിക തള്ളി\nകോണ്‍ഗ്രസ് എം.പി സുഷ്മിത ദേവ് സമര്‍പ്പിച്ച ഹർജിയിൽ സുപ്രീംകോടതി നേരത്തെ തിരഞ്ഞെടുപ്പ് കമ്മീഷന് നോട്ടീസ് അയച്ചിരുന്നു. നരേന്ദ്ര മോദിയും അമിത് ഷായും നടത്തിയ മാതൃകാപെരുമാറ്റ ചട്ട ലംഘനങ്ങളില് കമ്മീഷന് നടപടി എടുക്കുന്നില്ലെന്ന് ആരോപിച്ചുള്ള ഹർജിയിലാണ് കോടതിയുടെ നടപടി. മെയ് ആറിന് കേസ് വീണ്ടും പരിഗണിക്കും മുമ്പ് പരാതികൾ പരിഹരിക്കണമെന്നാണ് ചീഫ് ജസ്റ്റിസ് രഞ്ജൻ ഗൊഗോയി അധ്യക്ഷനായ ബഞ്ച് ഇന്ന് വ്യക്തമാക്കിയിരിക്കുന്നത്.\nRead More: പ്രധാനമന്ത്രിയെന്ന സ്ഥാനത്തിന് ചേരുന്നതല്ല കേരളത്തെ കുറിച്ചുള്ള പരാമർശം; മോദിക്ക് പിണറായിയുടെ മറുപടി\nമോദിക്കെതിരെ തിരഞ്ഞെടുപ്പ് കമ്മീഷൻ നടപടിയെടുക്കുന്നില്ല എന്ന പരാതിയും ഇതിനോടകം ഉയർന്നിട്ടുണ്ട്. തിരഞ്ഞെടുപ്പ് കമ്മീഷൻ മോദിയുടെ പ്രസംഗത്തിന് ക്ലീൻ ചിറ്റ് നൽകിയതും കഴിഞ്ഞ ദിവസം വലിയ വിവാദമായിരുന്നു. ഇതിനിടയിലാണ് വാരണാസിയിൽ മോദിക്കെതിരെ മത്സരിക്കാൻ ഒരുങ്ങിയ മുൻ ബിഎസ്എഫ് ജവാന്റെ നാമനിർദേശ പത്രിക തിരഞ്ഞെടുപ്പ് കമ്മീഷൻ തള്ളിയത്. തിരഞ്ഞെടുപ്പ് കമ്മീഷന്റെ നടപടി ചോദ്യം ചെയ്ത് നിരവധി പേർ രംഗത്തെത്തുകയും ചെയ്തു. തേജ് ബഹദൂറിന്റെ നാമനിർദേശ പത്രികയാണ് കഴിഞ്ഞ ദിവസം തിരഞ്ഞെടുപ്പ് കമ്മീഷൻ തള്ളിയത്.


മയൂഖാ ജോണിയുടെ പരാതിയും പോലീസ് നടപടിയും | Malayalam News\n2021-07-24 11:15:00 കാരൂർ സോമൻ, ലണ്ടൻ\nസ്ത്രീ പീഡനത്തിനെതിരെ ഒളിംപ്യൻ മയൂഖ ജോണി നൽകിയ പരാതി വ്യാജമാണെന്ന്്് പറഞ്ഞ്് ബന്ധപ്പെട്ട അധികൃതർ അത് മുഖവിലയ്‌ക്കെടുത്തില്ല. സ്ത്രീ സുരക്ഷ എന്ന മുദ്രാവാക്യത്തോടുള്ള സർക്കാരിന്റെ പൊള്ളത്തരം വ്യക്തമാക്കുന്ന നടപടിയാണിത്.\nസ്ത്രീ സുരക്ഷക്ക് പിങ്ക് പ്രൊട്ടക്്ഷൻ. കേൾക്കാൻ എന്തൊരു സുഖമുള്ള വാക്കുകൾ. കേരളത്തിൽ സ്ത്രീകളോട് കാട്ടുന്ന അനീതിയും സ്ത്രീപീഡനങ്ങളും തുടരുകയാണ്. സ്ത്രീകൾക്കെതിരെ നടക്കുന്ന പീഡനങ്ങൾ, സൈബർ അതിക്രമങ്ങൾ തടയാൻ പിങ്ക് സുരക്ഷാ ജീവനക്കാരെ കൊണ്ടുവന്നിട്ടും സ്ത്രീകൾക്ക് സുരക്ഷ ലഭിക്കുന്നില്ല. പോലീസിന്റെ പത്തിന പദ്ധതിയിൽ പറയുന്ന ഒരു കാര്യം ഗാർഹിക പീഡനങ്ങൾ മുൻകൂട്ടി കണ്ട് തടയുന്നതിനാണ് പിങ്ക് ജനമൈത്രി ബീറ്റ് എന്നാണ്. ഇതുപോലെ തുടങ്ങിയതാണ് 'ജനമൈത്രി പോലീസ്'. ഇതും കേൾക്കാൻ ഇമ്പമുള്ള വാക്കുകൾ. സിനിമ കാണുന്നതു പോലെ വെറുതെ കേട്ടാൽ പോരാ, അതിലുപരി ജനമൈത്രി പോലീസ് സ്റ്റേഷനുകൾ സ്ത്രീകൾ കാണണം. അപ്പോഴറിയാം പിൻവാതിൽ നിയമനത്തിലൂടെ വന്ന കഴുകക്കണ്ണുകൾ കൂർപ്പിച്ചു നോക്കുന്നത്. ഇതേ കഴുകക്കണ്ണുകളും കൂർപ്പിച്ച നഖങ്ങളുമുള്ള മനുഷ്യർ നമ്മുടെ അധികാര കേന്ദ്രങ്ങളിൽ മാത്രമല്ല, എല്ലായിടവും പറന്നു നടക്കുന്നു. ഏറ്റവും കൂടുതൽ കഴുകന്മാർ ജനമൈത്രി പോലീസ് സ്റ്റേഷനിൽ ഉള്ളതുകൊണ്ടാണോ സ്ത്രീകൾ അവിടെ പോകാൻ ഭയക്കുന്നത്?\nനമ്മുടെ മുൻ ഡി.ജി.പി കണ്ണഞ്ചിപ്പിക്കുന്ന ഒരു തള്ള് തള്ളിയാണ് പോയത്. എന്താണത്? സ്ത്രീപീഡകർക്കെതിരെ ഒരു ടെലിഫോൺ സന്ദേശം മതി. പോലീസ് ഓടിയെത്തും. സർക്കാരുകളുടെ താളത്തിന് തുള്ളി മുടന്തനെ പോലെ നടക്കുന്ന പോലീസ് ഒരു ഭാഗത്തും ഞണ്ടിനെപ്പോലെ വളഞ്ഞും പുളഞ്ഞും പോകുന്ന നേരായ മാർഗത്തിൽ സഞ്ചരിക്കാത്ത അധികാരികൾ മറ്റൊരു ഭാഗത്തും നിന്ന് സമൂഹത്തിന് വല്ലാത്തൊരു വല്ലായ്മയാണ് ഓരോ ദിവസവുമുണ്ടാക്കുന്നത്. ഒരുപക്ഷേ ഡി.ജി.പി ഉദ്ദേശിച്ചത് ബ്രിട്ടനെ പോലുള്ള വികസിത രാജ്യങ്ങളാകാം. അവിടെയാണ് വിളിപ്പുറത്ത് പോലീസ് വരുന്നത്. അധികാരത്തിലിരിക്കുന്ന ആരെങ്കിലും നിയമ വ്യവസ്ഥയിൽ കൈവെച്ചാൽ കൈയാമം വെച്ച് അവരെയും അകത്താക്കുന്ന രാജ്യങ്ങളാണ്. ഇവിടുത്തെ ഭരണാധിപന്മാർക്ക് നിയമങ്ങളെ ഭയമാണ്. നമ്മുടെ നാട്ടിൽ നിയമങ്ങൾ ഭരണകൂടത്തെ ഭയക്കുന്നു. അതിൽ ചുരുക്കം നിരപരാധികളായ ഭരണാധിപന്മാരും പോലീസുകാരുമുണ്ട്. വികസിത രാജ്യങ്ങളിൽ രാജഭരണമുള്ള കാലത്തും നാട് ഭരിച്ചു മുടിക്കുന്ന രാജാക്കന്മാരെ, മന്ത്രിമാരെ നടുറോഡിൽ കെട്ടിത്തൂക്കിക്കൊന്ന ചരിത്രമുണ്ട്. ഇതൊക്കെ ഇന്ത്യയിൽ സംഭവിക്കുമെന്ന് ആരെങ്കിലും കരുതുമോ? ഭരിക്കുന്നവർ ദാസന്മരാണ്, അല്ലാതെ ഇന്ത്യയിൽ കാണുന്നതു പോലുള്ള മാടമ്പികളല്ല. നമ്മുടെ വ്യവസ്ഥിതി മാറാതെ ഇന്നത്തെ പെറ്റിബൂർഷാ ഭരണ സംവിധാനം അവസാനിക്കില്ല.\nഈ മാസമാണ് സ്ത്രീ പീഡന വിഷയത്തിൽ ഒളിംപ്യൻ മയൂഖാ ജോണിയും കുണ്ടറയിൽ ഒരു പരാതിക്കാരിയും മുന്നോട്ട് വന്നത്. സ്ത്രീകളുടെ കരുത്തു തെളിയിക്കേണ്ടത് സ്ത്രീകൾ തന്നെയാണ്. ഭരണകൂടങ്ങളെ താഴയിറക്കിയ എത്രയോ സ്ത്രീപീഡന സംഭവങ്ങളുണ്ട്. ഇന്ത്യയിൽ കൊടിയുടെ നിറം മാത്രമാണ് പലർക്കും രക്ഷാകവചമായി കാണുന്നത്. അതിനേക്കാൾ ശക്തമായ നിലപാടുമായി ഒരു സ്ത്രീയുടെ നൊമ്പരമറിഞ്ഞ് സ്ത്രീത്വത്തെ ചവിട്ടിമെതിക്കുന്നവർക്കെതിരെ മയൂഖാ ജോണി വന്നതിലൂടെ പത്തൊൻപതാം ഏഷ്യൻ ഗെയിംസിൽ ഇന്ത്യക്ക് വേണ്ടി നേടിയ സ്വർണത്തിളക്കമാണ് ഞാൻ കണ്ടത്. 2012 ൽ ഞാൻ ഒരു പത്രത്തിനായി ലണ്ടൻ ഒളിംപിക്‌സ് റിപ്പോർട്ട് ചെയ്യുമ്പോൾ ഇതേ വാശിയേറിയ പോരാട്ടം കണ്ടിരുന്നു. പി.ടി. ഉഷ, ടിന്റു ലൂക്ക, ഇർഫാൻ, ഹോക്കി താരം പി.ആർ. ശ്രീജേഷ്, മയൂഖ ജോണിയടങ്ങിയവരുടെ ഫോട്ടോകൾ ഇപ്പോഴും സൂക്ഷിക്കുന്നു. സാധാരണ സാഹിത്യ സാംസ്‌കാരിക രംഗത്തുള്ളവരാണ് കാലഘട്ടത്തിന്റ ഹ്യദയസ്പന്ദനമറിഞ്ഞ് ശബ്ദമുയർത്തുന്നത്. അവർ നെറികേടുകൾക്കെതിരെ കണ്ണ് ഇറുക്കി അടച്ചിരിക്കുന്നവരല്ല. ലോകചരിത്രത്തിൽ മനുഷ്യരുടെ പുരോഗതിയും ഉയിർത്തെഴുന്നേൽപുമാണ് അവരുടെ ലക്ഷ്യം. അല്ലാതെ സ്വാർത്ഥ താൽപര്യങ്ങളല്ല. സത്യസന്ധരായ ഉദ്യോഗസ്ഥരെ വേട്ടയാടുന്നതു പോലെ സത്യമെഴുതുന്ന സർഗ പ്രതിഭകളെയും ഇവർ വേട്ടയാടുന്നു. ഇത്തരത്തിൽ കേരളത്തിൽ രാഷ്ട്രീയക്കാർ വെച്ചുനീട്ടുന്ന പുരസ്‌കാരങ്ങളും പദവികളും വാങ്ങി അയോഗ്യരായവർ ഭാഷയെ മലിനമാക്കുന്നു. കേരളത്തിൽ ഒരു കായിക താരം ഒരു കൂട്ടുകാരിക്ക് വേണ്ടി അല്ലെങ്കിൽ ഒരു സ്ത്രീക്ക് വേണ്ടി തന്റേടത്തോടെ തലയെടുപ്പോടെ വന്നത് സ്ത്രീകളുടെ പ്രതിഛായക്ക് മാറ്റുകൂട്ടുന്നു.\nജനമൈത്രി പോലീസിൽ കുണ്ടറയുള്ള പരാതിക്കാരി ജൂൺ 28 ന് പരാതി കൊടുത്തു. ഒന്നും സഭവിച്ചില്ല. ജൂലൈ 20 ന് ഒരു മന്ത്രിയുടെ ഫോൺ സംഭാഷണം പുറത്തു വരുമ്പോഴാണ് ലോകമറിയുന്നത്. ഇങ്ങനെ എത്രയോ കേസുകൾ അനാഥ പ്രേതങ്ങൾ പോലെ കിടക്കുന്നു. ഇനിയെങ്കിലും ജനമൈത്രി പോലീസിന് അന്ത്യകൂദാശ കൊടുത്തുകൂടേ? ജനമൈത്രിക്ക് പകരം എത്രയോ നല്ലതാണ് ഭരിക്കുന്ന പാർട്ടിയുടെ പേര് കൊടുക്കുന്നത്. അങ്ങനെയെങ്കിൽ ഗുണ്ടാ വിളയാട്ടവും നാട്ടിൽ ഒരു പണിയുമെടുക്കാതെ വെള്ളക്കുപ്പായമണിഞ്ഞു നടക്കുന്ന നേതാക്കന്മാർക്കുള്ള പേരുദോഷവും മാറിക്കിട്ടും. കേരളത്തിലെ പോലീസ് സംവിധാനത്തിൽ മാധ്യമങ്ങളെക്കൂടി നിയമിച്ചാൽ ഒളിവിൽ പാർക്കുന്ന കേസുകൾ അവർ പൊക്കിക്കൊണ്ടുവരും. എന്തുകൊണ്ടെന്നാൽ മിക്ക കേസുകളും അവരാണല്ലോ പുറത്തു കൊണ്ടുവരുന്നത്. ഒടുവിൽ അവരുടെ മേൽ കുതിര കയറുന്നതും ചാനൽ ചർച്ചകളിൽ കാണാറുണ്ട്.\nസ്വന്തം പാർട്ടിയിലെ ഒരംഗം സ്ത്രീയെ പീഡിപ്പിച്ചാൽ അവർക്ക് വേണ്ട പൂർണ സംരക്ഷണം കൊടുക്കുന്നു. നിയമങ്ങൾ കാറ്റിൽ പറത്തി സ്ത്രീകളുടെ മാനത്തിന് വിലയിടുന്നു. പോലീസ്, കോടതി അവർ കൂട്ടംകൂടി ഒത്തുതീർപ്പാക്കുന്നു. എത്ര ദയനീയം. സത്യത്തിനും നീതിക്കും ഒരു വിലയുമില്ലേ? എങ്ങും അനീതി, കൈക്കൂലി, സൈബർ ഗുണ്ടകളുടെ ആക്രമണം, എന്തിന് പറയണം മന്ത്രിമാർ പോലും സത്യപ്രതിജ്ഞാ ലംഘനം നടത്തുന്ന ഒരു വിചിത്ര ലോകം.\nകേരളത്തിന്റെ അഭിമാനമായ ഒളിംപ്യൻ മയൂഖ ജോണി തൃശൂരിൽ ഒരു പത്രസമ്മേളനം നടത്തി അറിയിച്ചത് ആരിലും ഞെട്ടലുണ്ടാക്കുന്നു. 2016 ൽ ഒരു സമ്പന്നൻ അവിവാഹിതയായ പെൺകുട്ടിയെ ബലാത്സംഗം ചെയ്തു. ആ പെൺകുട്ടി 2018 ൽ വിവാഹം കഴിഞ്ഞു പോയിട്ടും ഈ വേട്ടമൃഗം ഇരയെത്തേടിയെത്തുന്നു. കാട്ടിൽ ജീവിക്കുന്ന മനുഷ്യർ വിശപ്പടക്കാനാണ് കാട്ടിൽ തേനെടുക്കാൻ പോകുന്നതെങ്കിൽ നാട്ടിലെ വേടൻ പാവപ്പെട്ട സ്ത്രീകളെ വേട്ടയാടുന്നു. കൊല്ലുന്നു. ഇവർ അധികാരികളാണ്, സമ്പന്നരാണ്.\nസ്ത്രീകൾ പോലീസ് സ്റ്റേഷനെ ഭയക്കുന്നതു പോലെ പോലീസ് വകുപ്പുകൾ ഭരണത്തിലുള്ളവരെ ഭയക്കുന്നു. സത്യസന്ധമായി ജോലി ചെയ്യാൻ പോലീസിന് താൽപര്യമുണ്ടെങ്കിലും അതിനവരെ അനുവദിക്കാറില്ല. മയൂഖ ജോണി ആദ്യം ഒരു എസ്.പിയെ സമീപിക്കുന്നു. കുറ്റവാളികളെ കണ്ടെത്തി ശിക്ഷിക്കുമെന്ന് ഉറപ്പ് കൊടുക്കുന്നു. ആഴ്ചകൾ കഴിയുമ്പോൾ എസ്.പി മലക്കം മറിയുന്നു. കുണ്ടറക്കാരി പരാതി കൊടുത്തിട്ട് തിരിഞ്ഞു നോക്കിയില്ല. ഇവർ എന്താണ് ഇരയുടെ നൊമ്പരം തിരിച്ചറിയാത്തത്? സ്ത്രീപീഡകർക്ക് ചുമടുതാങ്ങികളായി അധികാരികൾ വരുന്നതുകൊണ്ടല്ലേ കേരളത്തിൽ സ്ത്രീപീഡനം പെരുകുന്നത്?\nസമൂഹത്തിൽ അനീതി നടത്തുന്നവരെ അധികാരത്തിലെത്തിക്കുന്ന സാക്ഷര കേരളമേ ഇനിയെങ്കിലും തല താഴ്ത്തൂ. സ്ത്രീകളുടെ വിഷയത്തിൽ മാത്രമല്ല ഏത് രംഗമെടുത്താലും അനീതിയുടെ വിളനിലമാണ് നമ്മുടെ വ്യവസ്ഥാപിത ചട്ടക്കൂട്. സാമൂഹ്യ തിന്മകൾക്കെതിരെ തൂലിക ചലിപ്പിക്കേണ്ട എഴുത്തുകാർ പോലും കലാസാഹിത്യ മേനി പറഞ്ഞ് അഴിമതിക്കാർക്ക് വിടുപണി ചെയ്യുന്നു.\nസമൂഹത്തിൽ നിന്നും കുടുംബത്തിൽ നിന്നും ഉടലെടുക്കുന്നത് മനസ്സിൽ സങ്കൽപിക്കാൻ കഴിയാത്ത ദുഃഖ ദുരിതങ്ങളാണ്. ഒരു സ്ത്രീയുടെ മാനം രക്ഷിക്കാനുള്ള ചുമതല ചെറുപ്പം മുതൽ പെൺകുട്ടികൾ ഏറ്റെടുക്കണം. സമൂഹത്തിന്റ ക്രമസമാധാന ചുമതലയുള്ളവർ, സമ്പന്നർ ആദിവാസിസ്ത്രീകളുടെ നിഷ്‌കളങ്കതയും അരക്ഷിതമായ ജീവിത ചുറ്റുപാടുകളും എങ്ങനെ ചുഷണം ചെയ്യുന്നുവോ അത് തന്നെയാണ് നഗര ഗ്രാമങ്ങളിലും അരങ്ങേറുന്നത്. ഇന്ത്യയിൽ സ്വയം രക്ഷിക്കേണ്ട വാൾ ഡെമോക്ലസിന്റെ വാൾ പോലെ ഇരകളായ സ്ത്രീകളുടെ തലക്കു മീതെ തൂങ്ങിക്കിടക്കുന്നു. ഇരിക്കുന്ന കസേരയുടെ കീർത്തി വർധിപ്പിക്കുന്നവർ ഇരകളുടെ വേദന കണ്ണു തുറന്ന് കാണണം.


ചെമ്പൈ പാടി മനസ്സിന്റെ മണ്ഡപത്തില് | Chembai| Chembai Vaidyanatha Bhagavathar| Ravi Menon| bichu thirumala| Nirakudam Movie| Nakshthra deepangal\nOct 8, 2016, 08:33 AM IST\nസാക്ഷാല് ചെമ്പൈ വൈദ്യനാഥഭാഗവതരുടെ കച്ചേരിയെക്കുറിച്ചാണ് ബിച്ചു തിരുമലയുടെ രചന. വയലിന് ഇതിഹാസമായ ചൗഡയ്യയും മൃദംഗചക്രവര്‍ത്തി പാലക്കാട് മണി അയ്യരുമൊക്കെ പക്കവാദ്യക്കാരായി വന്നുനിറയുന്ന വരികള്.\nചില ഗാനങ്ങള്‍ക്ക് ചില ജന്മനിയോഗങ്ങളുണ്ട്. അതുപോലെ ഒരു ഗാനമാണ് 'നിറകുടം' എന്ന സിനിമയിലെ 'നക്ഷത്രദീപങ്ങള് തിളങ്ങി നവരാത്രി മണ്ഡപമൊരുങ്ങി' എന്നഗാനം. ഗാനരചയിതാവ് ബിച്ചുതിരുമലയുടെ മനസ്സില് ഒരു സ്വപ്നംപോലെ വന്നുദിച്ച വരികള്. അത് അത്രതന്നെ യാദൃച്ഛികതയില് ജയവിജയന്മാര് സംഗീതം പകര്‍ന്നുവെച്ചു. പിന്നീടത് സിനിമയില് നിറഞ്ഞു. അങ്ങനെ നക്ഷത്രദീപങ്ങള് ഒരിക്കലും അസ്തമിക്കാതെ മലയാള ഗാനസാഹിത്യത്തില് ഇടം നേടി.\nഗൗരിമനോഹരിയുടെയും ശങ്കരാഭരണത്തിന്റെയും ആഭോഗിയുടെയും സഞ്ചാരപഥങ്ങളിലൂടെ സ്വയം മറന്നൊഴുകുന്ന യേശുദാസ്. അകമ്പടിക്ക് ഗുരുവായൂര് ദൊരൈയുടെ മൃദംഗവും കേശവമൂര്‍ത്തിയുടെ വയലിനും. 'നിറകുട'ത്തിലെ പ്രശസ്തമായ 'നക്ഷത്രദീപങ്ങള് തിളങ്ങി നവരാത്രി മണ്ഡപമൊരുങ്ങി' എന്ന ഗാനം പിറവിയെടുത്ത നിമിഷങ്ങള് നാല്‍പ്പതുവര്‍ഷങ്ങള്‍ക്കിപ്പുറവും കോരിത്തരിപ്പിക്കുന്ന ഓര്‍മയാണ്. സംഗീതസംവിധായകന് ജയന് 'പ്രൗഢഗംഭീരമായ ഒരു കച്ചേരിയുടെ ലഹരിയിലായിരുന്നു ഞങ്ങളെല്ലാവരും; ജെമിനി സ്റ്റുഡിയോയിലെ റെക്കോര്‍ഡിസ്റ്റ് കോടീശ്വരറാവു ഉള്‍പ്പെടെ.'\nസാക്ഷാല് ചെമ്പൈ വൈദ്യനാഥഭാഗവതരുടെ കച്ചേരിയെക്കുറിച്ചാണ് ബിച്ചു തിരുമലയുടെ രചന. വയലിന് ഇതിഹാസമായ ചൗഡയ്യയും മൃദംഗചക്രവര്‍ത്തി പാലക്കാട് മണി അയ്യരുമൊക്കെ പക്കവാദ്യക്കാരായി വന്നുനിറയുന്ന വരികള്. കഥാപാത്രങ്ങള് ലജന്‍ഡുകളാകുമ്പോള് പാട്ടിന്റെ റെക്കോര്‍ഡിങ് എങ്ങനെ മോശമാക്കാന് പറ്റും? സമുന്നതരായ കലാകാരന്മാര്‍തന്നെ വേണം പിന്നണിയില് വാദ്യവിദ്വാന്മാരായി എന്ന് നിര്‍ബന്ധമുണ്ടായിരുന്നു സംഗീത സംവിധായകരായ ജയവിജയന്മാര്‍ക്ക്.\nപാടുന്നത് ചെമ്പൈയുടെ പ്രിയശിഷ്യന് യേശുദാസ്. പക്കമേളക്കാരും ചില്ലറക്കാരല്ല. എട്ടാംവയസ്സില് ചെമ്പൈയുടെ കച്ചേരിക്ക് മൃദംഗംവായിച്ച ചരിത്രമുണ്ട് ഗുരുവായൂര് ദൊരൈക്ക്. കേശവമൂര്‍ത്തിയാകട്ടെ, ചൗഡയ്യയുടെ ഗുരുവായ ബിഡാരം കൃഷ്ണപ്പയുടെ ശിഷ്യന്. സപ്തതന്ത്രികളുള്ള വയലിന്‍വായിക്കുന്ന തെന്നിന്ത്യയിലെ അത്യപൂര്‍വം പ്രതിഭകളിലൊരാള്.\n'നക്ഷത്രദീപങ്ങള്' എന്ന പാട്ട് പുറത്തിറങ്ങി സൂപ്പര് ഹിറ്റായ ശേഷമാണ് രചനയിലെ ഒരു പൊരുത്തക്കേട് പലരുടെയും ശ്രദ്ധയില്‍പ്പെടുന്നത്: ചെമ്പൈ ആയുസ്സിലൊരിക്കലും നവരാത്രിമണ്ഡപത്തില് പാടിയിട്ടില്ല. പിന്നെങ്ങനെ ചെമ്പട താളത്തില് ശങ്കരാഭരണത്തിലുള്ള ആലാപനം ആസ്വദിച്ച് ആറാട്ടു കടവിലും ആനക്കൊട്ടിലിലും ആസ്വാദക ലക്ഷം തരിച്ചുനില്‍ക്കും? എങ്കിലും വിമര്‍ശകര്‍ക്ക് നല്‍കാന് മനോഹരമായ ഒരു മറുപടിയുണ്ടായിരുന്നു ബിച്ചുവിന്റെ പക്കല്: 'അതെന്റെ സ്വപ്നമാണെന്ന് കൂട്ടിക്കോളൂ. നവരാത്രി മണ്ഡപത്തില് ചെമ്പൈ പാടുക; ചൗഡയ്യയും മണി അയ്യരും അകമ്പടിസേവിക്കുക. ഏതു സംഗീതാസ്വാദകനാണ് അത്തരമൊരു അപൂര്‍വസംഗമം കൊതിക്കാത്തത്.'\nഅധികം സംഗീതവേദികളില് ഈ ത്രിമൂര്‍ത്തികള് ഒരുമിച്ചിട്ടില്ല എന്നത് മറ്റൊരു കൗതുകം. മൂന്നു മഹാപ്രതിഭകളും ഒരേ വേദി പങ്കിടുന്നത് കാണാന് യുട്യൂബില് ചെന്ന് 'വാണി' (1943) എന്ന കന്നഡ സിനിമയുടെ ക്ലിപ്പിങ് കണ്ടുനോക്കിയാല് മതി.\nസിനിമക്കുവേണ്ടി എഴുതിയതല്ല നക്ഷത്രദീപങ്ങള്. 'ചെറുപ്പംമുതലേ കവിതകള് കുത്തിക്കുറിക്കുന്നശീലമുണ്ട് എനിക്ക്. മനസ്സില് തോന്നുന്ന ആശയങ്ങള് അപ്പപ്പോള് ഡയറിയില് പകര്‍ത്തും. എന്റെവക ഒരു ഈണവും നല്‍കും അതിന്. ഒരു നവരാത്രി സംഗീതോത്സവ കാലത്ത് കുറിച്ചുവെച്ചതാണ് ഈ വരികള്.\nസ്വാതി തിരുനാളിന്റെ സമകാലീനരായ തഞ്ചാവൂര് നാല്‍വരിലെ വടിവേലുവിന്റെ ജീവിതകഥ ആ പാട്ടിന്റെ രചനയില് എന്നെ സ്വാധീനിച്ചിട്ടുണ്ട്. പക്ഷേ എന്നെങ്കിലും അത് സിനിമയില് ഉപയോഗിക്കണം എന്നൊന്നും ചിന്തിച്ചിട്ടില്ല. സിനിമാലോകത്ത് എത്തിപ്പെടുമെന്ന പ്രതീക്ഷതന്നെ ഇല്ലല്ലോ.' ബിച്ചു തിരുമല പറയുന്നു. ഇനിയുള്ള കഥ ജയന്റെ വാക്കുകളില്: 'എഴുപതുകളുടെ തുടക്കത്തില് ശാസ്ത്രീയസംഗീത കച്ചേരികളും റെക്കോര്‍ഡിങ്ങുകളുമായി ഞാനും വിജയനും ചെന്നൈയില് കഴിയുന്നകാലം. മൈലാപ്പൂരിലെ മുരുഡീസ് ലോഡ്ജിലാണ് അന്ന് താമസം.\nഞങ്ങളെപ്പോലെതന്നെ മനസ്സുനിറയെ സിനിമാസ്വപ്നങ്ങളുമായി നടക്കുകയായിരുന്ന ബിച്ചു തിരുമലയും അന്ന് മദ്രാസിലുണ്ട്. വല്ലപ്പോഴുമൊക്കെ അദ്ദേഹം മുറിയില്‍വരും. അത്തരമൊരു സന്ദര്‍ശനവേളയില് കയ്യിലുണ്ടായിരുന്ന ഡയറി മേശപ്പുറത്തുെവച്ചിട്ട് സമീപത്തുള്ള കപാലീശ്വര ക്ഷേത്രത്തില് ദര്‍ശനംനടത്താന് പോയി അദ്ദേഹം. വെറുതെ ഒരു കൗതുകത്തിന് ആ പുസ്തകം എടുത്തു മറിച്ചുനോക്കിയപ്പോള് അതാകിടക്കുന്നു ഒരു കവിത.\nഞങ്ങളുടെ ഗുരുവായ ചെമ്പൈ സ്വാമിയെക്കുറിച്ചും വയലിന്‍മാന്ത്രികനായ ചൗഡയ്യയെക്കുറിച്ചുമൊക്കെ പരാമര്‍ശമുണ്ട് അതില്. ഇഷ്ടം തോന്നിയതുകൊണ്ടാവാം, അവിടെ വെച്ചുതന്നെ ഞാനും അനിയനുംചേര്‍ന്ന് ആ വരികള് പാടി ചിട്ടപ്പെടുത്തി. വെറുതെ ഒരു രസത്തിനുചെയ്തതാണ്. ബിച്ചു അന്ന് ശിവശങ്കരന് അമ്പലത്തില്‍നിന്ന് തിരിച്ചു വന്നപ്പോള് ഞങ്ങള് അത് പാടിക്കേള്‍പ്പിക്കുകയും ചെയ്തു... പറഞ്ഞാല് വിശ്വസിക്കില്ല, പാട്ട് കേട്ടു തീരും വരെ വിതുമ്പിക്കൊണ്ടിരിക്കയായിരുന്നു അദ്ദേഹം. 'ഈ വരികള് എഴുതുമ്പോള് എന്റെ മനസ്സിലുണ്ടായിരുന്ന ഈണം തന്നെ. നിങ്ങളിതെങ്ങനെ കണ്ടെത്തി?' അത്ഭുതത്തോടെ ബിച്ചുവിന്റെ ചോദ്യം.\nഅന്നൊന്നും 'നക്ഷത്രദീപങ്ങള്' സിനിമയില് ഉള്‍പ്പെടുത്തണം എന്ന ചിന്തയില്ല. 1977-ല് 'നിറകുടം' എന്ന ചിത്രത്തിന്റെ സംഗീതസംവിധായകരാകാന് ജയവിജയന്മാര്‍ക്ക് ക്ഷണം ലഭിക്കുന്നു. സംവിധായകന് ഭീംസിങ്ങിന്റെവകയാണ് ക്ഷണം. നേരത്തെതന്നെ അറിയാം ഭീംസിങ്ങിനെ. എഴുപതുകളുടെ തുടക്കത്തില് അദ്ദേഹം സംവിധാനംചെയ്ത 'പാദപൂജൈ' എന്ന തമിഴ് ചിത്രത്തിന് കവിഞ്ജര് കണ്ണദാസനൊപ്പം പാട്ടുകള് ഒരുക്കിയത് ജയവിജയന്മാരാണ്.\nശിവകുമാറും ജയചിത്രയും അഭിനയിച്ച ആ ചിത്രത്തിലെ പാട്ടുകള് ഹിറ്റായിരുന്നുതാനും പ്രത്യേകിച്ച് പി. സുശീല പാടിയ കണ്ണാടി അമ്മാ ഉന് ഇദയം എന്ന ഗാനം. 'പിന്നീടും തമിഴില് പടം ചെയ്യാന് ഓഫര് ലഭിച്ചിരുന്നെങ്കിലും ചെമ്പൈ സ്വാമിയുടെ കീഴിലെ സംഗീതാഭ്യസനം മുടക്കരുത് എന്ന് നിര്‍ബന്ധമുണ്ടായിരുന്നതിനാല് അവയൊന്നും സ്വീകരിക്കാന് പറ്റിയില്ല.'-ജയന്.\nആയിടയ്ക്കാണ് ഭീംസിങ് മലയാളത്തില് ഒരു റീമേയ്ക്ക് പടം ചെയ്യാന് ആലോചിക്കുന്നത്. തന്റെ തന്നെ തമിഴ് സൂപ്പര് ഹിറ്റ് ചിത്രമായ 'ഭാഗപ്പിരിവിനൈ' മലയാളത്തിലാക്കുകയാണ് അദ്ദേഹം. ശിവാജി ഗണേശന്റെ റോളില് താരതമ്യേന തുടക്കക്കാരനായ കമല്‍ഹാസന്. നായികയായി ശ്രീദേവി. ഭീംസിങ്ങിന്റെ കഥയ്ക്ക് തിരക്കഥയും സംഭാഷണവും എഴുതിയത് സുരാസു.\n'ഭാഗപ്പിരിവിനൈ'യില് വിശ്വനാഥന് രാമമൂര്‍ത്തി സഖ്യം ഒരുക്കിയ സൂപ്പര് ഹിറ്റ് ഗാനങ്ങള്‍ക്ക് മലയാള ഭാഷ്യം ചമയ്ക്കുകയായിരുന്നു ബിച്ചു ജയവിജയ ടീമിന്റെ ദൗത്യം. തമിഴ് സിനിമയില് ഒരു കഥാസന്ദര്‍ഭത്തില് പൊങ്കല് പശ്ചാത്തലമായി ഒരു ഗാനം കടന്നുവരുന്നുണ്ട്. ടി.എം. സൗന്ദരരാജനും ലീലയുമാണ് ഗായകര്. കഥ മലയാളത്തിലാകുമ്പോള് പൊങ്കലിന് പ്രസക്തിയില്ലല്ലോ. പകരം നവരാത്രിയാക്കാമെന്നു നിര്‍ദേശിച്ചത് ജയവിജയന്മാര് തന്നെ. 'നേരത്തെ ചെയ്തുവെച്ച നക്ഷത്രദീപങ്ങള് എന്ന പാട്ട് ആ രംഗത്ത് ഉപയോഗിച്ചാല് നന്നായിരിക്കും എന്ന് തോന്നി. പിന്നെ സംശയിച്ചു നിന്നില്ല. നേരെ ഭീംസിങ്ങിന്റെ വീട്ടില്‍ച്ചെന്ന് പാട്ട് അദ്ദേഹത്തെ പാടിക്കേള്‍പ്പിച്ചു.\nകുടുംബാംഗങ്ങളും ഉണ്ട് ആ സമയത്ത് അദ്ദേഹത്തിനൊപ്പം. പാട്ട് എല്ലാവര്‍ക്കും ഇഷ്ടമായി. ഇത്തരമൊരു പാട്ട് യേശുദാസ് സിനിമയില് പാടി അഭിനയിച്ചാല് നന്നായിരിക്കുമെന്ന് ഭീംസിങ് അഭിപ്രായപ്പെട്ടപ്പോള് ഞങ്ങള്‍ക്കും സന്തോഷം. അങ്ങനെയാണ് നക്ഷത്രദീപങ്ങള് നിറകുടത്തില് ഇടംനേടിയതും യേശുദാസ് അത് പാടി അഭിനയിച്ചതും. ഗുരുവായ ചെമ്പൈസ്വാമിയെ സ്മരിക്കുന്ന പാട്ടായതിനാല് ദാസിനും അത് പാടുന്നതില് സന്തോഷമേ ഉണ്ടായിരുന്നുള്ളൂ..'\n40 പീസ് ഓര്‍െക്കസ്ട്രയാണ് ജെമിനി സ്റ്റുഡിയോയിലെ റെക്കോര്‍ഡിങ്ങില് പങ്കെടുത്തതെന്ന് ഓര്‍ക്കുന്നു ജയന്. 'വയലിനും മൃദംഗത്തിനുംപുറമെ തബല തരംഗും പാട്ടിന്റെ പിന്നണിയില് ഉപയോഗിച്ചിട്ടുണ്ട് ഞങ്ങള്. മുംബൈയില്‍നിന്നുള്ള ഒരു റാവുവാണ് അത് കൈകാര്യംചെയ്തത്. പാട്ട് റെക്കോര്‍ഡ് ചെയ്തുകേട്ട് ആദ്യം അഭിനന്ദിച്ചത് ഭീംസിങ് തന്നെ.'\n'നിറകുട'ത്തില് വേറെയും ഉണ്ടായിരുന്നു ശ്രദ്ധേയ ഗാനങ്ങള്. കണ്ണദാസന്റെ 'ഏന് പിറന്തായ് മകനെ ഏന് പിറന്തായോ' എന്ന രചനയാണ് മലയാളത്തില് ബിച്ചു 'ജീവിതമെന്നൊരു തൂക്കുപാലം' എന്ന മനോഹരമായ താരാട്ടാക്കി മാറ്റിയത്. 'തങ്കത്തിലേ ഒരു കുറൈ ഇരുന്താലും' എന്ന അര്‍ഥഭംഗിയുള്ള ഗാനം മലയാളത്തില് 'സ്വര്‍ണത്തിനെന്തിനു ചാരുഗന്ധ'മായി. എങ്കിലും നക്ഷത്രദീപങ്ങളുടെ പ്രഭയില് മങ്ങിപ്പോകാനായിരുന്നു ഈ ഗാനങ്ങള്‍ക്ക് യോഗം. 'നക്ഷത്രദീപങ്ങള് പാടിക്കേട്ട ശേഷം സംവിധായകന് ഉള്‍പ്പെടെ പലരും കണ്ണദാസന്റെ രചനയുമായി ആ പാട്ടിനെ താരതമ്യപ്പെടുത്തുകയുണ്ടായി. പാട്ടിന്റെ വരികളുംഈണവും കണ്ണടച്ചിരുന്ന് ആസ്വദിക്കുന്ന ഭീംസിങ്ങിന്റെ ചിത്രം മറക്കാനാവില്ല.'- ബിച്ചു.\nഓരോ നവരാത്രിയും കടന്നുവരുമ്പോള്, 'നിറകുട'ത്തിലെ ഈ മനോഹര ഗാനത്തോടൊപ്പം സ്വപ്നംപോലെ ആ ദൃശ്യവും മനസ്സില് വന്നുനിറയും. ചൗഡയ്യയുടെയും പാലക്കാട് മണി അയ്യരുടെയും അകമ്പടിയോടെ നവരാത്രി മണ്ഡപത്തില് ചെമ്പൈ പാടുന്നു; നാലമ്പലത്തിനുള്ളില്, നാടകശാലക്കുള്ളില് ജനം അതുകേട്ട് നിശബ്ദരായി സ്വയം മറന്നുനില്‍ക്കുന്നു....


നേരത്തെ കോവിഡ് -19 പോസിറ്റീവ് ആണെന്ന് കണ്ടെത്തിയ ഇതിഹാസ ചലച്ചിത്ര പിന്നണി ഗായകന് എസ്പി ബാലസുബ്രഹ്മണ്യം ഗുരുതരാവസ്ഥയിലാണെന്നും ജീവന് രക്ഷാ ഉപകരണങ്ങളുടെ സഹായത്തോടെയാണ് തുടരുന്നതെന്നും ചെന്നൈയിലെ എം‌ജി‌എം ഹെൽത്ത്കെയർ വെള്ളിയാഴ്ച പുറത്തിറക്കിയ ആരോഗ്യത്തെക്കുറിച്ചുള്ള മെഡിക്കൽ ബുള്ളറ്റിനില് പറഞ്ഞു.\nആരോഗ്യ സ്ഥിതി വഷളായതിനെ തുടർന്ന് ബാലസുബ്രഹ്മണ്യത്തെ തീവ്രപരിചരണ വിഭാഗത്തിലേക്ക് മാറ്റിയിരിക്കുകയാണ്.\nജനങ്ങളുടെ നടുവൊടിക്കുന്ന നികുതി; വ്യാപക പ്രതിഷേധം\nമരത്തില് കയറി പ്രതിഷേധിച്ച സാമൂഹിക പ്രവര്‍ത്തകന് കുടുങ്ങി; രക്ഷിക്കാനെത്തിയത് അഗ്നിശമനസേന\nബാലാക്കോട്ട് വ്യോമാക്രമണം; കേന്ദ്ര സര്‍ക്കാരിന്റെ വാദം പൊളിയുന്നു; കൊല്ലപ്പെട്ടവരുടെ കണക്കുകളൊന്നും സര്‍ക്കാരിന്റെ കൈയ്യിലില്ലെന്ന് പ്രതിരോധ മന്ത്രി


Supriya Menon: സുപ്രിയ മേനോനും പൃഥ്വിരാജും പ്രണയം പരസ്യമാക്കിയിട്ട് 10 വർഷം! 10ാം വിവാഹ വാർഷികം ആഘോഷമാക്കി താരകുടുംബം! - prithviraj and supriya menon celebrates 10th wedding anniversary, fans pouring wishes and love - MALAYALAM NEWS TIMES\nപൃഥ്വിരാജിനോടും സുപ്രിയ മേനോനോടും പ്രേക്ഷകര്‍ക്ക് പ്രത്യേകമായൊരു ഇഷ്ടമുണ്ട്. മാതൃക ദമ്പതികളായാണ് ഇവരെ വിശേഷിപ്പിക്കാറുള്ളത്. അഭിനയവുമായി പൃഥ്വി തിരക്കിലാവുമ്പോള് പ്രൊഡക്ഷന് കമ്പനിയുടെ കാര്യങ്ങളുമായി സുപ്രിയയും സജീവമാണ്. അഭിനയിക്കാതെ തന്നെ താരമായി മാറുകയായിരുന്നു സുപ്രിയ മേനോന്. സോഷ്യല് മീഡിയയില് സജീവമായ സുപ്രിയ പങ്കുവെക്കുന്ന പോസ്റ്റുകളെല്ലാം ക്ഷണനേരം കൊണ്ടാണ് വൈറലായി മാറാറുള്ളത്. 10ാം വിവാഹ വാര്‍ഷികം ആഘോഷിക്കുന്ന പൃഥ്വിക്കും സുപ്രിയയ്ക്കും ആശംസ അറിയിച്ച് ആരാധകരും താരങ്ങളും എത്തിയിരുന്നു. കുടുംബാംഗങ്ങളായ ഇന്ദ്രജിത്തും പൂര്‍ണിമയുമെല്ലാം ഇവര്‍ക്ക് ആനിവേഴ്‌സറി ആശംസ അറിയിച്ചിട്ടുണ്ട്.\nമാധ്യമപ്രവര്‍ത്തകയായ സുപ്രിയ മേനോനെ പരിചയപ്പെട്ടതിനെക്കുറിച്ചും ആ സൗഹൃദം പ്രണയമായി മാറിയതിനെക്കുറിച്ചുമെല്ലാം പൃഥ്വി തുറന്നുപറഞ്ഞിരുന്നു. സിനിമ, പുസ്തകം, യാത്ര ഇതായിരുന്നു ഇവരെ അടുപ്പിച്ചത്. വിവാഹ ശേഷവും സുപ്രിയ മേനോന് ജോലിക്ക് പോയിരുന്നു. രണ്ടുപേരും വ്യത്യസ്ത സ്ഥലങ്ങളിലായതോടെ ബ്രേക്കെടുക്കുകയായിരുന്നു. തന്റെ എല്ലാ സ്വഭാവങ്ങളും സുപ്രിയയ്ക്ക് അറിയാമെന്ന് പൃഥ്വി പറഞ്ഞിരുന്നു. മകളായ അലംകൃതയുടെ വിശേഷങ്ങളെക്കുറിച്ച് വാചാലരായും ഇവരെത്താറുണ്ട്.\nസിനിമയിലെത്തിയ കാലം മുതലേ തന്നെ പൃഥ്വിരാജ് ഗോസിപ്പ് കോളങ്ങളില് ഇടം പിടിച്ചിരുന്നു. കൂടെ അഭിനയിച്ച നായികമാരെ ചേര്‍ത്തായിരുന്നു കഥകള്. മനസ്സിന് ഇണങ്ങിയ പെണ്‍കുട്ടിയെ കണ്ടെത്തിയാല് അതേക്കുറിച്ച് പറയുമെന്നും പെട്ടെന്നൊരു സുപ്രഭാതത്തില് കാണുന്നയാളെ വിവാഹം ചെയ്യാനാവില്ലെന്നുമായിരുന്നു പൃഥ്വി പറഞ്ഞത്. സുപ്രിയയെ കണ്ടെത്തിയതോടെ മകന് അതേക്കുറിച്ച് പറഞ്ഞുവെന്നും വിവാഹം നടത്തുകയായിരുന്നുവെന്നുമായിരുന്നു മല്ലിക സുകുമാരന് പറഞ്ഞത്.\n10 വര്‍ഷത്തെ വിവാഹ ജീവിതത്തിനിടയില് ഒരൊറ്റ തവണയാണ് വിവാഹ വാര്‍ഷിക ദിനത്തില് പൃഥ്വി കൂടെയില്ലാതെയിരുന്നത്. കഴിഞ്ഞ വര്‍ഷമായിരുന്നു അത്. ആടുജീവിതത്തിനായി പൃഥ്വി വിദേശത്തേക്ക് പോയ സമയത്തായിരുന്നു അത്. ജീവിതത്തിന് അടുക്കും ചിട്ടയും വന്നത് സുപ്രിയയുടെ വരവോടെയായിരുന്നു. സാമ്പത്തിക കാര്യങ്ങളിലൊക്കെ നേരത്തെ ഇടപെട്ടിരുന്നത് അമ്മയായിരുന്നു. ഭാര്യ വന്നതോടെ അത് മാറി. നിന്ന നില്‍പ്പില് ലോകം ചുറ്റുന്നതിനെക്കുറിച്ച് പറഞ്ഞാല് സുപ്രിയ യെസ് പറയുമെന്നും തന്നെ നന്നായി മനസ്സിലാക്കിയ ഭാര്യയാണെന്നും പൃഥ്വിരാജ് പറഞ്ഞിരുന്നു.\n4 വര്‍ഷം പ്രണയിച്ചതിന് ശേഷമായാണ് പൃഥ്വിരാജും സുപ്രിയയും വിവാഹിതരായത്. പ്രണയത്തിലായിരുന്ന സമയത്ത് ഇടയ്ക്ക് സുപ്രിയയെ ഓഫീസിലേക്ക് കൊണ്ടുവിട്ടിരുന്നത് പൃഥ്വിയായിരുന്നു. പൃഥ്വിയായിരുന്നു ഇതേക്കുറിച്ച് തുറന്നുപറഞ്ഞത്. സുപ്രിയയ്ക്ക് മുന്‍പ് തനിക്ക് വേറൊരു പ്രണയമുണ്ടായിരുന്നുവെന്ന് ഒരു അഭിമുഖത്തിനിടയിൽ അദ്ദേഹം വെളിപ്പെടുത്തിയിരുന്നു.


കുറഞ്ഞ ഡൗണ് പേയ്മെന്റും പലിശ നിരക്കും; പുതിയ ഫിനാന്‍സ് പദ്ധതികളുമായി ഹോണ്ട - Malayalam DriveSpark\nPublished: Friday, April 16, 2021, 12:12 [IST]\nഉപഭോക്താക്കളെ ആകര്‍ഷിക്കുന്നതിനും വില്‍പ്പന വര്‍ധിപ്പിക്കുന്നതിനും പുതിയ തന്ത്രങ്ങള് മെനയുകളാണ് വാഹന നിര്‍മ്മാതാക്കള്. അത്തരത്തിലൊരു പദ്ധതിയുമായി രംഗത്തെത്തിയിരിക്കുകയാണ് ഇരുചക്രവാഹന നിര്‍മ്മാതാക്കളായ ഹോണ്ട.\nഹോണ്ട തങ്ങളുടെ മോട്ടോര് സൈക്കിള്, സ്‌കൂട്ടര് ഉപഭോക്താക്കള്‍ക്കായി നിരവധി ഫിനാന്‍സ് പദ്ധതികള് അവതരിപ്പിച്ചു. 6.5 ശതമാനം പലിശനിരക്ക് കമ്പനി ഉപഭോക്താക്കള്‍ക്കായി ഇപ്പോള് കമ്പനി വാഗ്ദാനം ചെയ്യുന്നു.\nപൂജ്യം പ്രോസസ്സിംഗ് ഫീസും ഡോക്യുമെന്റേഷന് ചാര്‍ജുകളും ഉള്ള ഒരു സ്‌കൂട്ടറിനോ മോട്ടോര്‍സൈക്കിളിനോ ഫിനാന്‍സ് സഹായം നല്‍കുമെന്നും ജാപ്പനീസ് ബ്രാന്‍ഡ് അവകാശപ്പെടുന്നു. ഏറ്റവും കുറഞ്ഞ ഡൗണ് പേയ്മെന്റ് 1,100 രൂപ വാഗ്ദാനം ചെയ്യുമെന്നും ഇത് അവകാശപ്പെടുന്നു.\nഎന്നിരുന്നാലും, ഈ ഓഫറുകള്‍ക്ക് സാധുതയുള്ള ഉല്‍പ്പന്നങ്ങളെക്കുറിച്ച് കമ്പനി പരാമര്‍ശിച്ചിട്ടില്ല. ഡീലര്‍ഷിപ്പുകള് അവരുടെ കൈവശമുള്ള സ്റ്റോക്കിനെ ആശ്രയിച്ച് ഈ ഫിനാന്‍സ് സ്‌കീമുകളില് ചിലത് മാറ്റാനുള്ള അവസരവുമുണ്ട്.\nകൂടാതെ, അത്തരം ഫിനാന്‍സ് സ്‌കീമുകള് സാധാരണയായി വില്‍പ്പന കുറഞ്ഞ ഉല്‍പ്പന്നങ്ങളിലാകും വാഗ്ദാനം ചെയ്യുക. അതേസമയം മികച്ച വില്‍പ്പനയും വലിയ സ്വീകാര്യതയുമാണ് ഹോണ്ട മോട്ടോര്‍സൈക്കിളുകള്‍ക്ക് വിപണിയില് ലഭിക്കുന്നതെന്ന് കമ്പനി അറിയിച്ചു.\nഅടുത്തിടെയാണ് വില്‍പ്പനയില് കമ്പനി പുതിയൊരു നാഴികക്കല്ല് പിന്നിട്ടത്. 2001-ല് ആരംഭിച്ചതിനുശേഷം ദക്ഷിണേന്ത്യയിലെ മൊത്തം ഇരുചക്രവാഹന വില്‍പ്പന 1.5 കോടിയിലധികമായയതായി കമ്പനി വെളിപ്പെടുത്തി.\nരാജ്യത്തിന്റെ തെക്കന് മേഖലയിലെ ഒന്നാം നമ്പര് ഇരുചക്ര വാഹന ബ്രാന്‍ഡായി അവര് തുടരുന്നു. കര്‍ണാടക, തമിഴ്നാട്, കേരളം, ആന്ധ്രാപ്രദേശ്, തെലങ്കാന, പുതുച്ചേരി, കേന്ദ്രഭരണ പ്രദേശമായ ആന്‍ഡമാന് എന്നിവ ഇതില് ഉള്‍പ്പെടുന്നു.\nMOST READ: ഏറ്റവും ദൈർഖ്യമേറിയ നോ-ഹാൻഡ് വീലി റെക്കോർഡ് തകർത്ത് ബജാജ് പൾസർ NS 160\n1.5 കോടി വില്‍പ്പന നാഴികക്കല്ല് നേടാന് കമ്പനി 20 വര്‍ഷമെടുത്തുവെന്നും ഹോണ്ട ടു വീലര് ഇന്ത്യ വ്യക്തമാക്കി. ഇതില് ആദ്യത്തെ 75 ലക്ഷം വില്‍പ്പന നേടാന് 15 വര്‍ഷമെടുത്തു (2001 - 2016). എന്നിരുന്നാലും, ഏറ്റവും പുതിയ 75 ലക്ഷം വില്‍പ്പന വെറും5വര്‍ഷമെടുത്തു (2017 - 2021). തെക്കന് മേഖലയില് അവരുടെ ഉല്‍പ്പന്നങ്ങളുടെ3മടങ്ങ് വേഗത്തിലുള്ള വളര്‍ച്ചയും സ്വീകാര്യതയുമാണ് രജിസ്റ്റര് ചെയ്യുന്നത്.\nരാജ്യത്തെ ബ്രാന്‍ഡിന്റെ മൊത്തത്തിലുള്ള വില്‍പ്പനയില് ഏറ്റവും കൂടുതല് സംഭാവന നല്‍കിയത് തെക്കന് മേഖലയാണെന്നും കമ്പനി വ്യക്തമാക്കി. ഹോണ്ട ആക്ടിവ, ഡിയോ സ്‌കൂട്ടര് മോഡലുകള്‍ക്ക് വിപണിയില് ഏറ്റവും ഉയര്‍ന്ന ഡിമാന്‍ഡാണ് ഉള്ളത്, പ്രതിമാസം ഏറ്റവും കൂടുതല് വോളിയം വില്‍പ്പന നടത്തുന്നു.\nബ്രാന്‍ഡിന്റെ ആഭ്യന്തര ബൈക്കിനും സ്‌കൂട്ടര് നിരയ്ക്കും ഒപ്പം മേഖലയിലുടനീളം ഒന്നിലധികം പ്രീമിയം ഡീലര്‍ഷിപ്പുകളും കമ്പനിക്ക് ഉണ്ട്. ഹോണ്ട നിലവില് ഒരു ബിഗ് വിംഗ് ടോപ്പ്‌ലൈനും5ബിഗ് വിംഗ് ഷോറൂമുകളും പ്രവര്‍ത്തിക്കുന്നു, ഇത് രാജ്യത്ത് 300 സിസി - 1800 സിസി ഇരുചക്ര വാഹന വിഭാഗത്തിലെ മോഡലുകളെയാണ് വില്‍പ്പനയ്ക്ക് എത്തിക്കുന്നത്.\nHonda Introduce New Finance Schemes For Models, Low Down Payment And Low Interest Rate. Read in Malayalam.\nStory first published: Friday, April 16, 2021, 12:12 [IST]


ഇന്ത്യ ന്യൂസിലന്‍ഡ് ടി20; മറ്റൊരു മലയാളി കൂടി ഇന്ത്യന് ടീമില് അരങ്ങേറുന്നു | india vs new zealand shreyas iyer hopeful of making T20 debut - Malayalam Oneindia\n» ഇന്ത്യ ന്യൂസിലന്‍ഡ് ടി20; മറ്റൊരു മലയാളി കൂടി ഇന്ത്യന് ടീമില് അരങ്ങേറുന്നു\nഇന്ത്യ ന്യൂസിലന്‍ഡ് ടി20; മറ്റൊരു മലയാളി കൂടി ഇന്ത്യന് ടീമില് അരങ്ങേറുന്നു\nUpdated: Wed, Nov 1, 2017, 7:48 [IST]\nദില്ലി: ഇന്ത്യ ന്യൂസിലന്‍ഡ് ടി20 പരമ്പരയ്ക്ക് ബുധനാഴ്ച തുൃടക്കം കുറിക്കുമ്പോള് മലയാളി വേരുകളുള്ള ശ്രേയസ് അയ്യര് അരങ്ങേറിയേക്കുമെന്ന് റിപ്പോര്‍ട്ട്. ദില്ലിയില് നടക്കുന്ന മത്സരത്തില് ശ്രേയസ് അരങ്ങേറിയാല് സഞ്ജു സാംസണിനുശേഷം ഇന്ത്യന് ടീമിലെത്തുന്ന മറ്റൊരു മലയാളിയാകും ശ്രേയസ്.\nഏതു പൊസിഷനിലും ബാറ്റ് ചെയ്യാനുള്ള ആത്മവിശ്വാസമുണ്ടെന്ന് ശ്രേയസ് പറഞ്ഞു. സൗത്താഫ്രിക്ക എ ടീമിനെതിരെ ഈവര്‍ഷം നടന്ന പരമ്പരയിലെ മികച്ച പ്രകടനമാണ് ശ്രേയസിന് ഇന്ത്യന് ടീമിലേക്കുള്ള വാതില് തുറന്നത്. ആദ്യ മത്സരത്തിലും ഫൈനലിലും സെഞ്ച്വറി നേടിയ ശ്രേയസ് തന്റെ മികവ് തെളിയിക്കുന്ന പ്രകടനമാണ് കാഴ്ചവെച്ചത്.\nന്യൂസിലന്‍ഡിനെതിരായ പരമ്പരയെ പ്രതീക്ഷയോടെയാണ് കാണുന്നതെന്ന് യുവതാരം പറഞ്ഞു. ഏതു പൊസിഷനിലും ബാറ്റ് ചെയ്യാന് കഴിയും. ഐപിഎല്ലില് ഇത് തെളിഞ്ഞതാണ്. പൊസിഷനേതായാലും മികച്ച പ്രകടനം നടത്തുകയാകും തന്റെ ലക്ഷ്യമെന്നും ശ്രേയസ് വ്യക്തമാക്കി.\nകറക്കം ബൈക്കിൽ... പണി നഗ്നത പ്രദർശനവും, സ്ത്രീകളേടോ അസഭ്യം പറയലും പിന്നെ... ടെക്കി അവസാനം കുടുങ്ങി\nദില്ലിയില് നടക്കുന്ന ആദ്യ മത്സരം ആശിഷ് നെഹ്‌റയുടെ വിടവാങ്ങല് മത്സരംകൂടിയാകും. ഇന്ത്യയ്ക്ക് ഒട്ടേറെ വിജയങ്ങള് സമ്മാനിക്കുന്നതില് നിര്‍ണായക പങ്കുവഹിച്ച നെഹ്‌റയുടെ അവസാന മത്സരം വിജയത്തോടെയായിരിക്കാനാകും ഇന്ത്യയുടെ ശ്രമം. എന്നാല്, ടി20 മത്സരത്തില് ഇന്ത്യയ്ക്ക് ഇതുവരെ ന്യൂസിലന്‍ഡിനെ തോല്‍പ്പിക്കാന് കഴിഞ്ഞിട്ടില്ലെന്നത് ആത്മവിശ്വാസത്തെ ബാധിച്ചേക്കും. ഏകദിന പരമ്പരയില് ഇന്ത്യയ്‌ക്കെതിരെ ശക്തമായ മത്സരമാണ് ന്യൂസിലന്‍ഡ് പുറത്തെടുത്തത്.\nindia,\tnew zealand,\tcricekt,\tഇന്ത്യ,\tന്യൂസിലന്‍ഡ്,\tക്രിക്കറ്റ്,\tദില്ലി\nindia vs new zealand shreyas iyer hopeful of making T20 debut\nഐസിസി ടെസ്റ്റ് റാങ്കിംഗിൽ വിരാട് കോലിക്ക് മുന്നേറ്റം.. ഭുവി കരിയർ ബെസ്റ്റിൽ, ജഡേജയ്ക്ക് കനത്ത നഷ്ടം!\nദിലീപിനെ കുടുക്കിയത് പ്രമുഖ രാഷ്ട്രീയ നേതാവ്; ഇരയായ നടി പീഡനം പ്രചരിപ്പിച്ചെന്നും പിസി ജോര്‍ജ്


എവറസ്റ്റ് കീഴടക്കിയെന്ന് ലോകത്തെ തെറ്റിധരിപ്പിച്ചു ; രണ്ട് ഇന്ത്യന് പര്‍വ്വതാരോഹകര്‍ക്ക് വിലക്കുമായി നേപ്പാള് - roundupkerala.com\nHome Current Affairs culture എവറസ്റ്റ് കീഴടക്കിയെന്ന് ലോകത്തെ തെറ്റിധരിപ്പിച്ചു ; രണ്ട് ഇന്ത്യന് പര്‍വ്വതാരോഹകര്‍ക്ക് വിലക്കുമായി നേപ്പാള്\nഎവറസ്റ്റ് കീഴടക്കിയെന്ന് ലോകത്തെ തെറ്റിധരിപ്പിച്ചു ; രണ്ട് ഇന്ത്യന് പര്‍വ്വതാരോഹകര്‍ക്ക് വിലക്കുമായി നേപ്പാള്\n2016 ല് എവറസ്റ്റ് കീഴടക്കിയെന്ന് അവകാശപ്പെട്ട രണ്ട് ഇന്ത്യന് പര്‍വ്വതാരോഹകര്‍ക്ക് വിലക്കുമായി നേപ്പാള്. നരേന്ദ്ര സിംഗ് യാദവ്, സീമ റാണി ഗോസ്വാമി എന്നിവരേയും ഇവരുടെ ടീം ലീഡറിനെയുമാണ് ആറുവര്‍ഷത്തേക്ക് വിലക്കേര്‍പ്പെടുത്തിയത് .\n2016ല് എവറസ്റ്റ് കീഴടക്കിയെന്ന് ലോകത്തെ തെറ്റിധരിപ്പിച്ചത് കണ്ടെത്തിയതിനേത്തുടര്‍ന്നാണ് വിലക്ക് . വിനോദസഞ്ചാര വകുപ്പ് ആയിരുന്നു ഇവര് എവറസ്റ്റ് കീഴടക്കിയതായി റിപ്പോര്‍ട്ട് ചെയ്തത്. നരേന്ദ്ര യാദവിനെ ഒരു അവാര്‍ഡിനായി നാമനിര്‍ദ്ദേശം ചെയ്തിരുന്നു. എന്നാല് എവറസ്റ്റ് കീഴടക്കിയതിന്‍റെ തെളിവുകളൊന്നും ഹാജരാക്കാന് യാദവിന് സാധിച്ചിരുന്നില്ല. തുടര്‍ന്ന് ബുധനാഴ്ചയാണ് ഇവരെ വിലക്കിക്കൊണ്ടുള്ള നേപ്പാളിന്‍റെ തീരുമാനമെത്തുന്നത്. അതെ സമയം ഏര്‍പ്പെടുത്തിയ വിലക്കിനേക്കുറിച്ച് ഇരുവരും പ്രതികരിച്ചില്ല. 29032 അടി ഉയരം കീഴടക്കിയെന്നായിരുന്നു ഇവരുടെ അവകാശവാദം. ടെന്‍സിങ് നേര്‍ഗെ അഡ്വഞ്ചര് അവാര്‍ഡിനായി കഴിഞ്ഞ വര്‍ഷമാണ് നാമനിര്‍ദ്ദേശം ചെയ്തത്.\nപര്‍വ്വതാരോഹകരുടെ അവകാശവാദങ്ങള് മറ്റ് പര്‍വ്വതാരേഹകര് ചോദ്യം ചെയ്തതാണ് അന്വേഷണത്തിലേക്ക് നയിച്ചത്. ഇവര് രണ്ടുപേരും പര്‍വ്വതാരോഹണത്തിന് എത്തുക കൂടി ചെയ്തില്ലെന്നാണ് നേപ്പാളിലെ വിനോദസഞ്ചാര വകുപ്പ് കണ്ടെത്തിയത്. വാദങ്ങള്‍ക്ക് അനുസൃതമായ ഇവരുടെ ചിത്രങ്ങള് പോലും ഹാജരാക്കാന് സാധിച്ചില്ല. വിശദമായ അന്വേഷണത്തില് ഇവര് ഹാജരാക്കിയ ചിത്രങ്ങളടക്കം വ്യാജമാണെന്ന് കണ്ടെത്തുകയായിരുന്നു. എന്നാല് പര്‍വ്വതാരോഹണവുമായി ബന്ധപ്പെട്ട ഉദ്യോഗസ്ഥരും വഴികാട്ടികളായി എത്തുന്ന ഷെര്‍പ്പകളും അന്വേഷണത്തിന്‍റെ ഭാഗമായി മൊഴി നല്‍കിയിരുന്നു.അതെ സമയംപര്‍വ്വതാരോഹകരുടെ വിശദമായ പരിശോധനകള് നടത്താതെ സര്‍ട്ടിഫിക്കറ്റുകള് വിതരണം ചെയ്തതിന് വിനോദസഞ്ചാര വകുപ്പിനും പിഴയിട്ടിട്ടുണ്ട്.\n1960ലാണ് ഇന്ത്യക്കാര് ആദ്യമായി എവറസ്റ്റ് കീഴടക്കിയത്. ബചേന്ദ്രിപാലാണ് എവറസ്റ്റ് കീഴടക്കിയ ആദ്യ ഇന്ത്യന് വനിത. നിരവധി റെക്കോര്‍ഡുകളും ഇന്ത്യക്കാര് എവറസ്റ്റ് കീഴടക്കുന്ന കാര്യത്തില് നേടിയിട്ടുണ്ട്. എന്നാല് ആദ്യമായാണ് ഇത്തരമൊരു സംഭവം ഇന്ത്യയ്ക്കെതിരായി കണ്ടെത്തുന്നത് .\nPrevious articleഇങ്ങനെയുമുണ്ടോ അമ്മമാർ? കാമുകൻ ഇല്ലാത്തതിന് മകളെ കളിയാക്കിയ ന്യൂജെൻ അമ്മയെ ഏറ്റെടുത്ത് ട്വിറ്റർ\nNext articleതെച്ചിക്കോട്ടുകാവ് രാമചന്ദ്രനെ പൂരത്തിന് എഴുന്നള്ളിക്കാന് അനുമതി


തൃശൂർ ജില്ലയിൽ ഞായറാഴ്ച 408 പേർക്ക് കോവിഡ്, 389 പേർക്കും സമ്പര്‍ക്കത്തിലൂടെ. സംസ്ഥാനത്ത് ഇന്ന് 5711 പേര്‍ക്ക് കോവിഡ് – IRINJALAKUDALIVE.com\nതൃശൂർ ജില്ലയിൽ ഞായറാഴ്ച 408 പേർക്ക് കോവിഡ്, 389 പേർക്കും സമ്പര്‍ക്കത്തിലൂടെ. സംസ്ഥാനത്ത് ഇന്ന് 5711 പേര്‍ക്ക് കോവിഡ്\nതൃശൂർ ജില്ലയിൽ ഞായറാഴ്ച കോവിഡ് സ്ഥിരീകരിച്ച 408 ൽ 389 പേർക്കും സമ്പര്‍ക്കത്തിലൂടെ. അതേസമയം രോഗം സ്ഥിരീകരിച്ച് ജില്ലയിൽ ചികിത്സയിലായിരുന്ന 279 പേരുടെ പരിശോധനാഫലം നെഗറ്റീവ് ആയി. സംസ്ഥാനത്ത് ഇന്ന് 5711 പേര്‍ക്ക് കോവിഡ്.\nതൃശൂർ ജില്ലയിൽ ഞായറാഴ്ച കോവിഡ് സ്ഥിരീകരിച്ച 408 ൽ 389 പേർക്കും സമ്പര്‍ക്കത്തിലൂടെ. അതേസമയം രോഗം സ്ഥിരീകരിച്ച് ജില്ലയിൽ ചികിത്സയിലായിരുന്ന 279 പേരുടെ പരിശോധനാഫലം നെഗറ്റീവ് ആയി. സംസ്ഥാനത്ത് ഇന്ന് 5711 പേര്‍ക്ക് കോവിഡ്,5058 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 501 പേരുടെ സമ്പര്‍ക്ക ഉറവിടം വ്യക്തമല്ല. സംസ്ഥാനത്ത് 4471 പേർ രോഗമുക്തി നേടി. 30 മരണങ്ങൾ ഇന്നുണ്ടായി. സംസ്ഥാനത്ത് കോവിഡ് ബാധിച്ച് ആകെ മരിച്ചവരുടെ എണ്ണം 2816 ആയി.\nകഴിഞ്ഞ 24 മണിക്കൂറിനിടെ 53,858 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.60 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 73,47,376 സാമ്പിളുകളാണ് പരിശോധനയ്ക്കായി അയച്ചത്.കഴിഞ്ഞ ദിവസങ്ങളിലുണ്ടായ 30 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്.\nതിരുവനന്തപുരം പെരുകാവ് സ്വദേശി തോമസ് (74), കണ്ണമ്മൂല സ്വദേശി അബ്ദുള് ഷുകൂര് ഖാന് (79), പുനലാല് സ്വദേശി യേശുദാനം (56), പത്തനംതിട്ട സ്വദേശിനി സരോജിനി അമ്മ (64), ആലപ്പുഴ മാളികമുക്ക് സ്വദേശി റെയ്‌നോള്‍ഡ് (61), പൂച്ചക്കല് സ്വദേശിനി സുബൈദ (68), നൂറനാട് സ്വദേശിനി കുഞ്ഞിക്കുട്ടി (93), കോട്ടയം ഉഴവൂര് സ്വദേശി വി.ജെ. തോമസ് (67), കാഞ്ഞിരപ്പള്ളി സ്വദേശി പുരുഷോത്തമ കുറുപ്പ് (84), എറണാകുളം ചെന്നൂര് സ്വദേശി ടി.ഡി. ആന്റണി (75), കുന്നത്തുനാട് സ്വദേശിനി റൂബിയ (68), എളകുന്നപുഴ സ്വദേശി നദീസന് (76), തൃശൂര് വെളുതൂര് സ്വദേശി ടി.പി. ഔസേപ്പ് (81), പുന്നയൂര്‍കുളം സ്വദേശി വാസു (53), കാട്ടൂര് സ്വദേശിനി ഭവാനി (86), തളിക്കുളം സ്വദേശിനി മൈമൂന (67), പാലക്കാട് തച്ചംപാറ സ്വദേശി മുഹമ്മദ് (72), പട്ടാമ്പി സ്വദേശി രാജ മോഹന് (67), എലവംപാടം സ്വദേശി ബാബു (42), ശ്രീകൃഷ്ണപുരം സ്വദേശി മുഹമ്മദ് ഹാജി (82), മലപ്പുറം നെല്ലികുന്ന് സ്വദേശിനി അയിഷ (73), വഴിക്കടവ് സ്വദേശിനി ഹാജിറ (58), അരീക്കോട് സ്വദേശി മമ്മദ് (87), കോഴിക്കോട് തിരുവാങ്ങൂര് സ്വദേശിനി അയിഷാബി (75), വടകര സ്വദേശിനി കുഞ്ഞൈഷ (76), ചെറുവാറ്റ സ്വദേശി കുഞ്ഞുമൊയ്തീന് കുട്ടി (68), പെരുമണ്ണ സ്വദേശിനി കുട്ടിയാത്ത (69), അടകര സ്വദേശി മായിന്‍കുട്ടി (72), ചാലിയം സ്വദേശി നൗഷാദ് (37), വയനാട് പടിഞ്ഞാറേത്തറ സ്വദേശി മൊയ്ദു (80) എന്നിവരുടെ മരണമാണ് ഇന്ന് സ്ഥിരീകരിച്ചത്. ഇതോടെ ആകെ മരണം 2816 ആയി.\nഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.ഇന്ന് രോഗം സ്ഥിരീകരിച്ചവരില് 111 പേര് സംസ്ഥാനത്തിന് പുറത്ത് നിന്നും വന്നവരാണ്. 5058 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 501 പേരുടെ സമ്പര്‍ക്ക ഉറവിടം വ്യക്തമല്ല. കോട്ടയം 853, മലപ്പുറം 623, കോഴിക്കോട് 621, എറണാകുളം 437, കൊല്ലം 478, തൃശൂര് 389, പത്തനംതിട്ട 297, തിരുവനന്തപുരം 240, കണ്ണൂര് 249, ആലപ്പുഴ 239, പാലക്കാട് 125, ഇടുക്കി 216, വയനാട് 202, കാസര്‍ഗോഡ് 89 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 4471 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 315, കൊല്ലം 298, പത്തനംതിട്ട 182, ആലപ്പുഴ 433, കോട്ടയം 415, ഇടുക്കി 97, എറണാകുളം 499, തൃശൂര് 279, പാലക്കാട് 267, മലപ്പുറം 641, കോഴിക്കോട് 684, വയനാട് 164, കണ്ണൂര് 160, കാസര്‍ഗോഡ് 37 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 61,604 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 6,41,285 പേര് ഇതുവരെ കോവിഡില് നിന്നും മുക്തി നേടി.സംസ്ഥാനത്തെ വിവിധ ജില്ലകളിലായി 2,87,099 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,73,398 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 13,701 പേര് ആശുപത്രികളിലും നിരീക്ഷണത്തിലാണ്. 1393 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന്2പുതിയ ഹോട്ട് സ്‌പോട്ടുകളാണുള്ളത്. പാലക്കാട് ജില്ലയിലെ ഒറ്റപ്പാലം മുന്‍സിപ്പാലിറ്റി (കണ്ടെന്‍മെന്റ് സോണ് വാര്‍ഡ് 27), ഇടുക്കി ജില്ലയിലെ കൊക്കയാര് (11) എന്നിവയാണ് പുതിയ ഹോട്ട് സ്‌പോട്ടുകള്.ഇന്ന്2പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കി. ഇതോടെ ആകെ 458 ഹോട്ട് സ്‌പോട്ടുകളാണുള്ളത്.


Saniya Iyyappan's Reaction About Lucifer2Empuraan Question | ലൂസിഫര്2എമ്പുരാനില് ജാന്‍വി ഉണ്ടാവുമോ? സാനിയ അയ്യപ്പന്റെ മറുപടി - Malayalam Filmibeat\n| Updated: Friday, April 3, 2020, 11:58 [IST]\nമോഹന്‍ലാല്-പൃഥ്വിരാജ് കൂട്ടുകെട്ടില് ഇറങ്ങിയ ലൂസിഫര് പ്രേക്ഷകര് ഒന്നടങ്കം ഏറ്റെടുത്ത സിനിമകളിലൊന്നാണ്. രണ്ടുപേരുടെയും കരിയറില് വലിയ വഴിത്തിരിവായി മാറിയ ചിത്രത്തിന് മികച്ച പ്രേക്ഷക സ്വീകാര്യതയാണ് തിയ്യേറ്ററുകളില് ലഭിച്ചത്. മോഹന്‍ലാലിന്റെ സ്റ്റീഫന് നെടുമ്പളളി ലോകമെമ്പാടും തരംഗമായി മാറിയിരുന്നു.\nപൃഥ്വിരാജിന്റെ ആദ്യ സംവിധാന സംരംഭം കൂടിയായ സിനിമയ്ക്ക് മികച്ച വരവേല്‍പ്പാണ് പ്രേക്ഷകര് നല്‍കിയത്. മികച്ച പ്രതികരണത്തോടൊപ്പം ബോക്‌സോഫീസ് കളക്ഷനില് 200 കോടി ക്ലബില് ഇടംപിടിക്കുകയും ചെയ്തിരുന്നു സിനിമ. മുരളി ഗോപിയുടെ തിരക്കഥയിലായിരുന്നു സംവിധായകന് ലൂസിഫര് അണിയിച്ചൊരുക്കിയിരുന്നത്.\nആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂര് ചിത്രം നിര്‍മ്മിച്ചു. ഒടിയന് പിന്നാലെ ആരാധകരെ ഒന്നടങ്കം സന്തോഷത്തിലാഴ്ത്തിയ മോഹന്‍ലാല് ചിത്രം കൂടിയായിരുന്നു ലൂസിഫര്. മെഗാഹിറ്റ് ചിത്രത്തിന്റെ രണ്ടാം ഭാഗത്തിനായി ആരാധകര് ഒന്നടങ്കം ആകാംക്ഷകളോടെയാണ് കാത്തിരിക്കുന്നത്. ലൂസിഫര് വന് വിജയമായതിന് പിന്നാലെയാണ് സിനിമയ്ക്ക് രണ്ടാം ഭാഗം വരുമെന്ന് അണിയറ പ്രവര്‍ത്തകര് അറിയിച്ചിരുന്നത്.\nഇത്തവണയും വലിയ ക്യാന്‍വാസില് തന്നെയാകും സിനിമ അണിയിച്ചൊരുക്കുക. അബ്രഹാം ഖുറേഷിയുടെ കഥയാണ് ലൂസിഫര്2എമ്പുരാനില് കാണിക്കുക. ലൂസിഫര് പോലെ എമ്പുരാനും ചരിത്ര വിജയമാകുമെന്നുളള പ്രതീക്ഷയിലാണ് ആരാധകരുളളത്. സിനിമയുടെ എഴുത്ത് നടന്നുകൊണ്ടിരിക്കുകയാണെന്ന് അണിയറ പ്രവര്‍ത്തകര് നേരത്തെ വ്യക്തമാക്കിയിരുന്നു.\nമോഹന്‍ലാല്, പൃഥ്വിരാജ് തുടങ്ങിയവരുടെ ഇപ്പോഴത്തെ തിരക്ക് കഴിഞ്ഞതിന് ശേഷമാകും എമ്പുരാനിലേക്ക് കടക്കുക. അതേസമയം ലൂസിഫര് 2വിലെ താരങ്ങള് ആരൊക്കെയായിരിക്കും എന്ന കാര്യത്തില് എല്ലാവരും ആകാംക്ഷയിലാണ്. ആദ്യ ഭാഗത്തിലെ താരങ്ങള് തന്നെ ഇത്തവണയും ഉണ്ടാവുമോയെന്നാണ് എല്ലാവരും ഉറ്റുനോക്കുന്നത്.\nലൂസിഫര് ആദ്യ ഭാഗത്തില് മികച്ച പ്രകടനം കാഴ്ചവെച്ച താരങ്ങളില് ഒരാളാണ് സാനിയ അയ്യപ്പന്. ചിത്രത്തില് ജാന്‍വി എന്ന കഥാപാത്രമായിട്ടാണ് നടി എത്തിയിരുന്നത്. മഞ്ജു വാര്യര് അവതരിപ്പിച്ച പ്രിയദര്‍ശിനി രാംദാസിന്റെ മകളായിരുന്നു ജാന്‍വി. കൗമാരക്കാരിയായി എത്തിയ സാനിയ ചെറുപ്രായക്കാര്‍ക്കിടയില് നടക്കുന്ന ലഹരി ഉപയോഗത്തിന്റെ പ്രതീകമായിരുന്നു.\nക്വീന് എന്ന ചിത്രത്തിന് ശേഷം സാനിയയ്ക്ക് ലഭിച്ച മികച്ച വേഷങ്ങളിലൊന്നായിരുന്നു ലൂസിഫറിലേത്. അടുത്തിടെ ഇന്‍സ്റ്റഗ്രാമില് നടന്ന ചോദ്യോത്തര വേളയില് എമ്പുരാനുമായി ബന്ധപ്പെട്ട് ഒരാള് ചോദിച്ച ചോദ്യത്തിന് സാനിയ നല്‍കിയ മറുപടി ശ്രദ്ധേയമായി മാറിയിരുന്നു. എമ്പുരാനില് ജാന്‍വിയായി സാനിയ ഉണ്ടാവുമോ എന്നാണ് ഇന്‍സ്റ്റഗ്രാമില് ഒരാള് നടിയോട് ചോദിച്ചത്.\nയെസ്, നോ, മേ ബി എന്നിങ്ങനെ മൂന്നു കളങ്ങളിലും ഓരോ പുളളിയിട്ടാണ് സാനിയ ഇതിന് മറുപടി നല്‍കിയത്. അതായത് ഉണ്ട്, ഉണ്ടാവാം, ഇല്ല എന്നിങ്ങനെ ഒരു മറുപടി. എമ്പുരാനിലെ താരങ്ങളെ ഇതുവരെ പ്രഖ്യാപിച്ചിട്ടില്ലാത്തതിനാല് കൃത്യമായൊരു മറുപടി ഇപ്പോള് സാനിയയ്ക്ക് നല്‍കാന് സാധിച്ചില്ല.\nsaniya iyyappan's reaction about lucifer2empuraan question


ലോക്‌സഭ ബജറ്റ് സമ്മേളനം: രണ്ടാംഘട്ടം ഇന്നു തുടങ്ങും • Suprabhaatham\nലോക്‌സഭ ബജറ്റ് സമ്മേളനം: രണ്ടാംഘട്ടം ഇന്നു തുടങ്ങും\nApril 25, 2016 | 7:51 am IST\nന്യൂഡല്‍ഹി: പാര്‍ലമെന്റ് ബജറ്റ് സമ്മേളനത്തിന്റെ രണ്ടാംഘട്ടം ഇന്നു തുടങ്ങും. ഇന്നു തുടങ്ങി മേയ് 13 വരെ സമ്മേളനം നീളും. ലോക്‌സഭയുടെ സുഗമമായ നടത്തിപ്പിനും ബില്ലുകള് പാസാക്കുന്നതിനും മറ്റുമായി സ്പീക്കര് സുമിത്ര മഹാജന് കഴിഞ്ഞദിവസം സര്‍വകക്ഷി യോഗം വിളിച്ചുചേര്‍ത്തിരുന്നു.\nചരക്കുസേവന നികുതി (ജി.എസ്.ടി) ബില് ആണ് സഭയുടെ പരിഗണനയിലുള്ളതില് സുപ്രധാനമായ നിയമനിര്‍മാണം. രാജ്യത്തെ കൊടിയ വരള്‍ച്ചയുമായി ബന്ധപ്പെട്ട റിപ്പോര്‍ട്ടുകളും കോണ്‍ഗ്രസ് ഉന്നയിക്കും. പനാമ പേപ്പറില് ഇടംപിടിച്ചിട്ടുള്ളവരുടെ പേരുവിരങ്ങള് ലോക്‌സഭയില് ഉന്നയിക്കപ്പെടും.


Minister V Sivankutty about open schools in kerala\nസംസ്ഥാനത്ത് സ്കൂളുകൾ തുറക്കാന് ആലോചന; വിദഗ്ധ സമിതിയെ നിയോഗിക്കും: മന്ത്രി വി ശിവൻകുട്ടി\nBy : 24 Web Desk September 2, 2021 comments\nസംസ്ഥാനത്ത് സ്‌കൂളുകൾ തുറക്കുന്നത് പരിഗണനയിലെന്ന് സർക്കാർ. സ്കൂളുകൾ തുറക്കുന്നതുമായി ബന്ധപ്പെട്ട പ്രായോഗികത പരിശോധിക്കാൻ വിദഗ്ധ സമിതിയെ നിയോഗിക്കുമെന്നും വിദ്യാഭ്യാസ വകുപ്പ് പ്രൊജക്ട് റിപ്പോർട്ട് തയാറാകുമെന്നും വിദ്യാഭ്യാസ മന്ത്രി വി ശിവൻകുട്ടി പറഞ്ഞു.\nമുഖ്യമന്ത്രിയുമായി ചർച്ച നടത്തി വിദഗ്ധ സമിതി റിപ്പോർട്ടും പ്രൊജക്ട് റിപ്പോർട്ടും കൈമാറും. റിപ്പോർട്ടിന്റെ അടിസ്ഥാനത്തിൽ ഉന്നതതല സമിതി തീരുമാനമെടുക്കുമെന്നും സ്കൂളുകൾ തുറക്കാമെന്ന അഭിപ്രായമാണ് വിദഗ്ധർ മുന്നോട്ടുവച്ചതെന്നും മന്ത്രി കൂട്ടിച്ചേര്‍ത്തു.\nRead Also : വി ഡി സതീശൻ കാണിച്ച അച്ചടക്കരാഹിത്യം താൻ കാണിച്ചിട്ടില്ല ; കെ പി അനിൽ കുമാർ\nഇതിനിടെ പ്ലസ് വണ് പരീക്ഷയിൽ ഇടവേള വേണമെന്ന ആവശ്യം ചിലർ പറഞ്ഞപ്പോൾ അത് കൊടുത്തു. എന്നാൽ ഇപ്പോൾ ഒരുമിച്ചെഴുതാമെന്ന് പറയുന്നു. എന്തിനെയും വിമർശിക്കുന്ന അവസ്ഥയാണ് ഉള്ളതെന്ന് വിദ്യാഭ്യാസ മന്ത്രി കുറ്റപ്പെടുത്തി.\nRead Also : ഹയർ സെക്കൻഡറി, വൊക്കേഷണൽ ഹയർ സെക്കൻഡറി ഒന്നാം വർഷ പരീക്ഷ ടൈംടേബിൾ പുതുക്കി\nStory Highlight: Minister V Sivankutty about open schools in kerala\nRead more on: school | v sivankutty\nനിയമസഭാ കയ്യാങ്കളിക്കേസ്; അന്തിമ തീരുമാനം കോടതിയുടേത്, കൂടുതൽ വിശദീകരണത്തിനില്ല: വി ശിവൻകുട്ടി\nസംസ്ഥാനത്ത് സ്‌കൂളുകൾ തുറക്കുന്നതിനുള്ള കരട് മാർഗരേഖയായി; ഉച്ചഭക്ഷണം ഒഴിവാക്കും; യൂണിഫോം നിർബന്ധമില്ല\nപ്ലസ് വൺ പ്രവേശനത്തിൽ ആശങ്ക വേണ്ട; ഉപരിപഠനത്തിന് മുഴുവൻ വിദ്യാർത്ഥികൾക്കും അവസരം ലഭിക്കും: വി. ശിവൻകുട്ടി


ലൈംഗികാതിക്രമത്തെ കുറിച്ച് ഗായിക ചിന്മയി തുറന്നു പറഞ്ഞു; പിന്നാലെ സംഭവിച്ചത് മറ്റൊന്ന്,singer chinmayi opens about sexual harassmentkeralaonlinenews.com | Malayalam news, kerala news, onlinenews,\nലൈംഗികാതിക്രമത്തെ കുറിച്ച് ഗായിക ചിന്മയി തുറന്നു പറഞ്ഞു; പിന്നാലെ സ...\nലൈംഗികാതിക്രമത്തെ കുറിച്ച് ഗായിക ചിന്മയി തുറന്നു പറഞ്ഞു; പിന്നാലെ സംഭവിച്ചത് മറ്റൊന്ന്\nPublished: Tuesday 13 March 2018 01:15:50 PM\nഅഭിപ്രായങ്ങള് തുറന്നു പറയുന്ന ആളാണ് ഗായിക ചിന്മയി. അതുകൊണ്ട് തന്നെ പലപ്പോഴും ഇതിന്റെ പേരില് വലിയ ഭീഷണികളും, അവഹേളനങ്ങളും താരം നേരിടാറുമുണ്ട്. ഇത്തവണ പെണ്‍കുട്ടികളും ആണ്‍കുട്ടികളും നേരിടുന്ന ലൈംഗികാതിക്രമത്തിനെതിരെയാണ് താരം രംഗത്തു വന്നിരിക്കുന്നത്.\nഏതാനും ദിവസം മുന്‍പ് ഒരു പരിപാടിയില് പങ്കെടുക്കവെ അപരിചിതനായ ഒരാളില് നിന്ന് നേരിടേണ്ടി വന്ന മോശമായ അനുഭവം ചിന്മയി ട്വീറ്റ് ചെയ്തിരുന്നു. ഇതിനു പിന്നാലെ കുട്ടിക്കാലം മുതലുണ്ടായ ഇത്തരം മോശം അനുഭവങ്ങള് വെളിപ്പെടുത്തി നിരവധി പെണ്‍കുട്ടികളും ആണ്‍കുട്ടികളുമാണ് രംഗത്തെത്തിയത്.\nപെണ്‍കുട്ടികളെ കേള്‍ക്കാന് ആരെങ്കിലുമൊക്കെ ഉണ്ടാകും പക്ഷേ ആണ്‍കുട്ടികള് പറയുന്നതാരും കേള്‍ക്കാത്ത അവസ്ഥയുണ്ട്. ഇത് തുറന്നു പറയാന് അവര്‍ക്ക് പലപ്പോഴും നാണക്കേടാണ്, എന്നാല് പെണ്‍കുട്ടികള് പറയുമ്പോള് അവളത് ആസ്വദിച്ചെന്ന തരത്തില് കുറ്റപ്പെടുത്തുകയുമാണ് ചെയ്യുന്നതെന്നും ചിന്മയി പറഞ്ഞു. തുറന്നു പറയാന് ധൈര്യം കാണിച്ച് മുന്നോട്ടു വരുന്നവരെ പരിഹസിക്കുന്നത് നിര്‍ത്തണമെന്നും താരം പറഞ്ഞു.\nRead more topics: singer, chinmayi, opens, sexual harassment\nsinger chinmayi opens about sexual harassment


Corruption not just receiving money illegally Every file is every life CM reminds officials അഴിമതി അവിഹിതമായി പണം കൈപ്പറ്റുന്നത് മാത്രമല്ല; ഓരോ ഫയലും ഓരോ ജീവിതം: ഉദ്യോഗസ്ഥരെ ഓര്‍മിപ്പിച്ച് മുഖ്യമന്ത്രി\nസര്‍ക്കാര് ഉദ്യോഗസ്ഥര്‍ക്ക് വിമര്‍ശനവുമായി മുഖ്യമന്ത്രി പിണറായി വിജയന്. ഓരോ ഫയലും ഒരോ ജീവിതം എന്നും മുഖ്യമന്ത്രി ആവര്‍ത്തിച്ചു. വീഴ്ച വരുത്തുന്ന ഉദ്യോഗസ്ഥര്‍ക്കെതിരെ കര്‍ശന നടപടി ഉണ്ടാകുമെന്നും മുന്നറിയിപ്പ് നല്‍കി. ഫയല് നീക്കത്തിന്റെ കാര്യത്തില് മാറ്റങ്ങള് വരുത്തും. ഇഷ്ടക്കാര്‍ക്ക് വേണ്ടി മാസങ്ങളോളം സീറ്റ് ഒഴിച്ചിടുന്നത് അനുവദിക്കില്ല.\nജനങ്ങളാണ് യഥാര്‍ത്ഥ യജമാനന്മാര് എന്ന് ഉദ്യോഗസ്ഥര് മനസിലാക്കണമെന്ന സന്ദേശത്തോടെയാണ് ജീവനക്കാരുമായി ഉള്ള ആശയവിനിമയം മുഖ്യമന്ത്രി ആരംഭിച്ചത്. അഴിമതി എന്നത് അവിഹിതമായി പണം കൈപ്പറ്റുന്നത് മാത്രമല്ല. സര്‍ക്കാര് ഫണ്ട് അനര്‍ഹമായ ഇടങ്ങളില് എത്തിച്ചേരുന്നതും അഴിമതിയാണ്. വീഴ്ച വരുത്തുന്നവര്‍ക്ക് എതിരെ കര്‍ശന നടപടി ഉണ്ടാകുമെന്നും മുഖ്യമന്ത്രി.\nകഴിഞ്ഞ തവണ അവതാരങ്ങളെ കരുതിയിരിക്കണമെന്ന് പറഞ്ഞ മുഖ്യമന്ത്രി ഇത്തവണ സര്‍ക്കാരിനും ജനങ്ങള്‍ക്കും ഇടയില് ഏജന്റുമാര് വേണ്ടെന്നും വ്യക്തമാക്കി. സര്‍ക്കാര് ഓഫീസുകളില് ഫ്രണ്ട് ഓഫീസ് സംവിധാനം ഏര്‍പ്പെടുത്തും. ഫയല് നീക്കം വേഗത്തിലാക്കാനുള്ള നടപടി ഉണ്ടാകും. ജീവനക്കാര് കൃത്യനിഷ്ഠ പാലിക്കണമെന്നും സര്‍ക്കാര് സര്‍വീസുകള് ഫലപ്രദം കാര്യക്ഷമവും ആയിരിക്കണം എന്ന് മുഖ്യമന്ത്രി ഓര്‍മിപ്പിച്ചു. എന്‍ജിഒ യൂണിയന് സംഘടിപ്പിച്ച നവകേരള സൃഷ്ടിയും സിവില് സര്‍വീസുമെന്ന വെബിനാറിലാണ് മുഖ്യമന്ത്രി ഉദ്യോഗസ്ഥര്‍ക്ക് മുന്നറിയിപ്പ് നല്‍കിയത്.\nStory Highlights: pinarayi vijayan, corruption\nRead more on: corruption | pinarayi vijayan


Dixon Technologies- മുന്നിലേക്കുള്ള നിക്ഷേപ സാധ്യതകൾ - marketfeed Malayalam\nWritten by Amal Akshy Posted on July 1, 2021 July 2, 2021 Less than0min read\nറീട്ടെയിൽ നിക്ഷേപകരുടെ പ്രിയപ്പെട്ട ഓഹരികളിൽ ഒന്നാണ് ഡിക്സൺ ടെക്നോളജീസ്. കഴിഞ്ഞ ഒരു വർഷമായി വളരെ മികച്ച റിട്ടേണാണ് ഓഹരി നിക്ഷേപകർക്ക് നൽകിയത്. ഡിക്സണിന്റെ ബിസിനസ് എന്താണെന്ന് നിങ്ങൾക്ക് അറിയുമോ? ടിവി, മൊബെെൽ എന്നിവ നിർമിക്കുന്ന കമ്പനി ആയിട്ട് കൂടി അവരുടെ ഉത്പന്നങ്ങൾ എന്തു കൊണ്ടാണ് വിപണിയിൽ ലഭ്യമാകാത്തത്. ഡിക്സോൺ ടെക്നോളജീസ് എന്ന കമ്പനിയെ പറ്റിയാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്.\n1994ൽ കളർ ടെലിവിഷൻ നിർമാണത്തിലൂടെ പ്രവർത്തനം ആരംഭിച്ച ഡിക്സൺ ടെക്നോളജീസ് പിന്നീട് വിവിധ ഇലക്ട്രോണിക് മേഖലകളിലേക്ക് തങ്ങളുടെ ബിസിനസ് വ്യാപിപ്പിച്ചു. 1993ലാണ് കമ്പനി സ്ഥാപിക്കുന്നത്. നിലവിൽ ഗാർഹിക ഉപകരണങ്ങൾ, ലൈറ്റിംഗ്, മൊബൈൽ ഫോണുകൾ, സുരക്ഷാ ഉപകരണങ്ങൾ എന്നിവയുടെ നിർമാണത്തിലാണ് കമ്പനി ഏർപ്പെട്ടിരിക്കുന്നത്. ഇന്ത്യയിലും ചൈനയിലുമായി 14 അത്യാധുനിക ഉത്പാദന കാര്യാലയങ്ങളും മൂന്ന് ഗവേഷണ-വികസന കേന്ദ്രങ്ങളുമാണ് കമ്പനിക്കുള്ളത്. ഉത്തർപ്രദേശ്, ഉത്തരാഖണ്ഡ്, ആന്ധ്രാപ്രദേശ് എന്നിവിടങ്ങളിലാണ് കമ്പനിയുടെ നിർമാണ ശാലകൾ.\nഉപഭോക്തൃ ഡ്യൂറബിളുകൾ, ലൈറ്റിംഗ്, മൊബൈൽ ഫോണുകൾ, സുരക്ഷാ ഉപകരണങ്ങൾ എന്നിവയുടെ ഡിസൈൻ കേന്ദ്രീകരിച്ചുള്ള പരിഹാരങ്ങളും സേവനങ്ങളുമാണ് കമ്പനി ചെയ്തു വരുന്നത്. വാസ്തവത്തിൽ ഇത് ഇന്ത്യയിലെ പ്രമുഖ ഇലക്ട്രോണിക് മാനുഫാക്ചറിംഗ് സർവീസസ് കമ്പനിയാണ്. 2016ൽ സ്മാർട്ട്ഫോൺ നിർമാണം ആരംഭിച്ചത് മുതൽ മേഖലയിൽ കമ്പനിക്ക് ശക്തമായ സ്വാധീനം ഉള്ളതായി കാണാം. ഫോണുകൾക്ക് മാത്രമല്ല. മറിച്ച് ഉപകരണത്തിന്റെ പ്രധാന ഘടകങ്ങളായ ബാറ്ററികൾ, ഷീറ്റ് മെറ്റീരിയലുകൾ എന്നിവ നിർമിക്കുന്നതിനായും കമ്പനി യുണിറ്റുകൾ തയ്യാറാക്കിയിട്ടുണ്ട്.\n2020ൽ കമ്പനി മെഡിക്കൽ ഉപകരണങ്ങളുടെ നിർമാണത്തിലേക്ക് കൂടി ചവടുവച്ചു. ഇതിന്റെ ഭാഗമായി പ്രതിദിനം 190-200 ടെസ്റ്റുകൾ നടത്താൻ കഴിയുന്ന ക്വാട്രോ റിയൽ-ടൈം ക്വാണ്ടിറ്റേറ്റീവ് മൈക്രോ പിസിആർ അനലൈസർ മെഷീനുകൾ കമ്പനി നിർമിച്ചു. കൊവിഡ് പരിശോധനയ്ക്കായി ഈ ഉത്പന്നത്തിന് ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ അനുമതിയും ലഭിച്ചു.\nകാത്തിരുന്ന ഓഹരി വിഭജനം\n200 മുതൽ 2000 രൂപ വരെ വിലയിൽ വ്യാപാരം നടത്തുന്ന ഓഹരികൾക്ക് 20000 രൂപയിൽ വ്യാപാരം നടത്തുന്ന ഓഹരികളേക്കാൾ ലിക്യുഡിറ്റി ഉണ്ടാകും. വലിയ ശതമാനം റീട്ടെയിൽ നിക്ഷേപകരും ഈ ഉയർന്ന വിലയിൽ ഓഹരി വാങ്ങാൻ തയ്യാറാകില്ല.\nഇക്കാരണത്താൽ തന്നെ ഡിക്സൺ 20000ൽ വ്യാപാരം നടത്തിയ സമയത്ത് റീട്ടെയിൽ നിക്ഷേപകർക്ക് ഏറെയും അതിൽ നിക്ഷേപം നടത്താൻ സാധിച്ചിരുന്നില്ല. തങ്ങളുടെ മൂലധനം ഓഹരിയിൽ കുടങ്ങി പോകുമെന്ന് ഭയന്ന് ഇവർ ഡിക്സണിൽ നിന്നും അകന്ന് നിന്നു. 1:5 എന്ന അനുപാതത്തിൽ ഡിക്സണിന്റെ ഓഹരി വിഭജനം നടക്കുകയും വില 4000ലേക്ക് എത്തുകയും ചെയ്തു.ഇതിന് പിന്നാലെ നിരവധി റീട്ടെയിൽ നിക്ഷേപകർ ഡിക്സണിലേക്ക് നിക്ഷേപിക്കാൻ തുടങ്ങി.\nകമ്പനിയുടെ സാമ്പത്തിക സ്ഥിതി വളരെ മികച്ചതാണ്. 2012 മുതൽ 2021 വരെ കമ്പനിയുടെ വരുമാനം കുതിച്ചുയർന്നു. 2021ൽ കമ്പനിയുടെ മൊത്തം വിൽപ്പന വോള്യം എന്നത് 573 കോടി രൂപയായിരുന്നു. 2021ൽ ഇത് 6449.75 കോടി രൂപയായി. 30 ശതമാനമാണ് കഴിഞ്ഞ5വർഷത്തെ കമ്പനിയുടെ വാർഷിക വളർച്ചാ നിരക്ക്. ഇതേകാലയളവിൽ മേഖലയുടെ വളർച്ച 14 ശതമാനം മാത്രമാണ്.\n2015ൽ കമ്പനിയുടെ ലാഭം എന്നത് 11 കോടി രൂപയായിരുന്നു. ആറ് വർഷങ്ങൾക്ക് ശേഷം 2021ൽ ഇത് 159.80 കോടി രൂപയായി.5വർഷത്തിനുള്ളിൽ വരുമാനത്തിൽ 60 ശതമാനത്തിന്റെ പ്രതിവർഷ വർദ്ധനവാണ് ഉണ്ടായിട്ടുള്ളത്. കഴിഞ്ഞ ദശകത്തിൽ കമ്പനിയുടെ വിപണി വിഹിതം5ശതമാനമാണ് വർദ്ധിച്ചത്.\n2019ൽ കമ്പനിയുടെ ഇപിഎസ് 11 രൂപയായിരുന്നു. 2021 സാമ്പത്തിക വർഷം ഇത് 27.49 രൂപയായി ഉയർന്നു. ഇക്കാരണത്താൽ തന്നെയാണ് ഡിക്സണിനെ റീട്ടെയിൽ നിക്ഷേപകർക്ക് ഏറ്റവും പ്രിയപ്പെട്ടതെന്ന് ഞങ്ങൾ വിശേഷിപ്പിച്ചത്. കമ്പനിയുടെ 35 ശതമാനം ഓഹരികളും റീട്ടെയിൽ നിക്ഷേപകരുടെ കെെവശമാണുള്ളത്. 2020 മാർച്ച് മുതൽ 2021 മാർച്ച് വരെ വിദേശ നിക്ഷേപ സ്ഥാപനങ്ങൾ 10.76 ശതമാനത്തിൽ നിന്നും 19.84 ശതമാനമായി തങ്ങളുടെ വിഹിതം ഉയർത്തി.\nസർക്കാർ പദ്ധതികളിൽ നിന്നുള്ള നേട്ടം\nരാജ്യത്തെ ഉത്പാദ ശേഷി വർദ്ധിപ്പിക്കുന്നതിൽ കേന്ദ്ര സർക്കാർ ഏറെ താത്പര്യം പ്രകടിപ്പിക്കുന്നു. ഇതിനായി ഇറക്കുമതി വെട്ടിക്കുറച്ചു കൊണ്ട് ഇന്ത്യയിൽ തന്നെ നിർമാണങ്ങൾ വർദ്ധിപ്പിക്കാൻ സർക്കാർ തീരുമാനിച്ചു. പി‌എൽ‌ഐ സ്കീമുകൾ, മേക്ക്-ഇൻ-ഇന്ത്യ തുടങ്ങിയ നിരവധി സംരംഭങ്ങൾ ഈ കമ്പനികൾക്ക് വളരാൻ അവസരം ഒരുക്കി നൽകി.\nഉദാഹരണത്തിന് ലോകത്തെ തന്നെ ഏറ്റവും വലിയ രണ്ടാമത്തെ സ്മാർട്ട്ഫോൺ വിപണിയാണ് ഇന്ത്യയുടേത്. കേന്ദ്ര സർക്കാർ വിദേശ കമ്പനികളെ ഇവിടെ ഉത്പ്പാദനം നടത്താൻ പ്രേരിപ്പിച്ചാൽ, ഡിക്സൺ പോലുള്ള കമ്പനികൾക്ക് ഇത് നേരിട്ട് പ്രയോജനം നൽകും. സ്മാർട്ട്ഫോൺ നിർമാതാവ് മാത്രമല്ല ഡിക്സൺ. ടിവി, വാഷിംഗ് മിഷൻ തുടങ്ങി നിരവധി ഉത്പന്നങ്ങളാണ് കമ്പനി വാഗ്ദാനം ചെയ്യുന്നത്. മേഖലയുടെ വളർച്ചാ സാധ്യത ഏറെയാണ്. എന്നാൽ ഡിക്സണിന് നിലവിലെ വിജയം എത്ര നാൾ തുടരാനാകുമെന്ന ചോദ്യം പ്രസക്തമാണ്.\nഡിക്സണിന്റെ മുന്നേറ്റത്തിലൂടെ നിങ്ങൾക്ക് നേട്ടം കെെവരിക്കുവാൻ സാധിച്ചുവോ? നിങ്ങളുടെ അഭിപ്രായം കമന്റ് ചെയ്ത് അറിയിക്കുക.\nPrevious story :കരടികൾക്ക് ഒപ്പം അസ്ഥിരമായി വിപണി, ബാങ്ക് നിഫ്റ്റിക്ക് 35000 നിർണായകം- പ്രീമാർക്കറ്റ് റിപ്പോർട്ട്\nNext story :വീണ്ടും നഷ്ടത്തിൽ അടച്ച് നിഫ്റ്റി, കത്തിക്കയറി ഹാപ്പീസ്റ്റ് മെെൻഡ്സ്- പോസ്റ്റ്മാർക്കറ്റ് റിപ്പോർട്ട്\nSapphire Foods India IPO: അറിയേണ്ടതെല്ലാം\nകെ.എഫ്.സി പോലെയുള്ള ഫാസ്റ്റ് ഫുഡ് ബ്രാൻഡ് ഉത്പന്നങ്ങൾ പ്രവർത്തിപ്പിച്ചു വരുന്ന സഫയര്‍ഫുഡ്‌സ് ഇന്ത്യ ലിമിറ്റഡ് തങ്ങളുടെ പ്രാരംഭ ഓഹരി വിൽപ്പന ഇന്ന് മുതൽ ആരംഭിച്ചിരിക്കുകയാണ്. ഈ ഐപിഒ വിശേഷങ്ങളാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്. Sapphire Foods India Ltd ഇന്ത്യയിലെ ജനപ്രിയ ഫാസ്റ്റ് ഫുഡ് ശൃംഖലകളായ KFC, Pizza Hut എന്നിവയുടെ ഏറ്റവും വലിയ ഫ്രാഞ്ചൈസി ഓപ്പറേറ്റർമാരിൽ ഒരാളാണ് സഫയർ ഫുഡ്‌സ് ഇന്ത്യ ലിമിറ്റഡ്. യുഎസ് ആസ്ഥാനമായുള്ള യമ്മുമായുള്ള ഫ്രാഞ്ചൈസി കരാർ KFC, Pizza Hut, Taco […]


'പ്രിയപ്പെട്ട ദൈവമേ, അമ്മക്ക് തീരെ പാടില്ല, എനിക്കൊരു 500 രൂപ തര്വോ': കണ്ണ് നനയിച്ച് 'ഇക്രു' | EKRU Malayalam Short Film Sanu Varghese Master Davinchi Sunday Diaries\n'പ്രിയപ്പെട്ട ദൈവമേ, അമ്മക്ക് തീരെ പാടില്ല, എനിക്കൊരു 500 രൂപ തര്വോ': കണ്ണ് നനയിച്ച് 'ഇക്രു'\nJun 11, 2019, 10:34 PM IST\nലോനപ്പന്റെ മാമ്മോദീസ, തൊട്ടപ്പന് എന്നീ ചിത്രങ്ങളിലൂടെ ശ്രദ്ധേയനായ മാസ്റ്റര് ഡാവിഞ്ചി സതീഷ് ആണ് ഈ ഹ്രസ്വചിത്രത്തില് ഇക്ക്രുവായെത്തുന്നത്.\nചില ഹ്രസ്വചിത്രങ്ങള് മനോഹരങ്ങളായ സിനിമ പോലെയാണ്. ആഴത്തില് പ്രേക്ഷകന്റെ ഉള്ളിലങ്ങ് കടന്നുകൂടും. സാമൂഹ്യമാധ്യമങ്ങളില് ശ്രദ്ധ നേടുകയാണ് ഇക്ക്രു എന്ന ഹ്രസ്വചിത്രം. ബാല്യത്തിന്റെ നിഷ്‌കളങ്കത അതിമനോഹരമായി അവതരിപ്പിച്ചിരിക്കുകയാണ് ഈ ആറ് മിനിട്ട് ദൈര്‍ഘ്യമുള്ള ഹ്രസ്വചിത്രത്തില്.\nചെറുപ്പം മുതല്‍ക്കേ നാം കേട്ടുവളരുന്ന ഒന്നുണ്ട്.' എല്ലാം ദൈവം നോക്കികോളും എന്ന്' ഈ വാക്കുകള് ഇക്ക്രു എന്ന ബാലന് കേട്ടത് ഹൃദയംകൊണ്ടാണ്. അതുകൊണ്ടാണ് തന്റെ വലിയൊരു ആവശ്യം ദൈവത്തിന് ഒരു കത്തായി അവന് എഴുതിയതും. ഒടുവില് അവന്റെ ആവശ്യം സാക്ഷാത്കരിക്കപ്പെടുമ്പോള് അവന് കൈകൂപ്പുകയാണ് ദൈവത്തിന് മുന്നില്.\nലോനപ്പന്റെ മാമ്മോദീസ, തൊട്ടപ്പന് എന്നീ ചിത്രങ്ങളിലൂടെ ശ്രദ്ധേയനായ മാസ്റ്റര് ഡാവിഞ്ചി സതീഷ് ആണ് ഈ ഹ്രസ്വചിത്രത്തില് ഇക്ക്രുവായെത്തുന്നത്. രാഹുല് രമേഷ്, ജിത്തു ജോണ്‍സണ് എന്നിവര് മറ്റ് കഥാപാത്രങ്ങളെ അവതരിപ്പിക്കുന്നു.\nസനു വര്‍ഗീസാണ് ഈ ഹ്രസ്വചിത്രത്തിന്റെ സംവിധായകന്. എഡിറ്റിങ് നിര്‍വ്വഹിച്ചിരിക്കുന്നതും സനു വര്‍ഗീസു തന്നെയാണ്. ഗോഡ്വിന് ജിയോയാണ് പശ്ചാത്തല സംഗീതം.ആന്‍വിന് വര്‍ഗീസ് ആണ് ഛായാഗ്രഹണം\nContent Highlights : EKRU Malayalam Short Film Sanu Varghese Master Davinchi Sunday Diaries\nEkru Malayalam Short Film\n'ഇത് അമേരിക്കയല്ല, ഇന്ത്യയാണ് ഇന്ത്യ!!! ആര്‍ഷഭാരത സംസ്‌കാരത്തെ കളങ്കപ്പെടുത്തരുത്'\nപപ്പിയെ ഓര്‍മ്മയുണ്ടോ? ഇല്ലെങ്കില് ഈ ചിത്രം ഓര്‍മ്മിപ്പിക്കും\nദേജാവൂ..എന്തുകൊണ്ടാണ് ഇങ്ങനെ??? ടൈംലൂപ് പറഞ്ഞു തരും\nമെഡിക്കല് കോളേജ് ആശുപത്രിയില് നിന്നൊരു ഹ്രസ്വചിത്രം\nകാതുകൂര്‍പ്പിച്ചു കേട്ടോളൂ.. കാസര്‍കോടന് ഭാഷയുടെ തനിമ ഒപ്പിയെടുത്ത ഈ ചിത്രത്തിലെ സംഭാഷണങ്ങള്


പി കെ ശശിക്കെതിരെ ദേശീയ വനിതാ കമ്മീഷന് സ്വമേധയാ കേസെടുത്തു – Truevision News\nഷൊര്‍ണൂര് എംഎല്‍എ പി കെ ശശിക്കെതിരെ ദേശീയ വനിതാ കമ്മീഷന് സ്വമേധയാ കേസെടുത്തു. മാധ്യമവാര്‍ത്തകളുടെ അടിസ്ഥാനത്തിലാണ് നടപടിയെന്ന് ദേശീയ വനിതാ കമ്മീഷന് അധ്യക്ഷ രേഖാ ശര്‍മ്മ വ്യക്തമാക്കി. എംഎല്‍എയ്ക്കതിരെ സിപിഐഎമ്മിനാണ് യുവതി പരാതി നല്‍കിയിരിക്കുന്നത്. ആദ്യം പാര്‍ട്ടി രഹസ്യമായി സൂക്ഷിച്ച വിവരം വാര്‍ത്തയായി മാറുകയായിരുന്നു. ഇതിന്റെ അടിസ്ഥാനത്തിലാണ് വിഷയത്തില് ദേശീയ വനിതാ കമ്മീഷന് ഇടപെടുന്നതും.\nസംഭവത്തില് കേസെടുത്തതോടെ യുവതിയുടെയും എംഎല്‍എയുടെയും മൊഴി രേഖപ്പെടുത്തുന്നത് അടക്കമുള്ള കാര്യങ്ങള് ദേശീയ വനിതാ കമ്മീഷന് പരിഗണിക്കുന്നുണ്ട്. ഇതിനായി കമ്മീഷന് കേരളത്തിലേക്ക് വരുമെന്നാണ് റിപ്പോര്‍ട്ടുകള്.\nപരാതി ഇല്ലാത്തത് കൊണ്ട് എംഎല്‍എയ്ക്കതിരെ കേസെടുക്കാന് സാധിക്കില്ലെന്നായിരുന്നു സംസ്ഥാന വനിതാ കമ്മീഷന് പറഞ്ഞത്. അതേസമയം പരാതി ഇല്ലെങ്കിലും പി കെ ശശിക്കെതിരെ കേസെടുത്തതായി ദേശീയ വനിതാ കമ്മീഷന് അറിയിച്ചതോടെ സംസ്ഥാന വനിതാ കമ്മീഷന് അധ്യക്ഷ എം സി ജോസഫൈന്റെ നിലപാടിന് കനത്ത തിരിച്ചടിയാണ് ലഭിച്ചിരിക്കുന്നത്. പാര്‍ട്ടിയും വനിതാകമ്മീഷനും രണ്ടും രണ്ടാണ്. യുവതി പരാതി കമ്മീഷന് നേരിട്ട് നല്‍കിയിട്ടില്ല. ഇത്തരത്തില് ഒരു പരാതി ലഭിച്ചാല് കമ്മീഷന് നടപടി സ്വീകരിക്കുമെന്നുമായിരുന്നു ജോസഫൈന് പറഞ്ഞത്. പാര്‍ട്ടിക്ക് പരാതി കിട്ടിയിട്ടുണ്ടെങ്കില് പൊലീസിന് കൈമാറണമോ എന്ന് തീരുമാനിക്കേണ്ടത് പാര്‍ട്ടിയാണെന്നും ജോസഫൈന് പറഞ്ഞു. ഇപ്പോഴും ആരാണ് പരാതിക്കാരിയെന്ന് കമ്മീഷന് അറിയില്ല. അതിനാല് തന്നെ സ്വമേധയാ കേസെടുക്കാനാവില്ലെന്നുമായിരുന്നു ജോസഫൈന്റെ നിലപാട്.\nപി.കെ ശശിക്കെതിരായ ലൈംഗിക അതിക്രമ പരാതി പഠിച്ചശേഷം ശരിയായി കൈകാര്യം ചെയ്യും -വി.എസ്. അച്യുതാനന്ദന്


ചവറ മിനി സിവില് സ്റ്റേഷന് ഉദ്ഘാടനം ചെയ്തു; സിവില് സര്‍വീസ് മേഖല ഗുണപരമായ മാറ്റത്തിന്റെ പാതയില്: മുഖ്യമന്ത്രി,kollam chief minister pinarayi vijayan chavara mini Civil Stationkeralaonlinenews.com | Malayalam news, kerala news, onlinenews,\nMonday March 25th, 2019 - 8:23:pm\nചവറ മിനി സിവില് സ്റ്റേഷന് ഉദ്ഘാടനം ചെയ്തു; സിവില് സര്‍വീസ് മേഖല ...\nചവറ മിനി സിവില് സ്റ്റേഷന് ഉദ്ഘാടനം ചെയ്തു; സിവില് സര്‍വീസ് മേഖല ഗുണപരമായ മാറ്റത്തിന്റെ പാതയില്: മുഖ്യമന്ത്രി\nPublished: Monday 11 June 2018 03:34:21 PM\nകൊല്ലം: സംസ്ഥാനത്ത് സിവില് സര്‍വീസ് മേഖല ഗുണപരമായ മാറ്റത്തിന്റെ പാതയിലാണെന്ന് മുഖ്യമന്ത്രി പിണറായി വിജയന്. പൊതുജന സേവനത്തിന്റെ കാര്യക്ഷമത വര്‍ധിപ്പിക്കാന് സര്‍ക്കാര് നടത്തുന്ന ശ്രമങ്ങളെ സര്‍വീസ് സംഘടനകളും സമൂഹവും പിന്തുണയ്ക്കുന്നുണ്ട്. ഈ പൊതുധാര ഉള്‍ക്കൊള്ളാന് ജീവനക്കാര്‍ക്ക് കഴിയണം. പ്രകടമായ മാറ്റം ഉണ്ടാകുമെന്നുതന്നെയാണ് പ്രതീക്ഷയെന്നും അദ്ദേഹം പറഞ്ഞു. ചവറ മിനി സിവില് സ്റ്റേഷന് മന്ദിരത്തിന്റെ ഉദ്ഘാടനം നിര്‍വഹിക്കുകയായിരുന്നു മുഖ്യമന്ത്രി.\nസര്‍ക്കാരില്‍നിന്ന് ജനങ്ങള്‍ക്ക് ലഭിക്കുന്ന സേവനങ്ങള് ഔദാര്യമല്ല. പൗരന്റെ അവകാശമാണ്. ഈ ബോധം സിവില് സര്‍വീസില് പൊതുവേ ഉണ്ടായാല് ആരോഗ്യകരമായ മാറ്റം അനായാസമാകും. സേവനം ലഭ്യമാക്കുന്നതിന് ആശാസ്യമല്ലാത്ത സമീപനം ഉദ്യോഗസ്ഥരുടെ ഭാഗത്തുനിന്നുണ്ടാകുന്നതും അതിന് കൂട്ടുനില്‍ക്കുന്നതും നിയമവിരുദ്ധമാണ്. ആവശ്യം നടന്നില്ലെങ്കില് ജനങ്ങള്‍ക്ക് പരാതിപ്പെടാന് സംവിധാനങ്ങളുണ്ട്. പരാതികള് സര്‍ക്കാര് ഗൗരമായി പരിഗണിക്കും. കുറ്റക്കാര്‍ക്കെതിരെ കര്‍ശന നടപടി സ്വീകരിക്കും. തെറ്റായ പ്രവണതകള് തുടരാന് അനുവദിക്കില്ല.\nജനങ്ങളുടെ ആവശ്യങ്ങളില് സര്‍ക്കാര് ഓഫീസുകളില് വേഗത്തില് തീരുമാനമുണ്ടാക്കാന് കഴിയുന്ന സംവിധാനമാണ് ലക്ഷ്യം. തീരുമാനങ്ങള്‍ക്ക് കാലതാമസമുണ്ടാകുമ്പോഴാണ് ജനങ്ങള് അസംതൃപ്തരാകുന്നത്. അപേക്ഷകളുടെ സ്ഥിതി അറിയുന്നതിന് ഓഫീസുകളില് വീണ്ടും പോകേണ്ട സാഹചര്യം ഒഴിവാക്കണം. തീരുമാനങ്ങള് സമയബന്ധിതമാക്കുകയാണ് പോംവഴി. ഇതിന് ഓണ്‍ലൈന് സംവിധാനം പ്രയോജനപ്പെടുത്തണം. ഈ-ഗവേണന്‍സ് ഇതിനോടകം സംസ്ഥാനത്തെ പൊതുസമൂഹം അംഗീകരിച്ചിട്ടുണ്ട്.\nനാടിന്റെ ഉന്നമനം ലക്ഷ്യമിട്ട് ഒട്ടേറെ പ്രവര്‍ത്തനങ്ങള് സര്‍ക്കാര് നടത്തുന്നുണ്ട്. ഇവയിലൂടെ സംഭവിച്ച മാറ്റങ്ങള് പല ഭാഗത്തും പ്രകടമാണ്. പൊതു വിദ്യാഭ്യാസ യജ്ഞം നടപ്പാക്കുക വഴി പൊതുവിദ്യാലയങ്ങളില് കുട്ടികളുടെ എണ്ണം ഗണ്യമായി വര്‍ധിച്ചു. കഴിഞ്ഞ വര്‍ഷം സ്‌കൂളുകളില് ഒന്നര ലക്ഷം കുട്ടികളാണ് അധികമായി എത്തിയത്. ഈ വര്‍ഷം നില മെച്ചപ്പെടുത്താന് കഴിഞ്ഞു. ഗുണകരമായ നടപടികളോട് നാട് എങ്ങനെ പ്രതികരിക്കുന്നു എന്നതാണ് ഇതില്‍നിന്ന് വ്യക്തമാകുന്നത്.\nപൊതുവിദ്യാലയങ്ങളെ മികവിന്റെ കേന്ദ്രങ്ങളാക്കാന് ജനങ്ങളും സര്‍ക്കാരും ഒന്നു ചേര്‍ന്ന് പ്രവര്‍ത്തിക്കുകയാണ്. പൊതു വിദ്യാലയങ്ങളില് കുട്ടികളെ അയയ്ക്കാന് രക്ഷാകര്‍ത്താക്കള് ആഗ്രഹിക്കുന്നു. ഇവിടുത്തെ പാഠ്യപദ്ധതി മികവുറ്റതാണെന്ന് ദേശീയതലത്തില്‍പോലും അംഗീകരിക്കപ്പെട്ടു. ഈ അനുഭവത്തിന്റെ വെളിച്ചത്തില് ശേഷിക്കുന്ന സ്‌കൂളുകളെയും മാറ്റത്തിന്റെ വഴിയിലേക്ക് നയിക്കാനാണ് സര്‍ക്കാര് ശ്രമിക്കുന്നത്-മുഖ്യമന്ത്രി ചൂണ്ടിക്കാട്ടി.\nജനങ്ങളുടെ അടിസ്ഥാന പ്രശ്‌നങ്ങള് പരിഹരിക്കുന്നതിന് ലക്ഷ്യമിടുന്ന പ്രവര്‍ത്തനങ്ങള്‍ക്കാണ് സര്‍ക്കാര് മുന്‍തൂക്കം നല്‍കുന്നതെന്ന് ചടങ്ങില് അധ്യക്ഷത വഹിച്ച റവന്യൂ മന്ത്രി ഇ. ചന്ദ്രശേഖരന് പറഞ്ഞു. കഴിഞ്ഞ രണ്ടു വര്‍ഷത്തിനിടെ അടിസ്ഥാന ജനവിഭാഗങ്ങള്‍ക്ക് ഗുണകരമായ ഒട്ടേറെ തീരുമാനങ്ങള് സ്വീകരിക്കാന് സര്‍ക്കാരിന് സാധിച്ചു. വിവിധ സര്‍ക്കാര് ഓഫീസുകള് ഒരേ സമുച്ചയത്തില് കൊണ്ടുവരുന്നത് ജനങ്ങള്‍ക്ക് കൂടുതല് സഹായകമാകുമെന്ന് അദ്ദേഹം ചൂണ്ടിക്കാട്ടി.\nഎന്. വിജയന്‍പിള്ള എം.എല്.എ, ജില്ലാ പഞ്ചായത്ത് പ്രസിഡന്റ് സി. രാധാമണി, ജില്ലാ കലക്ടര് ഡോ. എസ്. കാര്‍ത്തികേയന്, സബ് കലക്ടര് ഡോ. എസ്. ചിത്ര, ചവറ ബ്ലോക്ക് പഞ്ചായത്ത് പ്രസിഡന്റ് തങ്കമണിപ്പിള്ള, ഗ്രാമപഞ്ചായത്ത് പ്രസിഡന്റുമാരായ എസ്. ശാലിനി, പി.കെ. ലളിത, എസ്. മായ, പി. അനില്‍കുമാര്, ജോസ് ആന്റണി, ജില്ലാ പഞ്ചായത്തംഗം എസ്. ശോഭ, ചവറ ബ്ലോക്ക് പഞ്ചായത്തംഗം പി. സുധാകുമാരി, പന ഗ്രാമപഞ്ചായത്തംഗം വി. അയ്യപ്പന്‍പിള്ള, മറ്റ് ജനപ്രതിനിധികള്, രാഷ്ട്രീയകക്ഷി പ്രതിനിധികള് ഉദ്യോഗസ്ഥര് തുടങ്ങിയവര് പങ്കെടുത്തു.\nRead more topics: kollam, chief minister,pinarayi vijayan\nChavara Mini Civil Station inaugurated;The civil service sector is on the path ofapositive change: chief minister


വര്‍ക്കേഴ്സ് ഫോറം: തൊഴിലുറപ്പും മേറ്റുമാരും\nതൊഴിലുറപ്പു പദ്ധതിയുമായി ബന്ധപ്പെട്ട് ഏറെ ഉല്‍ക്കണ്ഠയും ആശയക്കുഴപ്പവും നിലനില്‍ക്കുന്ന സാഹചര്യമാണ് സംസ്ഥാനത്തുള്ളത്. കഴിഞ്ഞ അഞ്ചുവര്‍ഷക്കാലത്തെ തൊഴിലുറപ്പു പ്രവര്‍ത്തനങ്ങളെ സംബന്ധിച്ച സിഎജിയുടെ റിപ്പോര്‍ട്ട് ചൂണ്ടിക്കാണിച്ച വസ്തുതകള് നമ്മെ ഉറക്കെ ചിന്തിപ്പിക്കേണ്ടതാണ്. സംസ്ഥാന സര്‍ക്കാരും തദ്ദേശസ്ഥാപനങ്ങളും പദ്ധതിനടത്തിപ്പില് കാണിക്കുന്ന പിടിപ്പുകേടും പ്രവൃത്തികളുടെ വ്യതിയാനവും തൊഴിലാളികള്‍ക്ക് വേതനം നല്‍കുന്നതില് കാണിക്കുന്ന അക്ഷന്തവ്യമായ അലംഭാവവും വര്‍ഷത്തില് 100 ദിവസം തൊഴില് നല്‍കാത്തതും ഉള്‍പ്പെടെയുള്ള കാര്യങ്ങള് ഒട്ടും അഭിലഷണീയമല്ല.\nസംസ്ഥാനത്ത് നിലവില് 41,33,557 കുടുംബം പദ്ധതിയില് രജിസ്റ്റര്‍ചെയ്തിട്ടുണ്ട്. ഇതില് 26,51,915 പേര് സ്ത്രീകളാണ്. തൊഴില് കിട്ടിയ ഗുണഭോക്താക്കളുടെ എണ്ണത്തില് 92.94 ശതമാനം വനിതകളാണ്. സംസ്ഥാനത്ത് 100 ശതമാനം മേറ്റുമാരും സ്ത്രീകളാണ്. പ്രവൃത്തികളുടെ മേല്‍നോട്ടച്ചുമതല മേറ്റുമാരായ സ്ത്രീകള്‍ക്ക് നല്‍കിയതുവഴി അവരുടെ ഭരണപാടവവും നേതൃശേഷിയും വര്‍ധിക്കാനിടയായിട്ടുണ്ട്. പദ്ധതി മേല്‍നോട്ടത്തിനും നടത്തിപ്പിലും തൊഴിലാളിപങ്കാളിത്തം ഉറപ്പാക്കുന്നതിലും തൊഴില്‍ദിനങ്ങള് വര്‍ധിപ്പിക്കുന്നതിലും മേറ്റുമാര്‍ക്ക് വലിയ പ്രാധാന്യമുണ്ട്. എല്‍ഡിഎഫ് സര്‍ക്കാര് കേരളത്തില് തൊഴിലുറപ്പു പദ്ധതിയുടെ നോഡല് ഏജന്‍സിയായി നിശ്ചയിച്ചത് കുടുംബശ്രീയെയാണ്. പക്ഷേ, യുഡിഎഫ് അധികാരത്തില് വന്നശേഷം പുതിയ ഉത്തരവിലൂടെ എഡിഎസുമാരില്‍നിന്ന് മാറ്റുമാരെ നിശ്ചയിക്കേണ്ടതില്ലെന്നും ഒരു വാര്‍ഡില് ഏറ്റവും കൂടിയ ദിവസം തൊഴില്‍ചെയ്ത കുടുംബത്തിലെ എസ്എസ്എല്‍സി പാസായ ആളെ മേറ്റുമാരാക്കണമെന്നും തീരുമാനിച്ചു. കൂടാതെ, സജീവ രാഷ്ട്രീയക്കാരെ മേറ്റുമാരാക്കേണ്ടതില്ലെന്നും എസ്സി/ എസ്ടി, വികലാംഗ വിഭാഗങ്ങള്‍ക്ക് മുന്‍ഗണന നല്‍കണമെന്നും 40 തൊഴിലാളികളുണ്ടെങ്കിലേ ഒരു പൂര്‍ണസമയ മേറ്റിനെ നിശ്ചയിക്കേണ്ടതുള്ളൂവെന്നും അല്ലാത്തപക്ഷം മേറ്റുമാരും തൊഴില് ചെയ്യണമെന്നും 14 ദിവസത്തില് കൂടുതല് ഒരാള്‍തന്നെ മേറ്റായി തുടരേണ്ടതില്ലെന്നും പണിയായുധങ്ങളുടെ കസ്റ്റോഡിയന് മേറ്റുമാരാകണമെന്നുമുള്ള ഉത്തരവുകള് നിലവിലിരിക്കുകയാണ്. ഇത് മേറ്റുമാരില് വമ്പിച്ച അസംതൃപ്തിയും ജോലിഭാരവും ഉണ്ടാക്കിയിരിക്കുന്നു. മാത്രമല്ല, ഒരു ഭാഗത്ത് ഉദ്യോഗസ്ഥരുടെ കുതിരകയറ്റവും മറുഭാഗത്ത് തൊഴിലാളികളുടെ ശകാരവും ഏറ്റുവാങ്ങുന്നവരായി ഇവര് മാറി. സര്‍ക്കാരിന്റെ ഇത്തരം ഉത്തരവുകള് പിന്‍വലിച്ചേ പറ്റൂ.\nനിലവില് മേറ്റുമാര് ഒട്ടേറെ ജോലികള്‍ചെയ്യുന്നുണ്ട്. മസ്റ്റര്‍റോള് കൈകാര്യംചെയ്യുക, ജോലി ആരംഭിക്കുമ്പോള് ഹാജര് വിളിക്കുക, പ്രവൃത്തികളുടെ മേല്‍നോട്ടം വഹിക്കുക, ഓരോ ദിവസവും ഓരോ തൊഴിലാളിയും ചെയ്യേണ്ട പ്രവൃത്തിയും അളവും പറഞ്ഞുകൊടുക്കുക, അളവ് തൊഴിലാളികളുടെ മുമ്പില്‍വച്ച് എടുക്കുക, മസ്റ്റര്‍റോള് പൂര്‍ത്തീകരിക്കുക, അക്കൗണ്ട് തയ്യാറാക്കുക, പഞ്ചായത്തിലും ബ്ലോക്കിലും ബന്ധപ്പെടുക തുടങ്ങിയ ഒട്ടേറെ ജോലികള്‍ക്ക് മേറ്റുമാര് നിര്‍ബന്ധിക്കപ്പെടുന്നു. യാത്രയ്ക്കും മറ്റ് തൊഴിലുറപ്പു യോഗങ്ങളില് പങ്കെടുക്കുന്നതിനും ഒരുവിധ സാമ്പത്തിക സഹായവും ഇവര്‍ക്ക് നല്‍കുന്നില്ല. തൊഴിലാളികള്‍ക്ക് പണിസ്ഥലത്ത് അപകടം പറ്റിയാല് ആശുപത്രികളില് കൊണ്ടുപോവുക, ചികിത്സയ്ക്കാവശ്യമായ കാര്യങ്ങള് നിര്‍വഹിക്കുക തുടങ്ങിയ കര്‍ത്തവ്യങ്ങളും മേറ്റുമാരില് നിക്ഷിപ്തമാണ്. സോഷ്യല് ഓഡിറ്റില് മേറ്റുമാര്‍ക്ക് വലിയ പങ്കാളിത്തമുണ്ട്. തൊഴിലുറപ്പു ഗ്രാമസഭകളിലെ പങ്കാളിത്തം ഉറപ്പാക്കാന് അവര് നിര്‍ബന്ധിക്കപ്പെടുന്നു. തൊഴിലുറപ്പു പദ്ധതിയുടെ ഓഫീസ് ജോലികള് പഞ്ചായത്തോഫീസില്‍വച്ച് മേറ്റുമാരെക്കൊണ്ട് ചെയ്യിക്കുന്നു. ഒരുവിധ പ്രതിഫലവും നല്‍കുന്നില്ല.\nമേറ്റുമാര്‍ക്ക് പലപ്പോഴും തൊഴില് നഷ്ടപ്പെടുന്ന സാഹചര്യങ്ങളുണ്ടാകാറുണ്ട്. എഡിഎസ്-സിഡിഎസ് യോഗങ്ങളില് പങ്കെടുക്കുക, മേലുദ്യോഗസ്ഥര് വിളിക്കുന്ന യോഗങ്ങളില് പങ്കെടുക്കുക, പഞ്ചായത്ത് ബ്ലോക്കുതല റിവ്യൂ യോഗങ്ങളില് ഹാജരാവുക തുടങ്ങിയ ഉത്തരവാദിത്തങ്ങളും ഉള്ളതുകൊണ്ട് അവര്‍ക്ക് തൊഴിലുറപ്പുജോലിചെയ്യാന് സാധിക്കുന്നില്ല. ഒരുവിധ യാത്രാബത്തയും ദിവസക്കൂലിയും ഇവര്‍ക്ക് ലഭിക്കുന്നുമില്ല. കേന്ദ്രസര്‍ക്കാര് പുറപ്പെടുവിച്ച മാര്‍ഗനിര്‍ദേശങ്ങളനുസരിച്ച് കൃഷിയെ നെഗറ്റീവ് ലിസ്റ്റില് ഉള്‍പ്പെടുത്തിയതുവഴി കൊട്ടിഘോഷിക്കപ്പെട്ട ഭക്ഷ്യസുരക്ഷയെ കാര്യമായി ബാധിക്കുകയാണ്. രേഖയിലെ ഉള്ളടക്കം പലതും ഉല്‍ക്കണ്ഠാജനകമാണ്. ഇവ തിരുത്താന് സംസ്ഥാന സര്‍ക്കാര് കേന്ദ്രത്തില് ശക്തമായ സമ്മര്‍ദം ചെലുത്തേണ്ടതുണ്ട്. അയ്യന്‍കാളി തൊഴിലുറപ്പു പദ്ധതിയെ അയ്യന്‍കാളി നഗര തൊഴിലുറപ്പുപദ്ധതിയായി പുനര്‍നാമകരണംചെയ്ത് നഗരകാര്യവകുപ്പിനെ ഏല്‍പ്പിച്ചുവെന്നതുകൊണ്ടുമാത്രം ഒരു ഗുണവും തൊഴിലാളികള്‍ക്കുണ്ടായില്ല. എന്നുമാത്രമല്ല, പദ്ധതി നടത്തിപ്പില്‍ത്തന്നെ കുറ്റകരമായ അനാസ്ഥ തുടരുകയും ചെയ്യുന്നു.\nഎം വി ബാലകൃഷ്ണന് (എന്‍ആര്‍ഇജി വര്‍ക്കേഴ്സ് യൂണിയന് ജനറല് സെക്രട്ടറിയാണ് ലേഖകന്)


ഇടുക്കി, പമ്പ ഡാമുകളില് ഓറഞ്ച് അലർട്ട്; മുല്ലപ്പെരിയാർ ജലനിരപ്പ് 133 അടിയിലെത്തി, കക്കി അണക്കെട്ട് തുറക്കും | water level rises orange alert in idukki dam\nകക്കി അണക്കെട്ട് തുറക്കുമെന്ന് മുന്നറിയിപ്പ് വന്നതോടെ ആറന്മുള ചെങ്ങന്നൂർ കോഴഞ്ചേരി പ്രദേശത്തും കനത്ത ജാഗ്രതയാണ്. അണക്കെട്ടിലെ രണ്ട് ഷട്ടറുകളാണ് ഉയര്‍ത്തുക.\nIdukki, First Published Oct 18, 2021, 7:15 AM IST\nഇടുക്കി: ഇടുക്കി അണക്കെട്ടിൽ (idukki dam) രാവിലെ ഏഴ് മണി മുതൽ ഓറഞ്ച് അലർട്ട് (orange alert) പ്രഖ്യാപിച്ചു. ഏഴ് മണിയോടെ ജലനിരപ്പ് 2396.86 അടിയിൽ എത്തിയത് കണത്തിലെടുത്താണ് ഓറഞ്ച് അലർട്ട് പ്രഖ്യാപിച്ചത്. സംഭരണ ശേഷിയുടെ 92.8 ശതമാനം വെള്ളമാണ് അണക്കെട്ടിൽ ഉള്ളത്. കേന്ദ്ര ജല കമ്മീഷന്‍റെ മാനദണ്ഡമനുസരിച്ച് 2397.85 അടിയിൽ എത്തിയാൽ റെഡ് അലർട്ട് പ്രഖ്യാപിക്കും. 2398.85 അടിയിലെത്തിയാലാണ് ഡാം തുറക്കുക. അതേസമയം, മുല്ലപ്പെരിയാർ ജലനിരപ്പ് 133 അടിയിലെത്തി.\nLast Updated Oct 18, 2021, 8:31 AM IST


ഐ.എന്.എല് പ്രവര്‍ത്തകര് ചേരിതിരിഞ്ഞ് ഏറ്റുമുട്ടി: പോലീസെത്തി മന്ത്രിയെ ‘രക്ഷിച്ചു’ – Kerala Post\nജുലാ 25, 2021\nകൊച്ചി: കോവിഡ് പ്രോട്ടോക്കോളും വാരാന്ത്യ ലോക്ഡൗണും ലംഘിച്ച് കൊച്ചിയിൽ ചേർന്ന ഐ.എൻ.എൽ. സെക്രട്ടേറിയേറ്റ് യോഗത്തിൽ പ്രവർത്തകർ ചേരിതിരിഞ്ഞ് ഏറ്റുമുട്ടി. മന്ത്രി അഹമ്മദ് ദേവർകോവിലിനെ അനുകൂലിക്കുന്നവരും എതിർക്കുന്നവരും തമ്മിലുള്ള സംഘർഷത്തെ തുടർന്ന് യോഗം ഉപേക്ഷിച്ചു.\nസംഘർഷത്തെ തുടർന്ന് ഹോട്ടലിൽ കുടുങ്ങിയ മന്ത്രിയെ പോലീസ് എത്തിയാണ് പുറത്തിറക്കിയത്. കോവിഡ് പ്രോട്ടോക്കോൾ ലംഘിച്ച് നടത്തിയ യോഗത്തിൽ മന്ത്രി തന്നെ പങ്കെടുത്തത് വിവാദത്തിന് വഴിവെച്ചിട്ടുണ്ട്. പാർട്ടി പ്രതിരോധത്തിലായ പി.എസ്.സി. അംഗത്വ വിവാദം ഉൾപ്പെടെ ചർച്ച ചെയ്യാനാണ് ഇന്ന് നേതൃയോഗം ചേർന്നത്.\nഇടതുമന്ത്രിസഭയിലെ ഏകാംഗകക്ഷിയാണ് ഐ.എൻ.എൽ. പാർട്ടിയുടെ സംസ്ഥാന സെക്രട്ടേറിയറ്റ് യോഗവും സംസ്ഥാന സമിതിയോഗവുമാണ് ഇന്ന് ചേരാൻ തീരുമാനിച്ചിരുന്നത്. ഇതിൽ സംസ്ഥാന സെക്രട്ടേറിയേറ്റ് യോഗം പാതിവഴിയിൽ പിരിച്ചുവിട്ട് മന്ത്രി തന്നെ പോലീസ് സഹായത്തോടെ രക്ഷപ്പെടുകയായിരുന്നു.\nപാർട്ടി സംസ്ഥാന ജനറൽ സെക്രട്ടറി കാസിം ഇരിക്കൂറിനെതിരായ ഒരു വിഭാഗം പ്രവർത്തകരുടെ പ്രതിഷേധവും ചില പരാമർശങ്ങളുമാണ് സംഘർഷത്തിലേക്ക് കലാശിച്ചത്. സെക്രട്ടേറിയേറ്റ് യോഗം പിരിച്ചുവിട്ട് ഒരു വിഭാഗം നേതാക്കൾ പുറത്തിറങ്ങിയതിന് പിന്നാലെ കാസിമിനെ അനുകൂലിക്കുന്ന ആളുകളും പ്രതികൂലിക്കുന്ന ആളുകളും തെരുവിൽ തല്ലുന്ന സാഹചര്യമുണ്ടായി. വലിയ പോലീസ് സന്നാഹം ഇടപെട്ടാണ് പ്രവർത്തകരെ പിരിച്ചുവിട്ടത്. എന്നാൽ വീണ്ടും പ്രവർത്തകർ എത്തിയതോടെ നൂറോളം പോലീസുകാർ എത്തി സ്ഥിതിഗതികൾ ശാന്തമാക്കുകയായിരുന്നു.\nഏകപക്ഷീയമായ തീരുമാനങ്ങളാണ് എടുക്കുന്നത്, പാർട്ടി ഫോറങ്ങളിൽ ആലോചിക്കുന്നില്ല, ചോദ്യങ്ങൾക്ക് ഉത്തരം ലഭിക്കുന്നില്ല തുടങ്ങിയ ആരോപണങ്ങളാണ് കാസിം ഇരിക്കൂറിനെതിരെ ഒരു വിഭാഗം പ്രവർത്തകർ ഉന്നയിച്ചത്. മന്ത്രി ആർക്കൊപ്പമാണ് എന്ന ചോദ്യത്തിന് അത് അദ്ദേഹം തന്നെ പറയട്ടേ എന്ന നിലപാടായിരുന്നു പുറത്തെത്തിയ പ്രവർത്തകർ സ്വീകരിച്ചത്. സംഘർഷം കനത്തതോടെ മന്ത്രിക്ക് ഹോട്ടലിൽനിന്ന് പുറത്തിറങ്ങാൻ പറ്റാത്ത സാഹചര്യമുണ്ടായി. തുടർന്ന് പോലീസ് എത്തിയാണ് അദ്ദേഹത്തെ ഔദ്യോഗിക വാഹനത്തിൽ കയറ്റിക്കൊണ്ടുപോയത്.


ഫണ്ടുകള് പലത്, നേട്ടവും വ്യത്യസ്തം\nവിവിധതരം ഫണ്ടുകളെയും അവയുടെ നേട്ട സാധ്യതകളെയും പരിചയപ്പെടുത്തുന്നു\nമ്യൂച്വല് ഫണ്ടുകള് പലതുണ്ട്. പ്രത്യേക മേഖലകളില് നിക്ഷേപിക്കുന്നതാണ് ചിലത്. മറ്റു ചിലത് പ്രത്യേക തീമുകളാകും മാനദണ്ഡമാക്കുക. അങ്ങനെയുള്ളവയെയും അവയുടെ നേട്ടത്തെയും കുറിച്ച് അറിയാം\nപേരു സൂചിപ്പിക്കുന്നതുപോലെ ഏതെങ്കിലുമൊരു പ്രത്യേക സെക്ടറില് മാത്രമായി നിക്ഷേപം നടത്തുന്ന ഫണ്ടുകളാണ് സെക്ടര് ഫണ്ടുകള്. അതായത് ഐടി സെക്ടര് ഫണ്ടുകളാണെങ്കില് സാങ്കേതികവിദ്യയിലധിഷ്ഠിതമായ കമ്പനികളുടെ ഓഹരികളിലായിരിക്കും പ്രധാനമായും നിക്ഷേപം നടത്തുക. ഈ സെക്ടറിന്റെ പ്രകടനത്തിനെ ആശ്രയിച്ചിരിക്കും ഈ ഫണ്ടുകളില് നിന്നുള്ള നേട്ടം. ഇത്തരം ഫണ്ടുകള് ഉയര്‍ന്ന നേട്ടം നല്‍കാറുണ്ടെങ്കിലും ഡൈവേഴ്‌സിഫൈഡ് സെക്ടര് ഫ\nണ്ടുകളെ അപേക്ഷിച്ച് കൂടുതല് നഷ്ട സാധ്യതയുള്ളവയായിരിക്കും. ബാങ്കിംഗ്, ഫാര്‍മസ്യൂട്ടിക്കല്, എഫ്എംസിജി കമ്പനികള് എന്നിങ്ങനെ വിവിധ സെക്ടറുകളില് നിക്ഷേപിക്കുന്ന ഫണ്ടുകള് ലഭ്യമാണ്.\nചില സെക്ടര് ഫണ്ടുകളുടെ പ്രകടനം\nപേരു സൂചിപ്പിക്കുന്നതു പോലെ തന്നെ ഒന്നിലധികം മേഖലകളില് നിന്നുള്ള ഓഹരികളുടെ ശേഖരമാണ് ഈ ഫണ്ടുകളിലുണ്ടാവുക. ഇക്വിറ്റി, ഡെറ്റ്, ചിലപ്പോള് സ്വര്‍ണം അങ്ങനെ വിവിധ അസറ്റ് ക്ലാസുകളെ ഈ ഫണ്ടില് ഉള്‍പ്പെടുത്താറുണ്ട്. ഓരോ അസറ്റ് ക്ലാസിലും എത്ര ശതമാനം നിക്ഷേപിക്കുന്നു എന്നതിനെ അനുസരിച്ച് ഇക്വിറ്റി ഓറിയന്റഡ് ഹൈബ്രിഡ്, ഡെറ്റ് ഓറിയന്റഡ് ഹൈബ്രിഡ് എന്നൊക്കെ തരംതിരിവുകളുണ്ട്.\nഇക്വിറ്റി ഓറിയന്റഡ് ഹൈബ്രിഡ് ഫണ്ടുകള്\nബാലന്‍സ്ഡ് ഫണ്ടുകളെന്നും ഈ ഫണ്ടുകള് അറിയപ്പെടുന്നു. മൊത്തം ഫണ്ടിന്റെ 65 ശതമാനം വരെ ഇക്വിറ്റി ഷെയറുകളിലും 35 ശതമാനം വരെ ഡെറ്റ് ഇന്‍സ്ട്രുമെന്റുകളിലുമാണ് ഫണ്ടു നിക്ഷേപം നടത്തുന്നത്. ഇക്വിറ്റിയിലെ നിക്ഷേപമാണ് നിര്‍ണായകമായ ഘടകം. ഡെറ്റ് നിക്ഷേപം ഫണ്ടിന്റെ റിട്ടേണില് സ്ഥിരത ഉറപ്പാക്കുന്നതോടൊപ്പം വിപണി താഴേക്കു പോകുന്ന അവസരത്തില് ഒരു കുഷ്യനായും നിലനില്‍ക്കും.\nഇക്വിറ്റി ഓറിയന്റഡ് ഹൈബ്രിഡ് ഫണ്ടുകളുടെ പ്രകടനം\nഏതെങ്കിലും ഒരു പ്രത്യേക തീമിനെ അടിസ്ഥാനമാക്കി നിക്ഷേപം നടത്തുന്ന ഫണ്ടുകളാണിത്. അതായത് ഇന്‍ഫ്രാസ്ട്രക്ചര് ഫണ്ടുകളാണെടുക്കുന്നതെന്നു കരുതുക. അപ്പോള് സിമന്റ്, സ്റ്റീല്, ടെലികോം, പവര്, ബാങ്കിംഗ് തുടങ്ങി ഇന്‍ഫ്രാസ്ട്രക്ചറുമായി ബന്ധപ്പെട്ടു നില്‍ക്കുന്ന എല്ലാ കമ്പനികളുടെയും ഓഹരികളെ നിക്ഷേപത്തിനായി പരിഗണിക്കുന്നു. സെക്ടര് ഫണ്ടുകളുമായി താരതമ്യം ചെയ്യുമ്പോള് ഈ ഫണ്ടുകളിലെ നിക്ഷേപം കുറച്ചു കൂടി വിപുലമാണ്.\nഇന്‍ഫ്രാസ്ട്രക്ചര് ഫണ്ടുകളുടെ പ്രകടനം\nഇക്വിറ്റി ലിങ്ക്ഡ് സേവിംഗ് സ്‌കീമുകള് (E-LS-S)\nനാഷണല് സേവിംഗ് സര്‍ട്ടിഫിക്കറ്റ്, പിപിഎഫ്, ബാങ്ക് ഡെപ്പോസിറ്റ് തുടങ്ങി ഇന്‍കം ടാക്‌സ് ആക്ടിന്റെ 80 സി വകുപ്പ് പ്രകാരം നികുതി കിഴിവ് ലഭിക്കുന്ന നിരവധി നിക്ഷേപ മാര്‍ഗങ്ങളുണ്ട്. ഇതെല്ലാം ഉറപ്പായ റിട്ടേണ് വാഗ്ദാനം ചെയ്യുന്ന ഡെറ്റ് നിക്ഷേപങ്ങളാണ്. അതേസമയം, ദീര്‍ഘകാലത്തേക്ക് പണപ്പെരുപ്പം കൂടി കണക്കിലെടുത്തുകൊണ്ടുള്ള റിട്ടേണ് ആഗ്രഹിക്കുന്നവര്‍ക്ക് പരിഗണിക്കാവുന്ന ഫണ്ടുകളാണ് ഇഎല്‍എസ്എസ്. നികുതി ആനുകൂല്യം ലഭിക്കുന്ന പദ്ധതികളില് ഏറ്റവും കുറവ് ലോക്ക്ഇന് പീരിയഡ് ആണ് ഇല്‍എസ്എസിന്റെ പ്രത്യേകത. പിപിഎഫിന് 15 വര്‍ഷവും ബാങ്ക് സ്ഥിര നിക്ഷേപങ്ങള്‍ക്ക് അഞ്ചു വര്‍ഷവും ലോക്ക്ഇന് പീരിയഡ് ഉള്ളപ്പോള് ഇഎല്‍എസ്എസിന്റെ ലോക്ക് ഇന് പീരിയഡ് മൂന്നു വര്‍ഷം മാത്രമാണ്. നികുതി ആനുകൂല്യം നേടാനായി ഒരു വ്യക്തിക്ക് ഒരു സാമ്പത്തിക വര്‍ഷത്തില് 1,50,000 രൂപ വരെ നിക്ഷേപിക്കാം.\nഇഎല്‍എസ്എസ് ഫണ്ടുകളുടെ പ്രകടനം\nഓരോ ഫണ്ടുകളുടെയും ആസ്തിമൂല്യം\nNOTE: മ്യൂച്വല്‍ഫണ്ട് സ്‌കീമുകളുടെ തരംതിരിവുകളും വേര്‍തിരിവും സംബന്ധിച്ച് അടുത്തിടെ സെബി പുതിയ നിയമം ഇറക്കിയിരുന്നു. ഒരേ വിഭാഗത്തില് ഒന്നിലധികം ഫണ്ടുകള് അവതരിപ്പിക്കുന്നതൊഴിവാക്കി ഫണ്ടുകളുടെ പൊതുസ്വഭാവം കണക്കിലെടുത്തുകൊണ്ട് ഒറ്റ ഫണ്ടാക്കി മാറ്റണമെന്നാണ് സെബിയുടെ നിര്‍ദേശം. ഇതു നടപ്പിലാവുമ്പോള് ഫണ്ടുകളുടെ എണ്ണം പകുതിയായി കുറഞ്ഞേക്കും.


മെല്‍ബണ്: സെറീന വില്യംസ് ഓസ്‌ട്രേലിയന് ഓപ്പണ് ടെന്നിസ് വനിതാ സിംഗിള്‍സ് രണ്ടാം റൗണ്ടിലേക്ക് കടന്നു. മല്‍സരത്തിനിടെ കണങ്കാലിനേറ്റ പരുക്ക് ഒട്ടും വലയ്ക്കാതെയാണ് സെറീനയുടെ മുന്നേറ്റം.\n18-ാം ഗ്രാന്‍സ്‌ലാം കിരീടം തേടുന്ന റോജര് ഫെഡററും ആന്‍ഡിമുറേയും പുരുഷ വിഭാഗത്തിലും ഒന്നാം സീഡും നിലവിലെ ജേതാവുമായ വിക്‌ടോറിയ അസരെങ്ക വനിതാ വിഭാഗത്തിലും ആദ്യ റൗണ്ടില് വിജയം രുചിച്ചു.\nബെനോയ് പെയ്‌റെയ്‌ക്കെതിരെ 6-2, 6-4, 6-1ന് ആയിരുന്നു ഫെഡററുടെ വിജയം. ബ്രിട്ടിഷ് താരം ആന്‍ഡി മുറേ 6-3, 6-1, 6-3ന് റോബിന് ഹാസ്സെയെ കീഴടക്കി. രണ്ടാം സെറ്റില് പിന്നില് നിന്ന ശേഷമാണ് അസരെങ്ക 6-1, 6-4ന് റുമേനിയയുടെ മൊണിക്ക നിക്കുലെസ്‌ക്യുവിനെ തകര്‍ത്തത്.\nഎഡിന ഗലോവിറ്റ്-ഹാളിനെ 6-0, 6-0ന് ആണ് സെറീന വില്യംസ് തരിപ്പണമാക്കിയത്. വിജയത്തിലേക്കു കുതിക്കുന്നതിനിടെ കണങ്കാലിനു പരുക്കേറ്റത് ആശങ്കയുണര്‍ത്തിയെങ്കിലും സെറീന പെട്ടെന്നു തന്നെ അപകടനില തരണം ചെയ്തു.\n12-ാം സീഡ് നാദിയ പെട്രോവയെ 6-2, 6-0നു തോല്‍പ്പിച്ച ജപ്പാന് താരം കിമികോ ഡേറ്റ്-ക്രം ഓസ്‌ട്രേലിയന് ഓപ്പണ് വനിതാ സിംഗിള്‍സ് മല്‍സരം ജയിക്കുന്ന പ്രായം കൂടിയ താരമായി. അതേസമയം, വനിതകളിലെ എട്ടാം സീഡ് സാറ എറാനി 4-6, 4-6ന് കാര്‍ല സുവാരസ് നവാറോയോടു തോറ്റു.


കിളിരൂര്: പൂര്‍ണ്ണമാകാത്ത വിധി\nAdministrator Monday, February 6th, 2012 12:00 pm6February, 2012\nകഴിഞ്ഞ നാലുമാസക്കാലമായി നീണ്ടുനിന്ന വിസ്താരത്തിനൊടുവില് തിരുവനന്തപ്പുരം സി.ബി.ഐ കോടതി കിളിരൂര് കേസില് ഏഴാം പ്രതിയൊഴികെ എല്ലാവരും കുറ്റക്കാരെന്ന് വിധി പ്രസ്താവിച്ചിരിക്കുകയാണല്ലോ. കിളിരൂര് സ്വദേശിയായ ശാരി എസ് നായര് എന്ന പെണ്‍കുട്ടിയെ സീരിയലില് അഭിനയിപ്പിക്കാമെന്ന് വ്യാമോഹിപ്പിച്ച് പലതവണ പീഡനത്തിനിരയാക്കിയെന്നാണ് കേസ്. 2003ല് ഓഗസ്റ്റ് മുതല് ഒരു വര്‍ഷത്തോളം വിവിധ സ്ഥലങ്ങളിലായി ശാരി പീഡിപ്പിക്കപ്പെട്ടു. ഗര്‍ഭിണിയായ പെണ്‍കുട്ടി 2004 ആഗസ്റ്റില് ഒരു പെണ്‍കുഞ്ഞിന് ജന്മം നല്‍കി. പ്രസവശേഷം അണുബാധയെ തുടര്‍ന്ന് ചികിത്സയിലായിരുന്ന ശാരി നവംബര് 13ന് കോട്ടയത്തെ സ്വകാര്യ ആശുപത്രിയില് വച്ച് മരണമടഞ്ഞു.\nശാരിയുടെ മരണവുമായി ബന്ധപ്പെട്ട ആരോപണങ്ങള്‍കൊണ്ട് കേസ് ഏറെ ശ്രദ്ധിക്കപ്പെട്ടിരുന്നു. 2011 ഒക്ടോബറിലാണ് കേസിന്റെ വിചാരണ തുടങ്ങിയത്. ആദ്യഘട്ടത്തില് ലോക്കല് പോലീസും പിന്നീട് െ്രെകംബ്രാഞ്ചും ഒടുവില് സി.ബി.ഐ.യുമാണ് കേസ് അന്വേഷിച്ചത്. ശാരി മരിച്ച സംഭവത്തില് ഒരു വി.ഐ.പിക്ക് പങ്കുണ്ടെന്ന വി.എസ് അച്യുതാനന്ദന്റെ പ്രസ്താവനയോടെയാണ് കേസ് ശ്രദ്ധിക്കപ്പെട്ടത്. ശാരിയുടെ രക്തത്തില് ചെമ്പിന്റെ അംശം കൂടുതലുണ്ടായിരുന്നെന്ന റിപ്പോര്‍ട്ടും സംശയം വര്‍ധിപ്പിച്ചു. ഇതേ തുടര്‍ന്ന് ഇക്കാര്യം അന്വേഷിക്കണമെന്നാവശ്യപ്പെട്ട് ശാരിയുടെ മാതാപിതാക്കള് കോടതിയെ സമീപിച്ചിരുന്നു.\nശാരിയുടെ ചികിത്സയില് ഗൂഢാലോചനകള് നടന്നതിനെക്കുറിച്ച് അന്വേഷിക്കണമെന്നാണ് ഹരജിയിലെ പ്രധാന ആവശ്യം. സി.ബി.ഐയുടെ അന്വേഷണത്തില് ഇതുവരെ ശാരിക്ക് ലഭിച്ച ചികിത്സയിലെ പിഴവിനെക്കുറിച്ച് അന്വേഷിച്ചിട്ടില്ല. ശാരിയെ മാതാ ആശുപത്രിയില് ചികിത്സിച്ച ഡോ. ശങ്കരന്റെ ചികിത്സയില് പിഴവുണ്ടെന്നും മാധ്യമങ്ങളോടു പറഞ്ഞ ഡോ. എ.പി കുരുവിളയെ സാക്ഷിയാക്കി വിസ്തരിക്കണം. അന്നത്തെ അന്വേഷണ ഉദ്യോഗസ്ഥനായിരുന്ന ഐ.ജി ശ്രീലേഖ ശാരിയുടെ മൊഴി രേഖപ്പെടുത്തിയതിലും ദുരൂഹതയുണ്ട്. ശാരി പറഞ്ഞ പല കാര്യങ്ങളും ശ്രീലേഖ രേഖപ്പെടുത്തിയിട്ടില്ല എന്നീ കാര്യങ്ങള് ഹരജിയില് ചൂണ്ടിക്കാട്ടിയിരുന്നു.\nഎന്നാല് കേസില് ഏതെങ്കിലും വി.ഐ.പി ഇടപെട്ടതിനോ ഗൂഢാലോചന നടത്തിയതിനോ യാതൊരു വിധ തെളിവും പരാമര്‍ശവും കുറ്റപത്രത്തിലില്ലെന്ന് പറഞ്ഞ് ഈ ആവശ്യം സി.ബി.ഐ കോടതി തള്ളുകയായിരുന്നു. പ്രവീണ്, മനോജ്, ലതാനായര്, കൊച്ചുമോന്, പ്രശാന്ത് , സോമന് എന്നിവരാണ് വിചാരണ നേരിട്ട പ്രതികള്. ഇതേ തുടര്‍ന്ന് ഇവര് ഹൈക്കോടതിയില് അപ്പീല് നല്‍കിയിട്ടുണ്ട്.\nമകളുടെ മരണകാരണം ഇതുവരെ അറിയാന് കഴിഞ്ഞിട്ടില്ലെന്നും പിടിയിലായതു ചെറുമീനുകള് മാത്രമാണെന്നും വിധിയില് തൃപ്തരല്ലെന്നും ശാരിയുടെ മാതാപിതാക്കള് പറയുന്നു. ശാരിയുടെ മരണകാരണവും കേസിലെ വി.ഐ.പിയുടെ പങ്കിനെ കുറിച്ചും അന്വേഷിക്കണമെന്നും അവര് ആവശ്യപ്പെടുന്നു.